Dan id-dokument fih l-informazzjoni approvata dwar il-prodott għall Nilotinib Accord, bil-bidliet li sarulu wara l-proċedura preċedenti li jaffettwaw l-informazzjoni dwar il-prodott (EMA/VR/0000253330) jiġu enfasizzati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/nilotinib-accord






















ANNESS I

SOMMARJU TAL-KARATTERISTIĊI TAL-PRODOTT

1.	ISEM IL‑PRODOTT MEDIĊINALI

Nilotinib Accord 50 mg kapsuli ibsin
Nilotinib Accord 150 mg kapsuli ibsin
Nilotinib Accord 200 mg kapsuli ibsin


2.	GĦAMLA KWALITATTIVA U KWANTITATTIVA

Nilotinib Accord 50 mg kapsuli ibsin

Kapsula iebsa waħda fiha 50 mg nilotinib (bħala hydrochloride monohydrate).

Eċċipjent b’effett magħruf

Kapsula iebsa waħda fiha madwar 40 mg lactose (bħala monoidrat).

Nilotinib Accord 150 mg kapsuli ibsin

Kapsula iebsa waħda fiha 150 mg nilotinib.

Eċċipjent b’effett magħruf

Kapsula iebsa waħda fiha 120 mg lactose (bħala monoidrat).

Nilotinib Accord 200 mg kapsuli ibsin

Kapsula iebsa waħda fiha 200 mg nilotinib.

Eċċipjent b’effett magħruf

Kapsula iebsa waħda fiha madwar 160 mg lactose (bħala monoidrat) u allura red AC.

Għal‑lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Kapsula iebsa (kapsula).

Nilotinib Accord 50 mg kapsuli ibsin

Kapsula iebsa tal‑ġelatina ta’ daqs “4” (b’tul ta’ madwar 14-il mm) b’għatu aħmar opak u qafas isfar ċar opak stampata b’“SML” b’linka sewda fuq l-għatu u “39” fuq il-qafas li fiha trab granulari abjad maħmuġ jagħti fil-griż.

Nilotinib Accord 150 mg kapsuli ibsin

Kapsula iebsa tal-ġelatina ta’ daqs “1” (b’tul ta’ madwar 19-il mm) b’għatu aħmar opak u qafas aħmar opak stampata b’“SML” b’linka sewda fuq l-għatu u “26” fuq il-qafas li fiha trab granulari abjad maħmuġ jagħti fil-griż.

Nilotinib Accord 200 mg kapsuli ibsin

Kapsula iebsa tal-ġelatina ta’ daqs “0” (b’tul ta’ madwar 21 mm) b’għatu isfar ċar opak u qafas isfar ċar opak stampata b’“SML” b’linka ħamra fuq l-għatu u “27” fuq il-qafas li fiha trab granulari abjad maħmuġ jagħti fil-griż.
4.	TAGĦRIF KLINIKU

4.1	Indikazzjonijiet terapewtiċi

Nilotinib Accord jintuża għall‑kura ta’:
· pazjenti adulti u pedjatriċi li fid‑dijanjosi l‑ġdida nstab li jinsabu fil‑fażi kronika tal‑lewkemija majeloġena kronika għall‑kromosoma pożittiva ta’ Filadelfja (CML),
· pazjenti adulti li jinsabu fil‑fażi kronika u l‑fażi aċċellerata għall‑kromosoma pożittiva ta’ Filadelfja CML b’reżistenza għal jew b’intolleranza għal terapija li jkunu ngħataw qabel inkluż imatinib. Dejta dwar l‑effikaċja f’pazjenti b’CML fi kriżi blastika mhijiex disponibbli,
· pazjenti pedjatriċi li jinsabu fil‑fażi kronika għall‑kromosoma pożittiva ta’ Filadelfja CML b’reżistenza għal jew b’intolleranza għal terapija li jkunu ngħataw qabel inkluż imatinib.

4.2	Pożoloġija u metodu ta’ kif għandu jingħata

It‑terapija għandha tinbeda minn tabib b’esperjenza fid‑dijanjosi u l‑kura ta’ pazjenti b’CML.

Pożoloġija

It‑trattament għandu jitkompla sakemm jibqa’ jidher il‑benefiċċju jew sakemm il‑livell ta’ tossiċità li jidher ma jkunx aċċettabbli.

Jekk tinqabeż doża l‑pazjent m’għandux jieħu doża doppja, iżda għandu jieħu d‑doża preskritta tas‑soltu li jkun imiss.

Pożoloġija għal pazjenti adulti bi kromosoma pożittiva ta’ Filadelfja CML

Id‑doża rakkomandata hija:
-	300 mg darbtejn kuljum lil pazjenti li fid‑dijanjosi l‑ġdida nstab CML fil‑fażi kronika,
-	400 mg darbtejn kuljum lil pazjenti b’CML fil‑fażi kronika jew fil‑fażi aċċellerata b’reżistenza jew intolleranza għat‑terapija ta’ qabel.

Pożoloġija għal pazjenti pedjatriċi bi kromosoma pożittiva ta’ Filadelfja CML

Id‑doża mogħtija lil pazjenti pedjatriċi hi personalizzata u tinħadem skont l‑area tas‑superfiċi tal‑ġisem (mg/m2). Id‑doża rrakkomandata ta’ nilotinib hi ta’ 230 mg/m2 darbtejn kuljum, imdawra għall‑eqreb doża ta’ 50 mg (għal doża singola massima ta’ 400 mg) (ara tabella 1). Jistgħu jitħalltu qawwiet differenti ta’ nilotinib kapsuli ibsin sabiex tinkiseb id‑doża mixtieqa.

M’hemm ebda esperjenza dwar it‑trattament ta’ pazjenti pedjatriċi taħt is‑sentejn. M’hemm ebda dejta dwar pazjenti pedjatriċi taħt l‑10 snin li għadhom kif ġew iddijanjonizzati u hemm dejta limitata dwar pazjenti pedjatriċi taħt is‑6 snin b’reżistenza jew intolleranza għal imatinib.

Tabella 1	Skema ta’ dożaġġ pedjatriku għal nilotinib 230 mg/m2 darbtejn kuljum

	Erja tas-superfiċe tal-ġisem (BSA)
	Doża f’mg
(darbtejn kuljum)

	
	

	Sa 0.32 m2
	50 mg

	0.33 – 0.54 m2
	100 mg

	0.55 – 0.76 m2
	150 mg

	0.77 – 0.97 m2
	200 mg

	0.98 – 1.19 m2
	250 mg

	1.20 – 1.41 m2
	300 mg

	1.42 – 1.63 m2
	350 mg

	≥1.64 m2
	400 mg



Pazjenti adulti ta’ CML fil‑fażi kronika pożittivi għall‑kromosoma ta’ Filadelfja li ġew ittrattati b’nilotinib bħala terapija preferuta u li kisbu rispons molekulari profond sostenibbli (MR4.5)

It‑twaqqif għal kollox tat‑trattament jista’ jitqies f’pazjenti adulti b’CML fil‑fażi kronika eliġibbli u li huma pożittivi għall‑kromosoma ta’ Filadelfja (PH+) li ġew ittrattati bi 300 mg nilotinib darbtejn kuljum għal mill‑inqas 3 snin kemm‑il darba jinżamm rispons molekulari profond għal mill‑inqas sena immedjatament qabel it‑twaqqif għal kollox tat‑terapija. It‑twaqqif għal kollox tat‑terapija b’nilotinib għandu jinbeda minn tabib bl‑esperjenza fit‑trattament ta’ pazjenti b’CML (ara sezzjonijiet 4.4 u 5.1).

Il‑livelli tat‑traskritti BCR‑ABL u tal‑ammont sħiħ tad‑demm ta’ pazjenti eliġibbli li jwaqqfu għal kollox it‑terapija b’nilotinib għandhom ikunu ċċekkjati kull xahar b’metodi differenti għal sena waħda, u wara kull 6 ġimgħat għat‑tieni sena, u wara kull 12‑il ġimgħa. Għandu jitwettaq monitoraġġ tal‑livelli tat‑traskritti BCR‑ABL b’test dijanjostiku kwantitattiv ivvalidat biex jitkejlu l‑livelli ta’ rispons molekulari fuq l‑Iskala Internazzjonali (IS) b’sensittività ta’ mill‑inqas MR4.5 (BCR‑ABL/ABL ≤0.0032% IS).

Għal pazjenti li jitilfu MR4 (MR4=BCR‑ABL/ABL≤0.01%IS) iżda mhux MMR (MMR=BCR‑ABL/ABL≤0.1%IS) matul il‑fażi mingħajr trattament, il‑livelli tat‑traskritti BCR‑ABL għandhom jiġu mmonitorjati kull ġimagħtejn sakemm il‑livelli ta’ BCR‑ABL jerġgħu lura għal firxa ta’ bejn MR4 u MR4.5. Pazjenti li jżommu livelli BCR‑ABL bejn MMR u MR4 għal tal‑inqas 4 miżuri konsekuttivi jistgħu jerġgħu lura għall‑iskeda ta’ monitoraġġ oriġinali.

Pazjenti li jitilfu l‑MMR għandhom jerġgħu jibdew it‑trattament fi żmien 4 ġimgħat minn meta nstab li seħħ tnaqqis fir‑remissjoni. It‑terapija b’nilotinib għandha terġa’ titnieda bi 300 mg darbtejn kuljum jew b’livell imnaqqas tad‑doża ta’ 400 mg darba kuljum jekk il‑pazjent kellu tnaqqis tad‑doża qabel ma waqqaf għal kollox it‑terapija. Pazjenti li reġgħu bdew jieħdu terapija b’nilotinib għandu jkollhom il‑livelli tat‑traskritti ta’ BCR‑ABL tagħhom immonitorati kull xahar sakemm l‑MMR ma jerġax jistabilixxi ruħu u mbagħad kull 12‑il ġimgħa (ara sezzjoni 4.4).

Pazjenti adulti b’CML fil‑fażi kronika li huma pożittivi għall‑kromosoma ta’ Filadelfja u li kisbu rispons molekulari profond sostenibbli (MR4.5) b’nilotinib wara li ngħataw terapija b’imatinib

It‑twaqqif għal kollox tat‑trattament jista’ jitqies f’pazjenti adulti b’CML fil‑fażi kronika eliġibbli u li huma pożittivi għall‑kromosoma ta’ Filadelfja (PH+) li ġew ittrattati b’nilotinibgħal mill‑inqas 3 snin kemm‑il darba jinżamm rispons molekulari profond għal mill‑inqas sena immedjatament qabel it‑twaqqif għal kollox tat‑terapija. It‑twaqqif għal kollox tat‑terapija b’nilotinib għandu jinbeda minn tabib bl‑esperjenza fit‑trattament ta’ pazjenti b’CML (ara sezzjonijiet 4.4 u 5.1).

Il‑livelli tat‑traskritti BCR‑ABL u tal‑ammont sħiħ tad‑demm ta’ pazjenti eliġibbli li jwaqqfu għal kollox it‑terapija b’nilotinib għandhom ikunu ċċekkjati kull xahar b’metodi differenti għal sena waħda, u wara kull 6 ġimgħat għat‑tieni sena, u wara kull 12‑il ġimgħa. Għandu jitwettaq monitoraġġ tal‑livelli tat‑traskritti BCR‑ABL b’test dijanjostiku kwantitattiv ivvalidat biex jitkejlu l‑livelli ta’ rispons molekulari fuq l‑Iskala Internazzjonali (IS) b’sensittività ta’ mill‑inqas MR4.5 (BCR‑ABL/ABL ≤ 0.0032% IS).

Pazjenti kkonfermati li tilfu l‑MR4 (MR4=BCR‑ABL/ABL ≤ 0.01%IS) waqt il‑fażi ħielsa minn trattament (żewġ miżuri konsekuttivi mifruda b’mill‑inqas 4 ġimgħat u li juru telf ta’ MR4) jew li tiflu r‑rispons molekulari ewlieni (MMR=BCR‑ABL/ABL ≤ 0.1%IS) għandhom jerġgħu jibdew it‑trattament fi żmien 4 ġimgħat minn meta nstab li seħħ tnaqqis fir‑remissjoni. It‑terapija b’nilotinib għandha terġa’ titnieda bi 300 mg jew 400 mg darbtejn kuljum. Pazjenti li reġgħu bdew jieħdu terapija b’nilotinib għandu jkollhom il‑livelli tat‑traskritti ta’ BCR‑ABL tagħhom immonitorati kull xahar sakemm r‑rispons molekaluri ewlieni ta’ qabel jew il‑livell ta’ MR 4 ma jerġax jistabilixxi ruħu u mbagħad kull 12‑il ġimgħa (ara sezzjoni 4.4).

Aġġustamenti tad‑doża jew tibdil

Nilotinib Accord jista’ jkun imwaqqaf b’mod temporanju u/jew id‑doża titnaqqas minħabba tossiċitajiet ematoloġiċi (newtropenja, tromboċitopenja) li mhumiex relatati mal‑lewkemija li jkun hemm (ara tabella 2).

Tabella 2	Aġġustamenti tad‑doża għal newtropenja u tromboċitopenja

	Pazjenti adulti b’dijanjosi ġdida ta’ CML fil‑fażi kronika bi 300 mg darbtejn kuljum u pazjenti reżistenti għal imatinib jew CML intolleranti fil‑fażi kronika b’400 mg darbtejn kuljum
	ANC*<1.0 × 109/l u/jew għadd tal‑plejtlits <50 × 109/l
	1.	Il‑kura b’nilotinib għandha titwaqqaf u l‑għadd tad‑demm għandu jiġi mmonitorjat.
2.	Il‑kura għandha terġa’ tinbeda fi żmien ġimgħatejn bid‑doża ta’ qabel jekk ANC > 1.0 × 109/l u/jew il‑plejtlits > 50 × 109/L.
3.	Jekk l‑għadd tad‑demm jibqa baxx, tnaqqis għal 400 mg darba kuljum jista’ jkun meħtieġ.

	Pazjenti adulti b’reżistenti għal imatinib u CML intolleranti fil‑fażi aċċellerata b’400 mg darbtejn kuljum
	ANC* <0.5 × 109/l u/jew għadd tal‑plejtlits <10 × 109/l
	1.	Il‑kura b’nilotinib għandha titwaqqaf u l‑għadd tad‑demm għandu jiġi mmonitorjat.
2.	Il‑kura għandha terġa’ tinbeda fi żmien ġimgħatejn bid‑doża ta’ qabel jekk l‑ANC > 1.0 × 109/l u/jew il‑plejtlits > 20 × 109/l.
3.	Jekk l‑għadd tad‑demm jibqa baxx, tnaqqis tad‑doża għal 400 mg darba kuljum jista’ jkun meħtieġ.

	Pazjenti pedjatriċi b’dijanjosi ġdida ta’ CML fil‑fażi kronika b’230 mg/m2 darbtejn kuljum u reżistenti għal imatinib jew CML intolleranti fil‑fażi kronika b’230 mg darbtejn kuljum
	ANC*< 1.0 × 109/l u/jew għadd tal‑plejtlits < 50 × 109/l
	1.	Il‑kura b’nilotinib għandha titwaqqaf u l‑għadd tad‑demm għandu jiġi mmonitorjat.
2.	Il‑kura għandha terġa’ tinbeda fi żmien ġimgħatejn bid‑doża ta’ qabel jekk l‑ANC > 1.5 × 109/l u/jew il‑plejtlits > 75 × 109/l.
3.	Jekk l‑għadd tad‑demm jibqa’ baxx, tnaqqis għal 230 mg darba kuljum jista’ jkun meħtieġ.
4.	Jekk l‑episodju jseħħ wara tnaqqis fid‑doża kkunsidra li twaqqaf it‑trattament għal kollox.


*ANC = għadd assolut tan‑newtrofili

Jekk tiżviluppa tossiċità mhux ematoloġika klinikament sinifikanti moderata jew severa, id‑dożi għandhom jitwaqqfu, u l‑pazjenti għandhom ikunu mmonitorjati u ttrattati kif jixraq. Jekk id‑doża ta’ qabel kienet ta’ 300 mg darbtejn kuljum lil pazjenti adulti b’dijanjosi ġdida ta’ CML fil‑fażi kronika, jew 400 mg darbtejn kuljum lil pazjenti adulti b’reżistenza għal imatinib jew CML intolleranti fil‑fażi kronika jew aċċellerata, jew 230 mg/m2 darbtejn kuljum lil pazjenti pedjatriċi, id‑dożi jistgħu jerġgħu jitkomplew b’400 mg darba kuljum lil pazjenti adulti u b’230 mg/m2 darba kuljum lil pazjenti pedjatriċi ladarba t‑tossiċità tgħaddi. Jekk id‑doża ta’ qabel kienet ta’ 400 mg darba kuljum lil pazjenti adulti jew 230 mg/m2 darba kuljum lil pazjenti pedjatriċi, it‑trattament għandu jitwaqqaf għal kollox. Jekk ikun klinikament xieraq, jista’ jiġi kkonsidrat li d‑doża terġa tiżdied għad‑doża tal‑bidu jiġifieri ta’ 300 mg darbtejn kuljum għal pazjenti adulti b’dijanjosi ġdida ta’ CML fil‑fażi kronika jew għal 400 mg darbtejn kuljum għal pazjenti adulti reżistenti għal imatinib u CML intolleranti fil‑fażi kronika jew aċċellerata jew għal 230 mg/m2 darbtejn kuljum lil pazjenti pedjatriċi.

Lipase tas‑serum għoli: Għal żiediet fil‑lipase tas-serum ta’ Grad 3‑4, id‑dożi għal pazjenti adulti għandhom jitnaqqsu għal 400 mg darba kuljum jew imwaqqfa. F’pazjenti pedjatriċi, it‑trattament għandu jitwaqqaf sakemm l‑episodju ma jerġax lura għal Grad  1. Għaldaqstant, jekk id‑doża ta’ qabel kienet ta’ 230 mg/m2 darbtejn kuljum, it‑trattament jista’ jitkompla minn 230 mg/m2 darba kuljum. Jekk id‑doża ta’ qabel kienet ta’ 230 mg/m2 darba kuljum, it‑trattament għandu jitwaqqaf għal kollox. Il‑livelli ta’ lipase fis‑serum għandhom jiġu eżaminati kull xahar jew kif ikun indikat b’mod kliniku (ara sezzjoni 4.4).
Il‑bilirubin u l‑livelli ta’ transaminasi tal‑fwied: Għal żiediet tal‑bilirubin ta’ Grad 3‑4 u tat‑transaminasi tal‑fwied f’pazjenti adulti, id‑dożi għandhom jitnaqqsu għal 400 mg darba kuljum jew imwaqqfa. F’każ ta’ żidiet tal‑bilirubin ta’ Grad  2 jew ta’ żidiet tat‑transaminases tal‑fwied ta’ Grad  3 f’pazjenti pedjatriċi, it‑trattament għandu jitwaqqaf sakemm il‑livelli ma jerġgħux lura għal Grad  1. Għaldaqstant, jekk id‑doża ta’ qabel kienet ta’ 230 mg/m2 darbtejn kuljum, it‑trattament jista’ jitkompla minn 230 mg/m2 darba kuljum. Jekk id‑doża ta’ qabel kienet ta’ 230 mg/m2 darba kuljum, u jittieħdu aktar minn 28 jum biex wieħed jerġa’ lura għal Grad  1, it‑trattament għandu jitwaqqaf għal kollox. Il‑livelli ta’ bilirubin u transaminasi tal‑fwied għandhom jiġu eżaminati kull xahar jew kif ikun indikat b’mod kliniku.

Popolazzjonijiet speċjali

Anzjani
Madwar 12% tal‑individwi fi studju tal‑Fażi III fost pazjenti b’dijanjosi ġdida ta’ CML fil‑fażi kronika u madwar 30% tal‑individwi fi studju tal‑Fażi II fost pazjenti b’reżistenza għal imatinib jew CML intolleranti fil‑fażi kronika u fil‑fażi aċċellerata kellhom 65 sena jew aktar. Ma deherx li kien hemm differenzi kbar fis‑sigurtà u l‑effikaċja f’pazjenti ≥ 65 sena kif imqabbla ma’ adulti ta’ bejn 18 u 65 sena.

Indeboliment renali
Ma sarux studji kliniċi f’pazjenti b’indeboliment tal‑funzjoni renali.
Peress li nilotinib u l‑metaboli tiegħu ma jitkeċċewx b’mod renali, mhux mistenni li jkun hemm tnaqqis fit‑tneħħija totali mill‑ġisem f’pazjenti b’indeboliment renali.

Indeboliment epatiku
Indeboliment epatiku għadu effett żgħir fuq il‑farmakokinetika ta’ nilotinib. Aġġustament fid‑doża mhuwiex ikkunsidrat meħtieġ f’pazjenti b’indeboliment epatiku. Madankollu, pazjenti b’indeboliment epatiku għandhom jingħataw il‑kura b’attenzjoni (ara sezzjoni 4.4).

Disturbi tal‑qalb
Fi studji kliniċi, pazjenti b’ mard kardijaku mhux kontrollat jew sinifikanti (eż., infart mijokardijaku reċenti, insuffiċjenza tal‑qalb konġestiva, anġina mhux stabbli jew bradikardija klinikament sinifikanti) kienu esklużi. Għandha ssir attenzjoni f’pazjenti b’disturbi tal‑qalb rilevanti (ara sezzjoni 4.4).

Kienu rrappurtati żidiet fil‑livelli totali tal‑kolesterol fis‑serum b’terapija b’nilotinib (ara sezzjoni 4.4). Il‑profili tal‑lipidi għandhom ikunu determinati sabiex tinbeda t‑terapija b’nilotinib, evalwati f’xahar 3 u 6 wara l‑bidu tat‑terapija u mill‑inqas kull sena matul terapija kronika.

Kienu rrappurtati żidiet fil‑livelli tal‑glukosju fid‑demm b’terapija b’nilotinib (ara sezzjoni 4.4). Il‑livelli tal‑glukosju fid‑demm għandhom ikunu evalwati sabiex tinbeda t‑terapija b’nilotinib u mmonitorjati matul it‑trattament.

Popolazzjoni pedjatrika
Is‑sigurtà u l‑effikaċja ta’ Nilotinib f’pazjenti pedjatriċi pożittivi għall‑kromosoma ta’ Filadelfja b’CML fil‑fażi kronika minn sentejn sa anqas minn 18‑il sena ġew determinati (ara sezzjonijiet 4.8, 5.1 u 5.2). M’hemm ebda esperjenza f’pazjenti pedjatriċi taħt is‑sentejn jew f’pazjenti pedjatriċi pożittivi għall‑kromosoma ta’ Filadelfja b’CML fil‑fażi aċċellerata jew bi kriżi blastika. M’hemm ebda dejta minn pazjenti pedjatriċi b’dijanjosi ġdida taħt l‑10 snin u hemm dejta limitata minn pazjenti pedjatriċi reżistenti jew intolleranti għal imatinib li għandhom taħt is‑6 snin.

Metodu ta’ kif għandu jingħata

Nilotinib Accord għandu jittieħed darbtejn kuljum b’dożi madwar 12‑il siegħa ’il bogħod minn xulxin u m’għandux jittieħed mal‑ikel. Il‑kapsuli ibsin għandhom jinbelgħu sħaħ mal‑ilma. M’għandux jittieħed ikel għal sagħtejn qabel ma tittieħed id‑doża u m’għandux jittieħed ikel sa siegħa wara li tittieħed id‑doża. 

Għall-pazjenti li mhumiex kapaċi jibilgħu kapsuli ibsin, il-kontenut ta’ kull kapsula iebsa jista’ jixxerred f’kuċċarina waħda ta’ zalza tat-tuffieħ (puré tat-tuffieħ) u għandu jittieħed immedjatament. Mhux aktar minn kuċċarina waħda ta’ zalza tat-tuffieħ u l-ebda ikel differenit minn zalza tat-tuffieħ (ara sezzjonijiet 4.4 u 5.2)..

4.3	Kontraindikazzjonijiet

Sensittività eċċessiva għas‑sustanza attiva jew għal kwalunkwe sustanza mhux attiva elenkata fis‑sezzjoni 6.1.

4.4	Twissijiet speċjali u prekawzjonijiet għall‑użu

Majelosuppressjoni

Il‑kura b’nilotinib hija assoċjata ma’ (Kriterji dwar it‑Tossiċità Komuni tal‑Istitut Nazzjonali tal‑Kanċer grad 3 u 4) tromboċitopenja, newtropenja u anemija. Dawn iseħħu aktar ta’ spiss f’pazjenti b'reżistenza għal imatinib jew CML intolleranti, b’mod partikulari f’pazjenti li jkunu fil‑fażi‑aċċellerata CML. L‑għadd komplet tad‑demm għandu jsir kull ġimgħatejn għall‑ewwel xahrejn u imbagħad kull xahar minn hemm ‘l quddiem, jew hekk kif ikun indikat b’mod kliniku. Il‑majelosuppressjoni kienet ġeneralment riversibbli u normalment setgħet tiġi kkontrollata billi jitwaqqaf nilotinib b’mod temporanju jew bill titnaqqas id‑doża (ara sezzjoni 4.2).

Titwil tal‑QT

Intwera li nilotinib jtawwal ir‑ripolarizzazzjoni ventrikulari kardijaka hekk kif imkejjel mill‑intervall QT fuq l‑ECG tas‑superfiċi b’mod dipendenti mill‑konċentrazzjoni f’pazjenti adulti u pedjatriċi.

Fl‑istudju tal‑Fażi III fost pazjenti b’dijanjosi ġdida ta’ CML fil‑fażi kronika li kienu qed jirċievu 300 mg nilotinib darbtejn kuljum, il‑bidla mil‑linja bażi għall‑medja tal‑ħin tal‑intervall QTcF fi stat fiss kien ta’ 6 msek. L‑ebda pazjent ma kellu QTcF > 480 msek. Ma dehrux episodji ta' torsade de pointes.

Fl‑istudju tal‑Fażi II f’pazjenti reżistenti għal imatinib u CML intolleranti fil‑fażi kronika u aċċelerata li kienu qed jirċievu 400 mg nilotinib darbtejn kuljum, il‑bidla mill‑linja bażi għall‑medja tal‑ħin medju tal‑intervall QTcF fi stat fiss kien 5 u 8 msek, rispettivament. QTcF ta’ > 500 msek dehret f’< 1% ta’ dawn il‑pazjenti. Ma dehrux episodji ta’ torsade de pointes fl‑istudji kliniċi.

Fi studju fuq voluntiera b’saħħithom li kellhom esponimenti li setgħu jitqabblu ma’ l‑esponimenti li dehru f’pazjenti, il‑bidla mill‑linja bażi tal‑QTcF imnaqqas mill‑ħin medju tal‑medja tal‑plaċebo kien 7 msek (CI ±4 msek). L‑ebda individwu ma kellu QTcF >450 msek. Minbarra hekk, ma dehru l‑ebda arritmiji ta’ rilevanza klinika waqt li kienet għaddejja l‑prova. B’mod partikolari, l‑ebda episodju ta’ torsade de pointes (mumentanju jew fit‑tul) ma deher.

Jista’ jkun hemm titwil sinifikanti fl‑intervall QT meta nilotinib jittieħed b’mod mhux xieraq ma’ impedituri CYP3A4 qawwija u/jew prodotti mediċinali li huma magħrufa li jistgħu jtawlu l‑intervall tal‑QT, u/jew l‑ikel (ara sezzjoni 4.5). Jekk ikun hemm ipokalimja jew ipomagneżimja, dan l‑effett jista’ jkun aktar qawwi. Titwil tal‑intervall QT jista’ jesponi l‑pazjenti għal riskju li jwassal għal mewt.

Nilotinib għandha tintuża b’attenzjoni f’pazjenti li għandhom jew qegħdin f’riskju sinifikanti li jiżviluppaw titwil tal‑QTc, bħal dawk:
-	bi QT imtawwal b’mod konġenitu.
-	b’mard kardijaku mhux kontrollat jew sinifikanti inkluż infart mijokardijaku reċenti, insuffiċjenza tal‑qalb konġestiva, anġina instabbli jew bradikardija klinikament sinifikanti.
-	li jkunu qed jiehħdu prodotti mediċinali kontra l‑arritmiji tal‑qalb jew sustanzi oħra jwasslu għal QT mtawwal.

Monitoraġġ mill‑qrib għal effett fuq l‑intervall QTc huwa konsiljat u ECG tal‑linja bażi huwa rakkomandat qabel ma tinbeda terapija b’nilotinib hekk kif ikun indikat b’mod kliniku. Ipokalimja jew ipomagneżimja għandhom jiġu kontrollati qabel tingħata nilotinib u għandhom jiġu monitorati perjodikament waqt it‑terapija.

Mewt zoptu

Każijiet mhux komuni (0.1 to 1%) ta’ mwiet zoptu kienu rrappurtati f’pazjenti b'reżistenza għal imatinib jew CML intolleranti fil‑fażi kronika jew fil‑fażi aċċellerata li kellhom storja medika ta’ mard tal‑qalb u fatturi sinifikanti ta’ riskji tal‑qalb. Komorbiditajiet oħra flimkien mat‑tumur malinn li kien hemm diġà kienu wkoll preżenti b’mod frekwenti kif kienu prodotti mediċinali konkomitanti. Anormalitajiet ta’ polarizzazzjoni mill‑ġdid tal‑ventrikulu setgħu kienu fatturi li kkontribwixxew għal dan. Ma kien irrappurtat l‑ebda każ ta’ mewt zoptu waqt l‑istudju tal‑Fażi III fost pazjenti b’dijanjosi ġdida ta’ CML fil‑fażi kronika.

Retenzjoni fluwida u edima

Kienu osservati, għalkemm ma kenux komuni (minn 0.1 sa 1%), forom gravi ta’ retenzjoni fluwida b’rabta mal-mediċina bħalma huma effużjoni tal‑plewra, edima pulmonarja, u effużjoni fil‑perikardju fost pazjenti ġodda b’dijanjosi b’CML waqt studju f’Fażi III. Kienu osservati episodji simili miġbura f’rapporti wara t‑tqegħid tal‑prodott fis‑suq. Wieħed għandu jistħarreġ b’għaqal żieda fil‑piż mhux mistennija u mgħaġġla. Jekk jidhru sinjali ta’ retenzjoni fluwida gravi matul it‑trattament b’nilotinib, l‑aetjoloġija għandha tiġi evalwata u l‑pazjenti ttrattati kif jixraq (ara sezzjoni 4.2 għal istruzzjonijiet dwar l‑immaniġġjar tat‑tossiċitajiet mhux ematoloġiċi).

Episodji kardjovaskulari

Kienu rrappurtati episodji kardjovaskulari waqt studju randomizzat f’Fażi III fost pazjenti ġodda b’dijanjosi b’CML u osservati f’rapporti wara t‑tqegħid tal‑prodott fis‑suq. F’dan l‑istudju kliniku b’ħin medju ta’ terapija attiva ta’ 60.5 xhur, episodji kardjovaskulari fi Grad 3‑4 kienu jinkludu mard okklussiv arterjali periferali (1.4% u 1.1% bi 300 mg u 400 mg nilotinib darbtejn kuljum, rispettivament), mard iskemiku tal‑qalb (2.2% u 6.1% bi 300 mg u 400 mg nilotinib darbtejn kuljum, rispettivament) u episodji ċelebrovaskulari iskemiċi (1.1% u 2.2% bi 300 mg u 400 mg nilotinib darbtejn kuljum, rispettivament). Il‑pazjenti għandhom jingħataw il‑parir li jfittxu attenzjoni medika minnufih jekk jesperjenzaw sinjali akuti jew sintomi ta’ episodji kardjovaskulari. L‑istat kardjovaskulari tal‑pazjenti għandhom jiġu evalwati u l‑fatturi ta’ riskju kardjovaskulari mmonitorati u mmanġġjati b’mod attiv matul it‑terapija b’nilotinib skont il‑linji gwida standard. Għandha tingħata terapija xierqa sabiex timmaniġġja l‑fatturi ta’ riskju kardjovaskulari (ara sezzjoni 4.2 għal istruzzjonijiet dwar l‑immaniġġjar ta’ tossiċitajiet mhux ematoloġiċi).

Riattivazzjoni tal‑epatite B

Seħħet riattivazzjoni tal‑epatite B f'pazjenti li huma portaturi kroniċi ta' dan il‑virus wara li dawn il‑pazjenti rċevew inibituri tat‑ tyrosine kinase BCR‑ABL. Xi każijiet irriżultaw f'kollass akut tal‑fwied jew f'epatite fuliminanti li jwasslu għal trapjant tal‑fwied jew għal riżultat fatali.

Il‑pazjenti għandhom jiġu ttestjati għal infezzjoni tal‑HBV qabel ma tinbeda l‑kura b'nilotinib. L‑esperti fil‑mard tal‑fwied u fil‑kura tal‑epatite B għandhom jiġu kkonsultati qabel ma tibda l‑kura f'pazjenti b'seroloġija pożittiva tal‑epatite B (inklużi dawk bil‑marda attiva) u għal dawk il‑pazjenti li nstabu pożittivi għall‑infezzjoni tal‑HBV matul il‑kura. Portatuti tal‑HBV li jeħtieġu l‑kura b'nilotinib għandhom jiġu mmonitorjati mill‑qrib għal sinjali u għal sintomi tal‑infezzjoni attiva tal‑HBV waqt il‑kura u għal diversi xhur wara li tintemm il‑kura (ara sezzjoni 4.8).

Monitoraġġ speċjali ta’ pazjenti adulti b’CML fil‑fażi kronika b’Ph+ li kisbu rispons molekulari ewlieni profond sostenibbli

Eliġibilità għat‑twaqqif għal kollox tat‑trattament
Pazjenti eliġibbli li huma kkonfermati li jesprimu t‑traskritti tipiċi ta’ BCR‑ABL, e13a2/b2a2 jew e14a2/b3a2, jistgħu jitqiesu għat‑twaqqif għal kollox tat‑trattament. Il‑pazjenti għandu jkollhom traskritti tipiċi ta’ BCR‑ABL li jippermettu l‑kwantifikazzjoni ta’ BCR‑ABL, l‑evalwazzjoni tar‑rispons molekulari profond, u d‑determinazzjoni ta’ nuqqas ta’ remissjoni molekulari possibbli wara t‑twaqqif għal kollox tat‑trattament b’nilotinib.

Monitoraġġ ta’ pazjenti li waqqfu għal kollox it‑terapija
Monitoraġġ frekwenti tal‑livelli tat‑traskritti ta’ BCR‑ABL f’pazjenti eliġibbli għat‑twaqqif għal kollox tat‑trattament għandu jsir permezz ta’ test dijanjostiku kwantitattiv li jkejjel il‑livelli tar‑rispons molekulari b’sensittività ta’ mill‑inqas MR4.5 (BCR‑ABL/ABL≤0.0032%IS). Il‑livelli tat‑traskritti ta’ BCR‑ABL għandhom jiġu assessjati qabel u waqt it‑twaqqif għal kollox tat‑trattament (ara sezzjonijiet 4.2 u 5.1).

Telf tar‑rispons molekulari ewlieni (MMR=BCR‑ABL/ABL≤ 0.1%IS) f’pazjenti b’CML li rċevew nilotinib bħala l‑ewwel jew it‑tieni linja ta’ terapija, jew telf ikkonfermat ta’ MR4 (żewġ miżuri konsekuttivi mifruda b’mill‑inqas 4 ġimgħat li juru telf ta’ MR4 (MR4=BCR‑ABL/ABL ≤ 0.01%IS) f’pazjenti b’CML li rċevew nilotinib bħala t‑tieni linja ta’ terapija se jwassal għat‑tnedija mill‑ġdid tat‑trattament fi żmien 4 ġimgħat minn mindu sar magħruf li seħħ nuqqas ta’ remissjoni. Matul il‑fażi mingħajr trattament tista’ sseħħ rikaduta molekulari, u dejta dwar l‑eżitu fit‑tul għadha mhijiex disponibbli. Huwa għalhekk kruċjali li jitwettaq monitoraġġ frekwenti tal‑livelli ta’ BCR‑ABL u tal‑ammont sħiħ tad‑demm b’metodi differenti sabiex wieħed jintebaħ b’telf possibbli ta’ remissjoni (ara sezzjoni 4.2). Għal pazjenti li ma jirnexxilhomx jiksbu MMR wara tliet xhur minn meta jerġgħu jibdew it‑trattament, għandu jitwettqilhom ittestjar tal‑mutazzjoni fid‑dominju tal-kinase ta’ BCR‑ABL.

Testijiet fil‑laboratorju u moniteraġġ

Lipidi fid‑demm
Fi studju f’Fażi III fost pazjenti li fid‑dijanjożi li saritilhom instabu b’CML, 1.1% tal‑pazjenti ttrattati b’400 mg nilotinib darbtejn kuljum urew żieda fil‑kolesterol totali għal Grad 3‑4; madanakollu ma dehret l‑ebda żieda għal Grad 3‑4 fil‑grupp mogħti 300 mg darbtejn kuljum (ara sezzjoni 4.8). Hu rrakkomandat li l‑profili tal‑lipidi jkunu determinati qabel ma jitnieda t‑trattament b’nilotinib, evalwati f’xahar 3 u 6 wara l‑bidu tat‑terapija u mill‑inqas kull sena matul terapija kronika (ara sezzjoni 4.2). Jekk ikun meħtieġ inibitur ta’ HMG‑CoA reductase (aġent li jbaxxi l‑lipidi), jekk jogħġbok irreferi għas‑sezzjoni 4.5 qabel ma tibda t‑terapija minħabba li ċertu inibituri ta’ HMG‑CoA reductase huma wkoll immetabolizzati bil‑mogħdija ta' CYP3A4.

Glukosju fid‑demm
Fi studju f’Fażi III fost pazjenti li fid‑dijanjożi li saritilhom instabu b’CML, 6.9% u 7.2% tal‑pazjenti ttrattati b’400 mg nilotinib u 300 mg nilotinib darbtejn kuljum, rispettivament, urew żieda fil‑glukosju fid‑demm għal Grad 3‑4. Hu rrakkomandat li l‑livelli tal‑glukosju ikunu evalwati qabel ma jitnieda t‑trattament b’Nilotinib u jkun hemm monitoraġġ matul it‑trattament, kif indikat klinikament (ara sezzjoni 4.2). Jekk ir‑riżultati tat‑testijiet jiggarantixxu l‑bżonn tat‑terapija, it‑tobba għandhom jimxu mal‑istandards lokali tagħhom fid‑dawl tal‑linji gwida dwar il‑prattika u t‑trattament.

Interazzjonijiet ma’ prodotti mediċinali oħrajn

L‑għotja ta’ nilotinib ma’ sustanzi li huma inibituri qawwija ta’ CYP3A4 (inkluż, iżda mhux biss, ketoconazole, itraconazole, voriconazole, clarithromycin, telithromycin, ritonavir) għandha tiġi evitata. Jekk ikun meħtieġ li tingħata kura b’xi wieħed minn dawn is‑sustanzi, huwa rakkomandat li jekk ikun possibli l‑kura b’nilotinib titwaqqaf (ara sezzjoni 4.5). Jekk ma jkunx possibli li l‑kura titwaqqaf għal xi żmien, huwa indikat li jkun hemm monitoraġġ mill‑qrib għal titwil tal‑intervall QT (ara sezzjonijiet 4.2, 4.5 u 5.2).

L‑użu fl‑istess ħin ta’ nilotinib ma’ prodotti mediċinali li jinduċu b’mod potenti s‑CYP3A4 (eż., phenytoin, rifampicin, carbamazepine, phenobarbital and St. John’s Wort) x’aktarx inaqqas l‑esponiment għal nilotinib għal punt klinikament rilevanti. Għalhekk, f’pazjenti li qed jirċievu nilotinib, għandhom jintgħażlu biex jingħataw fl‑istess ħin sustanzi alternattivi b’potenzjal inqas li jinduċu s‑CYP3A4 (ara sezzjoni 4.5).

Effett tal‑ikel

Il‑bijodisponibilità ta’ nilotinib tiżdied bl‑ikel. Nilotinib Accord m’għandux jingħata ma ikel (ara sezzjonijiet 4.2 u 4.5) u għandu jittieħed sagħtejn wara ikla. M’għandux jittieħed ikel għal mill‑anqas siegħa wara li tittieħed doża. Il‑meraq tal‑grejpfrut u ikel ieħor magħruf li jinibixxi CYP3A4 għandu jiġi evitat. 

Għall-pazjenti li mhumiex kapaċi jibilgħu kapsuli ibsin, il-kontenut ta’ kull kapsula iebsa jista’ jixxerred f’kuċċarina waħda ta’ zalza tat-tuffieħ u għandu jittieħed immedjatament. Mhux aktar minn kuċċarina waħda ta’ zalza tat-tuffieħ u l-ebda ikel differenti minn zalza tat-tuffieħ (ara sezzjonijiet 4.4 u 5.2).

Indeboliment epatiku

Indeboliment epatiku għandu effett żgħir fuq il‑farmakokinetika ta’ nilotinib. L‑għoti ta’ dożi waħdiet ta’ 200 mg ta’ nilotinib wassal għal żidiet fl‑AUC ta’ 35%, 35% u 19% f’pazjenti b’indeboliment tal‑fwied ħafif, moderat u sever, rispettivament, meta mqabbel ma’ grupp ta’ individwi bħala kontroll b’funzjoni tal‑fwied normali. It‑tbassir tas‑Cmax ta’ nilotinib fl‑istat fiss wera żieda ta’ 29%, 18% u 22%, rispettivament. Studji kliniċi eskludew pazjenti b’alanine transaminase (ALT) u/jew aspartate transaminase (AST) >2.5 (jew >5, jekk relatat mal‑marda) darbiet aktar fuq il‑limitu ta’ fuq tal‑medda normali u/jew bilirubin totali ta’ >1.5 darbiet aktar fuq il‑limitu ta’ fuq tal‑medda normali. Il‑metaboliżmu ta’ nilotinib huwa fil‑parti l‑kbira epatiku. Pazjenti b’indeboliment epatiku għalhekk jista’ jkollhom esponiment akbar għal nilotinib u għandhom jiġu kkurati b’attenzjoni (ara sezzjoni 4.2).

Lipase fis‑serum

Żiediet tal‑lipase fis‑serum dehru. L‑attenzjoni hija rakkomandata f’pazjenti li fil‑passat kellhom pankreatite. Fil‑każ li ż‑żidiet fil‑lipase jkunu akkumpanjati b’sintomi fl‑addome, it‑terapija b'nilotinib għandha titwaqqaf u għandhom jittieħdu l‑miżuri dijanjostiċi li jixirqu meqjusa li jeskludu l‑pankreatite.

Gastrektomija totali

Il‑bijodisponibiltà ta’ nilotinib tista’ tonqos f’pazjenti b’gastrektomija totali (ara sezzjoni 5.2). Għandu jiġi kkunsidrat li dawn il‑pazjenti jiġu segwiti b’mod aktar frekwenti.

Sindrome tad‑diżentigrazzjoni tat‑tumur

Minħabba l‑possibbiltà li jista’ jkun hemm sindrome tad‑diżintegrazzjoni tat‑tumur (TLS), huwa rrakkomandat li ssir korrezzjoni tad‑deidrazzjoni klinikament sinifikanti u li jkun hemm kura tal‑livelli għoljin tal‑aċidu uriku qabel ma tingħata terapija b’nilotinib (ara sezzjoni 4.8).

Eċċipjenti b’effett magħruf

Lactose (bħala monoidrat) (għal 50 mg, 150 g u 200 mg)

Il‑kapsuli ibsin Nilotinib Accord fihom lactose. Pazjenti li għandhom problemib ereditarji rari ta’ intolleranza għall-galactose, nuqqas totali ta' lactase jew malassorbiment tal-glucose-galactose m’għandhomx jieħdu din il-mediċina.

Potassium (għal 50 mg, 150 mg u 200 mg)

Din il-mediċina fiha ammont ta’ potassium, anqas minn 1 mmol (39 mg) f’kull kapsula, jiġifieri essenzjalment ‘ħielsa mill-potassium’.

Sodium (għal 200 mg)

Din il-mediċina fiha anqas minn 1 mmol sodium (23 mg) f’kull kapsula, jiġifieri essenzjalment ‘ħielsa mis-sodium’.

Allura red AC (għal 200 mg)

Din il-mediċina fiha allura red AC, li jista’ jikkawża reazzjonijiet allerġiċi.

Popolazzjoni pedjatrika

Kienu osservati fil‑laboratorju żidiet mhux normali minn ħfief sa moderati fl‑amminotransferasi u l‑ammont tal‑bilirubin fit‑tfal bi frekwenza ogħla milli fl‑adulti, li jindika riskju ogħla ta' epatotossiċità fil‑popolazzjoni pedjatrika (ara sezzjoni 4.8). Il‑funzjoni tal‑fwied (il‑livelli tal‑bilirubin u t‑transaminasi tal‑fwied) għandha tkun iċċekkjata kull xahar jew kif indikat klinikament. Żidiet fil‑bilirubin u t‑transaminasi tal‑fwied għandhom ikunu kkontrollati billi jitwaqqaf nilotinib temporanjament, titnaqqas id‑doża u/jew jitwaqqaf nilotinib għal kollox (ara sezzjoni 4.2). Fi studju fost il-popolazzjoni pedjatrika b’CML, kien iddokumentat dewmien fir-rata tat-tkabbir f’pazjenti ttrattati b’nilotinib (ara sezzjoni 4.8). Huwa rrakkomandat monitoraġġ mill-qrib tar-rata tat-tkabbir f’pazjenti pedjatriċi mogħtija trattament b’nilotinib.

4.5	Interazzjoni ma’ prodotti mediċinali oħra u forom oħra ta’ interazzjoni

Nilotinib jista’ jingħata f’kombinazzjoni ma’ fatturi emopojetiċi ta’ tkabbir bħal erythropoeitin jew fattur li jistimula l‑kolonji tal‑granuloċiti (G‑CSF) jekk ikun indikat b’mod kliniku. Huwa jista’ jingħata ma’ hydroxyurea jew anagrelide jekk ikun indikat b’mod kliniku.

Nilotinib jiġi metabolizzat fil‑parti l‑kbira fil‑fwied bis-CYP3A4 mistenni li jkun il-kontributur ewlieni għall-metaboliżmu ossidattiv. Nilotinib huwa sottostrat ukoll għall‑pompa ta’ effluss ta’ ħafna mediċini, glikoproteina-P (P-gp - P‑glycoprotein). Għalhekk, l‑assorbiment u l‑eliminazzjoni sussegwenti ta’ nilotinib li jkun ġie assorbit b’mod sistemiku jistgħu jiġu influwenzati minn sustanzi li jaffettwaw CYP3A4 u/jew P-gp.

Sustanzi li jistgħu jgħollu l‑konċentrazzjoni ta’ nilotinib fis‑serum

L‑għoti ta’ nilotinib flimkien ma’ imatinib (sustrat u moderatur ta’ P-gp u CYP3A4), kellu effett kemxejn inibitorju fuq CYP3A4 u/jew P-gp. L‑AUC ta’ imatinib żdiedet bejn 18% u 39%, u l‑AUC ta’ nilotinib żdiedet bejn 18% u 40%. Dawn it‑tibdiliet mhumiex mistennija li jkunu klinikament importanti.

L‑esponiment għal nilotinib f’individwi b’saħħithom żdied bi 3 darbiet meta ngħata flimkien ma’ inibitur qawwi tas‑CYP3A4, ketoconazole. Il‑kura fl‑istess ħin ma’ inibituri qawwija ta’ CYP3A4, inklużi ketoconazole, itraconazole, voriconazole, ritonavir, clarithromycin, u telithromycin għalhekk għandha tiġi evitata (ara sezzjoni 4.4). Żieda fl‑esponiment għal nilotinib jista’ jkun mistenni wkoll b’inibituri moderati tas‑CYP3A4. Prodotti mediċinali konkomitanti oħra li ma jikkawżawx l‑inibizzjoni ta’ CYP3A4 jew jikkawżawh b’mod minimu għandhom jitqiesu.

Sustanzi li jistgħu jnaqqsu l‑konċentrazzjonijiet ta’ nilotinib fis‑serum

Rifampicin, induttur CYP3A4 potenti, inaqqas nilotinib Cmax b’64% u inaqqas nilotinib AUC b’80%. Rifampicin u nilotinib m’ghandhoms jintuzaw flimkien.

L‑għotja fl‑istess ħin ta’ prodotti oħra mediċinali li jinduċu CYP3A4 (eż., phenytoin, carbamazepine, phenobarbital u St. John’s Wort) x’aktarx jnaqqsu l‑esponiment għal nilotinib għal punt klinikament rilevanti. F’pazjenti li jkollhom bżonn indutturi ta’ CYP3A4, sustanzi oħra li jikkawżaw anqas induzzjoni tal‑enzimi għandhom jintgħażlu.

Is‑solubilità ta’ nilotinib tiddependi mill‑pH, b’solubilità aktar baxxa f’pH ogħla. F’individwi b’saħħithom li kienu qed jirċievu esomeprazole f’doża ta’ 40 mg darba kuljum għal 5 ijiem, il‑pH tal‑istonku żdiedet b’mod qawwi, iżda l‑assorbiment ta’ nilotinib ma naqasx b’ħafna (tnaqqis ta’ 27% fis‑Cmax u tnaqqis ta’ 34% fl‑AUC0‑∞). Nilotinib jista’ jintuża fl‑istess ħin ma’ esomeprazole jew ma’ inibituri oħra tal‑pompa tal‑proton skont kif meħtieġ.

Fi studju fost individwi f’saħħithom, ma kien osservat l‑ebda tibdil snifikanti fil‑farmakokinetika ta’ nilotinib meta doża waħda ta’ 400 mg ta’ nilotinib ingħatat 10 sigħat wara u sagħtejn qabel famotidine. Għalhekk, meta jkun meħtieġ l‑użu ta’ imblokkatur ta’ H2 fl‑istess ħin, dan jista’ jingħata madwar 10 sigħat qabel u madwar sagħtejn wara d‑doża ta’ nilotinib.

Fl‑istess studju t’hawn fuq, l‑għoti ta’ antaċidu (aluminium hydroxide/magnesium hydroxide/simethicone) sagħtejn qabel jew wara doża waħda ta’ 400 mg ta’ nilotinib ukoll ma biddilx il‑farmakokinetika ta’ nilotinib. Għalhekk, jekk meħtieġ, antaċidu jista’ jingħata madwar sagħtejn qabel jew madwar sagħtejn wara d‑doża ta’ nilotinib.

Sustanzi li jista’ jkollhom il‑konċentrazzjoni sistemika tagħhom mibdula minn nilotinib

In vitro, nilotinib huwa inibitur relattivament qawwi ta’ CYP3A4, CYP2C8, CYP2C9, CYP2D6 and UGT1A1, bil‑valur ta’ Ki fost l‑aktar baxxi għal CYP2C9 (Ki=0.13 mikroM).

Waqt studju fost voluntiera b’saħħithom li ngħataw doża waħda b’interazzjoni bejn il‑mediċini jiġifieri 25 mg warfarin, substrat sensittiv ta' CYP2C9, u 800 mg nilotinib ma ġabx xi tibdil fil‑parametri farmakokinetiċi ta’ warfarin jew fil‑farmakodinamiċità ta’ warfarin kif imkejla skont il‑ħin ta’ protrombin (PT) u l‑proporzjon normalizzat internazzjonali (INR). M’hemmx dejta dwar l‑istat fiss. Dan l‑istudju jissuġġerixxi li mhuwiex probabbli li jkun interazzjoni klinikament sinifikanti bejn nilotinib u warfarin sa doża ta’ 25 mg warfarin. Minħabba nuqqas ta' dejta dwar l‑istat fiss, huwa rrakkomandat li jkun hemm kontroll tal‑markaturi farmakodinamiċi ta’ warfarin (INR jew PT) wara li tinbeda t‑terapija b’nilotinib (għall‑anqas matul l‑ewwel ġimagħtejn).

F’pazjenti b’CML, nilotinib mogħi bħala 400 mg darbtejn kuljum għal 12‑il ġurnata żied l‑esponiment sistemiku (AUC u Cmax) għal midazolam orali (sottostrat ta’ CYP3A4) b’2.6 darbiet u 2.0 darbiet rispettivament. Nilotinib huwa inibitur moderat ta’ CYP3A4. Bħala riżultat, l‑esponiment sistemiku għal prodotti mediċinali oħra metabolizzati primarjament minn CYP3A4 (eż., ċerti inibituri ta’ HMG CoA reductase) jista’ jiżdied meta jingħataw flimkien ma’ nilotinib. Għandu mnejn ikun meħtieġ monitoraġġ xieraq u aġġustament fid‑doża għal prodotti mediċinali li huma sottostrati ta’ CYP3A4 u li għandhom indiċi terapewtiku dejjaq (inklużi iżda mhux limitat għal alfentanil, cyclosporine, dihydroergotamine, ergotamine, fentanyl, sirolimus u tacrolimus) meta jingħataw flimkien ma’ nilotinib.

It-taħlit ta’ nilotinib ma’ dawk is-statini li jitneħħew prinċipalment minn CYP3A4, jaf iżid il-possibbiltà li sseħħ mijopatija minħabba l-istatini, inkluż rabdomijoliżi.

Prodotti mediċinali kontra l‑arritmiji u sustanzi oħrajn li jistgħu jtawlu l‑intervall tal‑QT

Nilotinib għandu jintuża b’attenzjoni f’pazjenti li jkollhom jew ikunu jistgħu jiżviluppaw titwil tal‑intervall QT inklużi dawk il‑pazjenti li jkunu qed jieħdu prodotti mediċinali kontra l‑arritmiji bħal amiodarone, disopyramide, procainamide, quinidine u sotalol jew prodotti mediċinali oħra li jistgħu jtawlu l‑QT bħal chloroquine, halofantrine, clarithromycin, haloperidol, methadone u moxifloxacin (ara sezzjoni 4.4).

Interazzjonijiet mal‑ikel

L‑assorbiment u l‑bijodisponibilità ta’ nilotinib jiżdiedu jekk tingħata ma’ l‑ikel, u dan iwassal għal konċentrazzjoni ogħla fis‑serum (ara sezzjonijiet 4.2, 4.4 u 5.2). Il‑meraq tal‑grejpfrut u ikel ieħor li huma magħrufa li jinibixxu CYP3A4 għandhom jiġu evitati.

Popolazzjoni pedjatrika

Studji ta’ interazzjoni twettqu biss f’adulti.

4.6	Fertilità, tqala u treddigħ

Nisa f’età li jista’ jkollhom it‑tfal/Kontraċezzjoni

Nisa li jistgħu joħorġu tqal għandhom jużaw kontraċettiv effettiv ħafna waqt it‑trattament b’nilotinib u sa ġimagħtejn wara li jintemm it‑trattament.

Tqala

M’hemmx dejta jew hemm dejta limitata dwar l‑użu ta’ nilotinib f’nisa tqal. Studji f’annimali wrew effett tossiku fuq is‑sistema riproduttiva (ara sezzjoni 5.3). Nilotinib m’għandux jintuża waqt it‑tqala ħlief jekk il‑kundizzjoni klinika tal‑mara tkun teħtieġ kura b’nilotinib. Jekk jintuża waqt it‑tqala, il‑pazjent għandu jkun infurmat dwar ir‑riskju potenzjali għall‑fetu.

Jekk mara li tkun qed tiġi ttrattata b’nilotinib tkun qed tikkunsidra li tinqabad tqila, jista’ jiġi kkunsidrat li jitwaqqaf it‑trattament abbażi tal‑kriterji tal‑eliġibbiltà għat‑twaqqif tat‑trattament kif deskritt fis‑sezzjonijiet 4.2 u 4.4. Hemm ammont limitat ta’ dejta dwar tqala f’pazjenti waqt li jkunu qegħdin jippruvaw titjib mingħajr trattament (TFR). Jekk it‑tqala hija ppjanata waqt il‑fażi TFR, il‑pazjent għandu jiġi infurmat dwar il‑ħtieġa potenzjali li jerġa’ jibda t‑trattament b’nilotinib waqt it‑tqala (ara sezzjonijiet 4.2 u 4.4).

Treddigħ

Mhux magħruf jekk nilotinib jiġix eliminat mill‑ħalib tas‑sider tal‑bniedem. Dejta tossikoloġika disponibbli fl‑annimali uriet li kien hemm eliminazzjoni ta’ nilotinib fil‑ħalib tas‑sider (ara sezzjoni 5.3). Minħabba li r‑riskju gћat‑trabi/trabi tat‑twelid ma jistax jiġi eskluż, in‑nisa m’għandhomx ireddgħu waqt it‑trattament b’nilotinib u għal ġimagħtejn wara l‑aħħar doża.

Fertilità

Studji fl‑annimali ma wrewx effett fuq il‑fertilità fil‑firien irġiel u nisa (ara sezzjoni 5.3).

4.7	Effetti fuq il‑ħila biex issuq u tħaddem magni

Nilotinib m’għandu l‑ebda effett jew ftit li xejn għandu effett fuq il‑ħila biex issuq u tħaddem magni. Madanakollu, huwa rrakkomandat li pazjenti li jħossu sturdament, għeja, tnaqqis fil‑vista jew effetti oħra mhux mixtieqa li jista’ jkollhom impatt fuq il‑ħila biex isuqu jew iħaddmu magni b’mod sigur għandhom jevitaw li jgħamlu dawn l‑attivitajiet sakemm l‑effetti mhux mixtieqa jippersistu (ara sezzjoni 4.8).

4.8	Effetti mhux mixtieqa

Sommarju tal‑profil tas‑sigurtà

Il-profil ta’ sigurtà jissejjes fuq data miġmugħa minn fost 3 422 pazjent ittrattati b’nilotinib fi 13-il studju kliniku bl-indikazzjonijiet approvati: pazjenti adulti u pedjatriċi b’dijanjosi ġdida ta’ lewkemija majeloġena kronika għall‑kromosoma pożittiva ta’ Filadelfja (Chronic Myelogenous Leukemia - CML) f’fażi kronika (5 studji kliniċi b’2 414-il pazjent), pazjenti adulti b’CML għall-kromosoma pożittiva ta’ Filadelfja f’fażi kronika u f’fażi mgħaġġla b’reżistenza jew intolleranza għat-terapija mogħtija qabel inkluż b’imatinib (6 studji kliniċi b’939 pazjent) u pazjenti pedjatriċi b’CML għall-kromosoma pożittiva ta’ Filadelfja f’fażi kronika b’reżistenza jew intolleranza għat-terapija mogħtija qabel inkluż b’imatinib (2 studji kliniċi b’69 pazjent). Din id-data miġmugħa tirrappreżenta 9 039.34 snin ta’ espożizzjoni minn pazjenti. Il-profil ta’ sigurtà ta’ nilotinib huwa konsistenti fost l-indikazzjonijiet kollha.
L-aktar reazzjonijiet avversi komuni (inċidenza ta’ ≥ 15%) skont id-data miġmugħa dwar is-sigurtà kienu: raxx (26.4%), infezzjoni fil‑parti ta’ fuq tal‑passaġġ respiratorju (li tinkludi farniġite, nażofarinġite, rinite) (24.8%), uġigħ ta’ ras (21.9%), iperbilirubinemija (li tinkludi żieda tal-bilirubina fid-demm) (18.6%), artralġja (15.8%), għeja (15.4%), dardir (6.8%), ħakk (16.7%) u tromboċitopenija (16.4%).

Lista tabulata ta’ reazzjonijiet avversi

[bookmark: _Hlk102554810][bookmark: _Hlk102554794]Ir-reazzjonijiet avversi minn studji kliniċi u rapporti wara li l-prodott tqiegħed fis-suq (tabella 3) jinsabu mniżżla skont is-sistema ta’ klassifikazzjoni tal-organi u l-kategorija ta’ frekwenza maħruġa minn MedDRA. Il-kategorija tal-frekwenza huma mfissra billi tintuża l-konvenzjoni li ġejja: komuni ħafna (≥ 1/10); komuni (≥ 1/100 sa < 1/10); mhux komuni (≥ 1/1 000 sa <1/100); rari (≥ 1/10 000 sa <1/1 000); rari ħafna (<1/10 000); mhux magħruf (ma tistax tingħata stima mid-data disponibbli).

[bookmark: _Hlk518830699]Tabella 3	Reazzjonijiet avversi tal-mediċina

	Infezzjonijiet u infestazzjonijiet

	Komuni ħafna:
	Infezzjoni fin‑naħa ta’ fuq tal‑apparat tan‑nifs (inkluż farinġite, nażofarinġite, rinite)

	Komuni:
	Follikulite, bronkite, kandidijażi (inkluż kandidijażi orali), pulmonite, gastroenterite, infezzjoni tal-passaġġ tal-awrina

	Mhux komuni:
	Infezzjoni bil‑virus tal‑erpete, axxess anali, kandidijażi (inkluż infezzjoni kandida), furunklu, sepsis, axxess taħt il-ġilda, fungu fis-saqajn

	Rari:
	Riattivazzjoni tal-epatite B

	Neoplażmi beninni, malinni u dawk mhux speċifikati (inklużi ċesti u polipi)

	Mhux komuni:
	Papilloma tal‑ġilda

	Rari:
	Papilloma orali, paraproteinemija

	Disturbi tad‑demm u tas‑sistema limfatika

	Komuni ħafna:
	Anemija, tromboċitopenja

	Komuni:
	Lewkopenija, lewkoċitożi, newtropenja, tromboċitemja

	Mhux komuni:
	Eosinofilija, newtropenija bid-deni, limfopenija, panċitopenja

	Disturbi fis‑sistema immuni

	Mhux komuni:
	Ipersensittività

	Disturbi fis‑sistema endokrinarja

	Komuni ħafna:
	Dewmien fir-rata tat-tkabbir

	Komuni:
	Ipotirojdiżmu

	Mhux komuni:
	Ipertirojdiżmu

	Rari:
	Iperparatirojdiżmu sekondarju, tirojdite

	Disturbi fil‑metaboliżmu u n‑nutrizzjoni

	Komuni:
	Żbilanċ fl‑elettroliti (li jinkludi ipomagneżimja, iperkalimja, ipokalimja, iponatremja, ipokalċemija, iperkalċimija, iperfosfatimja), dijabete mellitus, ipergliċemija, iperkolesterolemija, iperlipidemija, ipertrigliċeridemija, tnaqqis fl-aptit, gotta, iperurikemija, ipofosfatemija (inkluż tnaqqis tal-fosfru fid-demm)

	Mhux komuni:
	Deidratazzjoni, żieda fl‑aptit, dislipidemija, ipogliċemija

	Rari:
	Disturb fl-aptit, sindrome tal-lisi tat-tumur

	Disturbi psikjatriċi

	Komuni:
	Depressjoni, nuqqas ta’ rqad, ansjetà

	Mhux komuni:
	Ameżija, stat konfużjonali, dosorjentament

	Rari:
	Disforja

	Disturbi fis‑sistema nervuża

	Komuni ħafna:
	Uġigħ ta’ ras

	Komuni:
	Sturdament, ipoesteżija, parasteżija, emikranja

	Mhux komuni:
	Inċident ċerebrovaskulari, emorraġija ġol‑kranju/ċerebrali, puplesija iskemika, attakk iskemiku tranżitorju, infart ċerebrali, telf mis‑sensi (inkluż sinkope), tregħid, disturb fl‑attenzjoni, iperesteżija, disesteżija, letarġija, newropatija periferali, sindrome tas-saqajn mingħajr mistrieħ (restless leg syndrome), paraliżi tal-wiċċ

	Rari:
	Stenożi tal-arterja bażilari, edema fil-moħħ, nevrite ottika

	Disturbi fl‑għajnejn

	Komuni:
	Kunġunktivite, għajnejn xotti (inkluż kseroftalmija), irritazzjoni tal-għajnejn, iperimija (sklerali, konġunktivali, tal-għajn), vista mċajpra

	Mhux komuni:
	Indeboliment fil‑vista, emorraġija konġunktivali, tnaqqis fl‑akkutezza viżiva, edema mal‑kappell tal‑għajnejn, blefarite, fotopsja, konġunktivite allerġika, diplopja, emorraġija fl-għajnejn, uġigħ fl-għajnejn, ħakk fl-għajnejn, għajnejn minfuħa, mard fuq barra tal-għajn, edema periorbitali, fotofobija

	Rari:
	Korjoretinopatija, papilloedema

	Disturbi fil‑widnejn u fis‑sistema labirintika

	Komuni:
	Vertigo, uġigħ fil-widnejn, tinnitus

	Mhux komuni:
	Jonqos is-smigħ (ipoakusis)

	Disturbi fil‑qalb

	Komuni:
	Anġina pettorali, arritmija (li tinkludi imblokk atrijoventrikulari, tħabbit mgħaġġel tal‑qalb, ekstrasistoli ventrikulari, takikardija, fibrillazzjoni tal‑atrija, bradikardija), palpitazzjonijiet, QT tal‑elettrokardjogramma mtawwal,mard tal-arterja koronarja

	Mhux komuni:
	Infart mijokardijaku, ħsejjes fil‑qalb, effużjoni fil‑perikardju, insuffiċjenza kardijaka, disfunzjoni dijastolika, imblokk tal‑fergħa tax‑xellug, perikardite

	Rari:
	Ċjanożi, tnaqqis fil-frazzjoni ta’ tfigħ ’il barra

	Mhux magħruf:
	Funzjoni ħażina tal‑ventrikoli

	Disturbi vaskulari

	Komuni:
	Pressjoni għolja, fwawar, mard okklussiv tal-arterji periferali

	Mhux komuni:
	Kriżi ta’ pressjoni għolja, klawdazzjoni intermittenti, stenożi tal-arterja periferali, ematoma, arterijosklerożi, pressjoni baxxa, trombożi

	Rari:
	Xokk emorraġiku

	Disturbi respiratorji, toraċiċi u medjastinali

	Komuni ħafna:
	Sogħla

	Komuni:
	Qtugħ ta’ nifs, qtugħ ta’ nifs waqt sforz, epistassi, uġigħ orofarinġali

	Mhux komuni:
	Edema fil‑pulmun, effużjoni fil‑plewra, mard fl‑interstizzju tal‑pulmun, uġigħ fil‑plewra, plewriżi, irritazzjoni fil‑grieżem, disfonja, pressjoni għolja fil-pulmun, tħarħir

	Rari:
	Uġigħ fil-farinġi u fil-larinġi

	Disturbi gastro‑intestinali

	Komuni ħafna:
	Dardir, uġigħ fin-naħa ta’ fuq tal-addome, konstipazzjoni, dijarrea, rimettar

	Komuni:
	Pankreatite, fastidju fl‑addome, nefħa fl‑addome, gass, uġigħ fl-addome, dispepsja, gastrite, ittella’ mill‑istonku, murliti, stomatite

	Mhux komuni:
	Emorraġija gastro‑intestinali, melenja, ulċeri fil‑ħalq, uġigħ fl‑esofagu, ħalq xott, sensittività tas‑snien (snin b’iperestesija), diżgweżja, enterokolite, ulċera gastrika, infjammazzjoni tal‑ħniek, fsada rettali

	Rari:
	Ulċera fl-istonku tittaqqab, rimettar tad-demm, ulċera fl-esofagu, infjammazzjoni tal-esofagu bl-ulċeri, emorraġija retroperitonali, imblukkar parzjali

	Disturbi fil‑fwied u fil‑marrara

	Komuni ħafna:
	Iperbilirubinemija (inkluż żieda tal‑bilirubina fid‑demm)

	Komuni:
	Funzjoni tal‑fwied mhux normali

	Mhux komuni:
	Epatotossiċità, epatite tossika, suffejra, kolestażi, epatomegalija

	Disturbi fil‑ġilda u fit‑tessuti ta’ taħt il‑ġilda

	Komuni ħafna:
	Raxx, ħakk, allopeċja

	Komuni:
	Tegħreq ħafna matul il‑lejl, ekżema, urtikarja, iperidrożi, tbenġil, akne, dermatite (inkluż allerġika, eksfoljattiva u akneiforma), ġilda xotta, eritema

	Mhux komuni:
	Raxx esfoljattiv, eruzzjoni tal‑mediċina, uġigħ fil‑ġilda, ekkimożi, nefħa tal‑wiċċ, nuffata, ċesti fil‑ġilda, erythema nodosum, iperkeratosi, petechiae, fotosensittività, psorjasi, il-ġilda titlef il-kulur, il-ġilda ssir qxur qxur, iperpigmentazzjoni tal-ġilda, ipertrofija tal-ġilda, ulċera tal-ġilda

	Rari:
	Eritema multiforma, sindrome ta’ palmar-plantar eritrodisastesija, iperplasija sebaċea, atrofija tal-ġilda

	Disturbi muskoluskeletriċi u tat‑tessuti konnettivi

	Komuni ħafna:
	Mijalġja, artralġja, uġigħ fid-dahar, uġigħ fl-estremitajiet

	Komuni:
	Uġigħ muskoluskeletriku fis‑sider, uġigħ muskoluskeletriku, uġigħ fl‑għonq, dgħufija muskolari, spażmi fil-muskoli, uġigħ fl-għadam

	Mhux komuni:
	Ebusija muskoluskeletrika, nefħa fil‑ġogi, artrite, uġigħ fil-ġenb bejn il-kustilji u l-koxxa

	Disturbi fil‑kliewi u fis‑sistema urinarja

	Komuni:
	Pollakijurja, disurja

	Mhux komuni:
	Urġenza biex tgħaddi l‑awrina, nokturja, kromaurja, emaurja, insuffiċjenza renali, inkontinenza tal-awrina

	Disturbi fis‑sistema riproduttiva u fis‑sider

	Komuni:
	Funzjoni ħażina tal-erezzjoni, mestrwazzjoni esaġerata

	Mhux komuni:
	Uġigħ tas‑sider, ġinekomastja, beżżula minfuħa

	Rari:
	Ebusija tas-sider

	Disturbi ġenerali u kondizzjonijiet ta' mnejn jingħata

	Komuni ħafna:
	Għeja, piressija

	Komuni:
	Uġigħ fis‑sider (inkluż uġigħ fis‑sider mhux b’rabta mal‑qalb), uġigħ, skumdità fis‑sider, tħossok ma tiflaħx, astenja u edema periferali, dehxiet ta’ bard, mard bħal tal-influwenza

	Mhux komuni:
	Edema tal‑wiċċ, edema gravitazzjonali, tħoss bidla fit‑temperatura tal‑ġisem (inkluż tħoss is‑sħana, tħoss il‑bard), edema lokalizzata

	Rari:
	Mewt zoptu

	Investigazzjonijiet

	Komuni ħafna:
	Żieda fl‑aminotransferasi tal‑analina, żieda tal‑lipase

	Komuni:
	Tnaqqis fl‑emoglobina, żieda fl‑amylase fid‑demm, żieda fl‑aminotransferasi tal‑aspartat, żieda fil‑fosfatasi alkalina fid‑demm, żieda fil‑gamma‑glutamiltransferasi, żieda fil‑phosphokinase tal‑kreatinina fid‑demm, tnaqqis fil‑piż, żieda fil‑piż, kreatinina għolja, żieda fil-kolesterol totali

	Mhux komuni:
	Żieda fil‑lactate dehydrogenase fid‑demm, żieda fil‑urea fid‑demm, żieda bil‑bilirubina tad‑demm mhux konjugata, żieda tal‑ormon tal‑paratirojde fid‑demm, żieda fit‑trigliċeridi fid‑demm, żieda fil-globulini, żieda fil‑kolesterol tal‑lipoproteini (inkluż dak ta’ densità baxxa u ta’ densità għolja), żieda fit-troponina

	Rari:
	Tnaqqis fil-glukosju fid-demm, tnaqqis tal-insulina fid-demm, żieda tal-insulina fid-demm, tnaqqis ta’ C-peptide tal-insulina


Nota: Mhux ir-reazzjonijiet avversi kollha tal-mediċina dehru waqt l-istudji pedjatriċi.

Deskrizzjoni ta’ reazzjonijiet avversi magħżula

Mewt zoptu

Każijiet mhux komuni (0.1 to 1%) ta’ mwiet zoptu kienu rrappurtati fi studji kliniċi b’nilotinib u/jew fi programmi ta’ użu ta’ kompassjoni f’pazjenti li b’reżistenza għal imatinib jew CML intolleranti fil‑fażi kronika jew fil‑fażi aċċellerata bi storja medika ta’ mard tal‑qalb jew fatturi sinifikanti ta’ riskju tal‑qalb (ara sezzjoni 4.4).

Riattivazzjoni tal‑epatite B

Riattivazzjoni tal‑epatite B ġiet irraportata f'assoċjazzjoni ma' BCR‑ABL TKIs. Xi każijiet irriżultaw f'kollass akut tal‑fwied jew f'epatite fuliminanti li jwasslu għal trapjant tal‑fwied jew għal riżultat fatali.(ara sezzjoni 4.4).

Popolazzjoni pedjatrika

Is‑sigurtà ta’ nilotinib f’pazjenti pedjatriċi (minn sentejn sa <18‑il sena) pożittivi għall‑kromosoma ta’ Filadelfja b’CML fil‑fażi kronika (n=58) ġew investigati fi studju wieħed ewlieni fuq medda ta’ 60 xahar (ara sezzjoni 5.1). F’pazjenti pedjatriċi, il‑frekwenza, it‑tip u l‑gravità tar‑reazzjonijiet avversi osservati kienu ġeneralment konsistenti ma’ dawk osservati fl‑adulti, ħlief għal iperbilirubinemija/żieda tal-bilirubin fid-demm (Grad 3/4: 10.3%) u ż‑żidiet fit‑transaminase (AST Grad 3/4: 1.7%, ALT Grad 3/4: 12.1%) li kienu rrappurtati b’aktar frekwenza milli fil‑pazjenti adulti. Il‑livelli tal‑bilirubin u t‑transaminase fil‑fwied għandhom ikunu mmonitorjati waqt it‑trattament (ara sezzjonijiet 4.2 u 4.4).

Dewmien fit-tkabbir fil-popolazzjoni pedjatrika
Waqt studju li seħħ fost il-popolazzjoni pedjatrika b’CML, b’espożizzjoni medjana ta’ 51.9 xhur f’pazjenti li għadha kemm saritilhom dijanjosi u ta’ 59.9 xhur f’pazjenti b’Ph+ CML-CP reżistenti għal imatinib/dasatinib jew intolleranti għal imatinib, kien osservat tnaqqis fir-rata tat-tkabbir (jaqbżu mill-inqas żewġ linji perċentwali ewlenin imsallbin mil-linja bażi) fi tmien pazjenti: ħamsa (8.6%) qabżu żewġ linji perċentwali ewlenin mil-linja bażi u tlieta (5.2%) qabżu tliet linji perċentwali ewlenin mil-linja bażi. Kienu rrappurtati eposidji b’rabta ma’ dewmien fir-rata tat-tkabbir fi 3 pazjenti (5.2%). Huwa rrakkomandat monitoraġġ mill-qrib tar-rata tat-tkabbir f’pazjenti pedjatriċi mogħtija trattament b’nilotinib (ara sezzjoni 4.4).

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l‑awtorizzazzjoni tal‑prodott mediċinali. Dan jippermetti monitoraġġ kontinwu tal‑bilanċ bejn il‑benefiċċju u r‑riskju tal‑prodott mediċinali. Il‑professjonisti tal‑kura tas‑saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Rapporti iżolati ta’ doża eċċessiva b’intenzjoni b’nilotinib kienu rrappurtati fejn numru mhux speċifikat ta’ kapsuli ibsin nilotinib inbelgħu flimkien mal‑alkoħol u prodotti mediċinali oħra. Fost il‑każijiet kien hemm newtropenija, rimettar u ngħas. L‑ebda tibdil fl‑ECG jew tossiċità tal‑fwied ma ġew irrappurtati. Ir‑riżultati ta’ dawn kienu rrappurtat bħala fejqan.

F’każ ta’ doża eċċessiva, il‑pazjent għandu jinżamm taħt osservazzjoni u kura ta’ support xierqa għandha tingħata.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Mekkaniżmu ta’ azzjoni

Kategorija farmakoterapewtika: Sustanzi antineoplastiċi, inibituri tat‑tyrosine kinase BCR‑ABL, Kodiċi ATC: L01EA03

Nilotinib huwa inibitur potenti tal‑attività ABL tyrosine kinase tal‑BCR‑ABL onkoproteina sew fil‑linji ta’ ċelluli u fiċ‑ċelluli tal‑lewkemija pożittivi għall‑kromosoma ta’ Filadelfja primarja. Is‑sustanza teħel b’affinità għolja mas‑sit mnejn teħel l‑ATP b’tali mod li hija inibitur potenti tal‑BCR‑ABL tat‑tip aħrax u jibqa attiv kontra l‑forom 32/33 mutanti reżistenti għal imatinib BCR‑ABL. Minħabba din l‑attività bijokimika, nilotinib jinibixxi b’mod silettiv il‑proliferazzjoni u jinduċi apoptożi f’linji ta’ ċelluli u f’ċelluli ta’ lewkemija pożittivi għall‑kromosoma ta’ Filadelfja primarja minn pazjenti b’CML. F’mudelli ta’ annimali b’CML, nilotinib mogħti waħdu naqqas it‑tagħbija tat‑tumur u tawwal is‑sopravivenza wara l‑għotja mill‑ħalq.

Effetti farmakodinamiċi

Nilotinib għandu ftit li xejn jew l‑ebda effett kontra l‑maġġoranza tal‑proteini kinases oħra li ġew eżaminati, inkluż Src, minbarra r-riċetturi tal-proteini kinases PDGF, KIT u Ephrin li jinibixxu b’konċentrazzjonijiet fil‑medda li tinkiseb wara l‑għotja mill‑ħalq b’dożi terapewtiċi rakkomandati għall‑kura ta’ CML (ara tabella 4).

Tabella 4	Profil kinase ta’ nilotinib (fosforilazzjoni IC50 nM)

	BCR‑ABL
	PDGFR
	KIT

	20
	69
	210



Effikaċja klinika

Studji kliniċi b’dijanjosi ġdida ta’ CML fil‑fażi kronika
Sar studju tal‑Fażi III multiċentriku, open‑label u randomizzat sabiex tinsab l‑effikaċja ta’ nilotinib meta mqabbel ma’ imatinib fost 846 pazjent adulti b’dijanjosi ġdida kkonfermata ċitoġenetikament għall‑kromosoma pożittiva ta’ Filadelfja CML fil‑fażi kronika. Il‑pazjenti kienu għaddewlhom sa sitt xhur mid‑dijanjosi u ma kienu ngħataw l‑ebda kura qabel, ħlief għal hydroxyurea u/jew anagrelide. Il‑pazjenti tqassmu kif ġie ġie 1:1:1 biex jingħataw jew 300 mg nilotinib darbtejn kuljum (n=282), 400 mg nilotinib darbtejn kuljum (n=281) jew 400 mg darba kuljum (n=283). Saret stratifikazzjoni tar‑randomizzazzjoni permezz tal‑punteġġ tar‑riskju Sokal fil‑mument tad‑dijanjosi.

Il‑karatteristiċi fil‑linja bażi kienu bbilanċjati sew fost it‑tliet gruppi ta’ kura. L‑età medja kienet ta’ 47 sena fil‑gruppi mogħtija nilotinib u ta’ 46 sena fil‑grupp mogħti imatinib, b’12.8%, 10.0% u 12.4% tal‑pazjenti b’età ta’ ≥65 sena fil‑gruppi kkurati bi 300 mg nilotinib darbtejn kuljum, 400 mg nilotinib darbtejn kuljum u 400 mg imatinib darba kuljum, rispettivament. Kien hemm ftit aktar pazjenti rġiel milli nisa (56.0%, 62.3% u 55.8%, fil‑gruppi mogħtija 300 mg nilotinib darbtejn kuljum, 400 mg nilotinib darbtejn kuljum u fil‑grupp mogħti 400 mg imatinib darba kuljum, rispettivament). Aktar minn 60% tal‑pazjenti kollha kienu Kawkażjatiċi u 25% tal‑pazjenti kollha kienu Ażjatiċi.

It‑time‑point tal‑analiżi tad‑dejta primarja kien meta t‑846 pazjent kollha temmew 12‑il xahar ta' kura (jew waqqfuha qabel). Analiżi sussegwenti tirrifletti meta l‑pazjenti temmew 24, 36, 48, 60 u 72 xahar ta’ trattament (jew waqfu qabel). Iż‑żmien medju tal‑kura kien ta’ madwar 70 xahar fil‑gruppi ta’ trattament ta’ nilotinib u 64 xahar fil‑grupp ta’ imatinib. Il‑qawwa tad‑doża medja attwali kienet ta’ 593 mg/kuljum fil‑każ ta' 300 mg nilotinib darbtejn kuljum, 772 mg/kuljum fil‑każ ta’ 400 mg nilotinib darbtejn kuljum u ta' 400 mg/kuljum fil‑każ ta’ 400 mg imatinib darba kuljum. Dan hu studju li jibqa’ għaddej.

L‑endpoint tal‑effikaċja primarja kien ir‑rispons molekulari maġġuri (MMR) fi żmien 12‑il xahar. L‑MMR kien definit bħala ≤0.1% BCR‑ABL/ABL% skont skala internazzjonali (IS) mkejla b’RQ‑PCR, li jikkorrispondi għal riduzzjoni ≥ log 3 tat‑traskrizzjoni BCR‑ABL mil‑linja bażi standardizzata. Ir‑rata tal‑MMR fi żmien 12‑il xahar kienet statistikament ogħla sew fil‑każ ta' 300 mg nilotinib darbtejn kuljum meta mqabbel ma' 400 mg imatinib darba kuljum (44.3% kontra 22.3%, p<0.0001). Ir‑rata tal‑MMR fi żmien 12‑il xahar, kienet ukoll statistikament ogħla sew fil‑każ ta’ 400 mg nilotinib darbtejn kuljum meta mqabbel ma’ 400 mg imatinib darba kuljum (42.7% kontra 22.3%, p<0.0001).

Ir‑rati tal‑MMR fi żmien 3, 6, 9 u 12‑il xahar kienu 8.9%, 33.0%, 43.3% u 44.3% fil‑każ ta’ 300 mg nilotinib darbtejn kuljum, 5.0%, 29.5%, 38.1% u 42.7% fil‑każ ta’ 400 mg nilotinib darbtejn kuljum u 0.7%, 12.0%, 18.0% u 22.3% fil‑każ ta’ 400 mg imatinib darba kuljum.

Ir‑rata tal‑MMR fit‑12, l‑24, is‑36, t‑48, s‑60 u t‑72 xahar qed tidher f’tabella 5.

Tabella 5	Ir‑rata tal‑MMR

	
	Nilotinib
300 mg darbtejn kuljum n=282
(%)
	Nilotinib
400 mg darbtejn kuljum n=281
(%)
	Imatinib
400 mg darba kuljum n=283
(%)

	MMR fit‑12‑il xahar
	
	
	

	Rispons (95% CI)
	44.31 (38.4; 50.3)
	42.71 (36.8; 48.7)
	22.3 (17.6; 27.6)

	MMR fl‑24 xahar
	
	
	

	Rispons (95% CI)
	61.71 (55.8; 67.4)
	59.11 (53.1; 64.9)
	37.5 (31.8; 43.4)

	MMR fis‑36 xahar2
	
	
	

	Risponse (95% CI)
	58.51 (52.5; 64.3)
	57.31 (51.3; 63.2)
	38.5 (32.8; 44.5)

	MMR fit‑48 xahar3
	
	
	

	Rispons (95% CI)
	59.91 (54.0; 65.7)
	55.2 (49.1; 61.1)
	43.8 (38.0; 49.8)

	MMR fis‑60 xahar4
	
	
	

	Rispons (95% CI)
	62.8 (56.8; 68.4)
	61.2 (55.2; 66.9)
	49.1 (43.2; 55.1)

	MMR fit‑72 xahar5
	
	
	

	Rispons (95% CI)
	52.5 (46.5; 58.4)
	57.7 (51.6; 63.5)
	41.7 (35.9; 47.7)



1 It‑test tal‑valur‑p ta’ Cochran‑Mantel‑Haenszel (CMH) għar‑rata ta’ rispons (vs. imatinib 400 mg) < 0.0001
2 Pazjenti biss li kienu fl‑MMR f’mument partikulari huma inklużi bħala parti mir‑rispons għal dak il‑mument. Total ta’ 199 (35.2%) tal‑pazjenti kollha ma setgħux ikunu evalwati għal MMR fis‑36 xahar (87 fil‑grupp mogħti 300 mg nilotinib darbtejn kuljum u 112 fil‑grupp mogħti imatinib) minħabba nuqqas ta’ evalwazzjonijiet tal‑PCR (n=17), traskrizzjonijiet atipiċi fil‑linja bażi (n=7), jew twaqqif qabel il‑perjodu ta’ 36 xahar (n=175).
3 Pazjenti biss li kienu fl‑MMR f’mument partikulari huma inklużi bħala parti mir‑rispons għal dak il‑mument. Total ta’ 305 (36.1%) tal‑pazjenti kollha ma setgħux ikunu evalwati għal MMR fit‑48 xahar (98 fil‑grupp mogħti 300 mg nilotinib darbtejn kuljum, 88 fil‑grupp mogħti 400 mg imatinib darbtejn kuljum u 119 fil‑grupp mogħti imatinib) minħabba nuqqas ta’ evalwazzjonijiet tal‑PCR (n=18), traskrizzjonijiet atipiċi fil‑linja bażi (n=8), jew twaqqif qabel il‑perjodu ta’ 48 xahar (n=279).
4 Pazjenti li kienu f’MMR f’mument partikulari biss huma nklużi bħala parti mir‑rispons għal dak il‑mument. Total ta’ 322 (38.1%) tal‑pazjenti kollha ma setgħux ikunu evalwati għal MMR fis‑60 xahar (99 fil‑grupp mogħti 300 mg nilotinib darbtejn kuljum, 93 fil‑grupp mogħti 400 mg imatinib darbtejn kuljum u 130 fil‑grupp mogħti imatinib) minħabba nuqqas ta’ evalwazzjonijiet tal‑PCR (n=9), traskrizzjonijiet atipiċi fil‑linja bażi (n=8), jew twaqqif qabel il‑perjodu ta’ 60 xahar (n=305).
5 Pazjenti li kienu f’MMR f’mument partikulari biss huma inklużi bħala li rrispondew għal dak il‑mument. Total ta’ 395 (46.7%) mill‑pazjenti kollha ma setgħux jiġu evalwati għal MMR fit‑72 xahar (130 fil‑grupp ta’ nilotinib 300 mg darbtejn kuljum, 110 fil‑grupp ta’ nilotinib 400 mg darbtejn kuljum u 155 fil‑grupp ta’ imatinib) minħabba valutazzjonijiet ta’ PCR nieqsa/li ma jistgħux jiġu evalwati (n=25), traskrizzjonijiet atipiċi fil‑linja bażi (n=8) jew twaqqif qabel il‑perjodu ta’ 72 xahar (n=362).

Ir‑rati tal‑MMR f’mumenti differenti (inkluż pazjenti li kisbu MMR f’dawk il‑mumenti, jew qabilhom, li fihom urew rispons) qed jidhru fl‑inċidenza akkumulattivi ta’ MMR (ara Figura 1).

Figura 1	Inċidenza akkumulattiva ta’ MMR
Nilotinib 300 mg darbtejn kuljum (n = 282)

Imatinib 400 mg darba kuljum (n = 283)

Għall‑gruppi kollha ta’ riskju Sokal, ir‑rati tal‑MMR f’kull mument baqgħu l‑ħin kollu għoljin fiż‑żewġ gruppi mogħtija nilotinib mqabbel mal‑grupp mogħti imatinib.

Skont analiżi retrospettiva, 91% (234/258) tal‑pazjenti mogħtija 300 mg nilotinib darbtejn kuljum kisbu livelli tal‑BCR‑ABL ta’ ≤ 10% wara 3 xhur ta’ trattament imqabbel mas‑67% (176/264) tal‑pazjenti mogħtija 400 mg imatinib darbtejn kuljum. Il‑pazjenti b’livelli ta’ BCR‑ABL ta’ ≤ 10% wara 3 xhur ta’ trattament urew sopravivenza totali akbar fis‑72 xahar imqabbel ma’ dawk li ma kisbux livell ta’ rispons molekulari (94.5% vs. 77.1% rispettivament [p=0.0005]).

Skont l‑analiżi tal‑ħin Kaplan‑Meier għall‑ewwel MMR il‑probabbiltà li jinkiseb MMR f'time‑points differenti kienet aktar fil‑każ ta' 300 mg u 400 mg nilotinib darbtejn kuljum meta mqabbel ma’ 400 mg imatinib darba kuljum (HR=2.17 u log‑rank stratifikat ta’ p< 0.0001 bejn 300 mg nilotinib darbtejn kuljum u 400 mg imatinib darba kuljum, HR=1.88 u log‑rank stratifikat ta’ p< 0.0001 bejn 400 mg nilotinib darbtejn kuljum u 400 mg imatinib darba kuljum).

Il‑proporzjon ta’ pazjenti li kellhom rispons molekulari ta’ ≤ 0.01% u ≤ 0.0032% b’IS f’mumenti differenti qed jidhru f’tabella 6 u l‑proporzjon ta’ pazjenti li kellhom rispons molekulari ta’ ≤ 0.01% u ≤ 0.0032% b’IS skont il‑mumenti differenti qed jidhru f’figuri 2 u 3. Ir‑risponsi molekulari ta’ ≤ 0.01% u ≤0.0032% b’IS korrispondenti għal riduzzjoni log ≥ 4 u għal riduzzjoni log ≥ 4.5, rispettivament, tat‑traskrizzjonijiet BCR‑ABL minn linja bażi standardizzata.

Tabella 6	Proporzjon ta’ pazjenti li kellhom rispons molekulari ta’ ≤ 0.01% (riduzzjoni log 4) u ≤ 0.0032% (riduzzjoni log 4.5 log)

	
	Nilotinib
300 mg darbtejn kuljum n=282
(%)
	Nilotinib
400 mg darbtejn kuljum n=281
(%)
	Imatinib
400 mg darba kuljum n=283
(%)

	
	≤ 0.01%
	≤ 0.0032%
	≤ 0.01%
	≤ 0.0032%
	≤ 0.01%
	≤ 0.0032%

	Fit‑12‑il xahar
	11.7
	4.3
	8.5
	4.6
	3.9
	0.4

	Fl‑24 xahar
	24.5
	12.4
	22.1
	7.8
	10.2
	2.8

	Fis‑36 xahar
	29.4
	13.8
	23.8
	12.1
	14.1
	8.1

	Fit‑48 xahar
	33.0
	16.3
	29.9
	17.1
	19.8
	10.2

	Fis‑60 xahar
	47.9
	32.3
	43.4
	29.5
	31.1
	19.8

	Fit‑72 xahar
	44.3
	31.2
	45.2
	28.8
	27.2
	18.0



Figura 2	Inċidenza kumulattiva ta’ rispons molekulari ta’ ≤ 0.01% (riduzzjoni 4‑log)

Figura 3	Inċidenza kumulattiva ta’ rispons molekulari ta’ ≤ 0.0032% (4.5 log reduction)

Imsejsa fuq l‑istimi ta’ Kaplan‑Meier tat‑tul tal‑ewwel MMR, il‑proporzjonijiet ta’ pazjenti li baqgħu juru reazzjoni għal 72 xahar fost pazjenti li laħqu MMR kienu 92.5% (95% CI: 88.6‑96.4%) mill‑grupp mogħti 300 mg nilotinib darbtejn kuljum, 92.2% (95% CI: 88.5‑95.9%) mill‑grupp mogħti 400 mg nilotinib darbtejn kuljum u 88.0% (95% CI: 83.0‑93.1%) mill‑grupp mogħti 400 mg imatinib darba kuljum.

Ir‑rispons ċitoġenetiku sħiħ (CCyR) kien definit bħala 0% Ph+ metafażijiet fil‑mudullun imsejjes fuq minimu ta’ 20 metafażi evalwata. L‑aħjar rata tas‑CcyR fi żmien 12‑il xahar (inkluż pazjenti li bħala dawk li wrew rispons, kisbu CCyR fit‑time point tat‑12‑il xahar jew qabel) kienet statistikament ogħla fil‑każ ta’ 300 mg u ta’ 400 mg nilotinib darbtejn kuljum meta mqabbel ma’ 400 mg imatinib darba kuljum, ara tabella 7.

Ir‑rata tas‑CcyR sal‑24 xahar (inkluż pazjenti li bħala dawk li wrew rispons, kisbu CCyR fit‑time point tal‑24 xahar jew qabel) kienet statistikament ogħla sew fiż‑żewġ gruppi mogħtija 300 mg u 400 mg nilotinib darbtejn kuljum meta mqabbla mal‑grupp mogħti 400 mg imatinib darba kuljum.

Tabella 7	L‑aħjar rata ta’ CCyR

	
	Nilotinib
300 mg darbtejn
kuljum
n=282
(%)
	Nilotinib
400 mg darbtejn
kuljum
n=281
(%)
	Imatinib
400 mg darba
kuljum
n=283
(%)

	
	
	
	

	Fi żmien 12‑il xahar
	
	
	

	Rispons (95% CI)
	80.1 (75.0; 84.6)
	77.9 (72.6; 82.6)
	65.0 (59.2; 70.6)

	L‑ebda rispons
	19.9
	22.1
	35.0

	Test CMH valur‑p għar‑rata ta’ rispons (kontra imatinib 400 mg darba kuljum)
	<0.0001
	0.0005
	

	Żmien 24 xahar
	
	
	

	Rispons (95% CI)
	86.9 (82.4; 90.6)
	84.7 (79.9; 88.7)
	77.0 (71.7; 81.8)

	L‑ebda rispons
	13.1
	15.3
	23.0

	Test CMH* valur‑p għar‑rata ta’ rispons (kontra imatinib 400 mg darba kuljum)
	0.0018
	0.0160
	



Imsejsa fuq l‑istimi ta’ Kaplan‑Meier, il‑proporzjonijiet ta’ pazjenti li baqgħu juru reazzjoni għal 72 xahar fost pazjenti li laħqu CcyR kienu 99.1% (95% CI: 97.9‑100%) mill‑grupp mogħti 300 mg nilotinib darbtejn kuljum, 98.7% (95% CI: 97.1‑100%) mill‑grupp mogħti 400 mg nilotinib darbtejn kuljum u 97.0% (95% CI: 94.7‑99.4%) mill‑grupp mogħti 400 mg imatinib darba kuljum.

Il‑progress għall‑fażi aċċelerata (AP) jew kriżi blastika (BC) fit‑trattament huwa ddefinit bħala l‑ħin mid‑data tar‑randomizzazzjoni sal‑ewwel progress iddokumentat tal‑marda għall‑fażi aċċelerata jew kriżi blastika jew mewt minħabba CML. Waqt il‑kura deher avvanz għall‑fażi aċċellerata jew kriżi blastika f’total ta’ 17‑il pazjent: 2 pazjenti li ngħataw 300 mg nilotinib darbtejn kuljum, 3 pazjenti li ngħataw 400 mg darbtejn kuljum u 12‑il pazjent li ngħataw 400 mg imatinib darba kuljum. Ir‑rati stmati ta’ pazjenti li ma pprogressawx għall‑fażi aċċellerata jew kriżi blastika fit‑72 xahar kienu ta’ 99.3%, 98.7% u 95.2%, rispettivament (HR=0.1599 u log‑rank stratifikat ta’ p=0.0059 bejn 300 mg nilotinib darbtejn kuljum u imatinib darba kuljum, HR=0.2457 u log‑rank stratifikat ta’ p=0.0185 bejn 400 mg nilotinib darbtejn kuljum u imatinib darba kuljum). Ma kinux irrappurtati avvenimenti ġodda ta’ progressjonijiet għal AP/BC waqt il‑kura sa mill‑analiżi ta’ sentejn.

Wara li fost il‑kriterji ta’ progress kienet inkluża l‑evoluzzjoni klonali, total ta’ 25 pazjent ipprogressaw għall‑fażi aċċellerata jew kriżi blastika fit‑trattament sad‑data ta’ interruzzjoni (3 fil‑grupp mogħti 300 mg nilotinib darbtejn kuljum, 5 fil‑grupp mogħti 400 mg nilotinib darbtejn kuljum u 17 fil‑grupp mogħti 400 mg imatinib darba kuljum). Ir‑rati stmati ta’ pazjenti li ma pprogressawx għall‑fażi aċċellerata jew kriżi blastika inkluż evoluzzjoni klonali fit‑72 xahar kienu ta’ 98.7%, 97.9% u 93.2%, rispettivament (HR=0.1626 u log‑rank stratifikat ta’ p=0.0009 bejn 300 mg nilotinib darbtejn kuljum u imatinib darba kuljum, HR=0.2848 u log‑rank stratifikat ta’ p=0.0085 bejn 400 mg nilotinib darbtejn kuljum u imatinib darba kuljum.

Total ta’ 55 pazjent mietu matul it‑trattament jew wara li twaqqaf it‑trattament (21 fil‑grupp mogħti 300 mg nilotinib darbtejn kuljum, 11 fil‑grupp mogħti 400 mg nilotinib darbtejn kuljum u 23 fil‑grupp mogħti 400 mg imatinib darba kuljum). Sitta u għoxrin (26) minn dawn il‑55 mewt kienu relatati ma’ CML (6 fil‑grupp mogħti 300 mg nilotinib darbtejn kuljum, 4 fil‑grupp mogħti 400 mg nilotinib darbtejn kuljum u 16 fil‑grupp mogħti 400 mg imatinib darba kuljum). Ir‑rati stmati ta’ pazjenti ħajjin fit‑72 xahar kienu ta’ 91.6%, 95.8% u 91.4%, rispettivament (HR=0.8934 u log‑rank stratifikat ta’ p=0.7085 bejn 300 mg nilotinib darbtejn kuljum u imatinib, HR=0.4632 u log‑rank stratifikat ta’ p=0.0314 bejn 400 mg nilotinib darbtejn kuljum u imatinib). Jekk inqisu bħala episodji biss dawk l‑imwiet relatati ma’ CML, ir‑rati ġenerali stmati ta’ pazjenti li ma mitux fit‑72 xahar kienu ta’ 97.7%, 98.5% u 93.9%, rispettivament (HR=0.3694 u log‑rank stratifikat ta’ p=0.0302 bejn 300 mg nilotinib darbtejn kuljum u imatinib, HR=0.2433 u log‑rank stratifikat ta’ p=0.0061 bejn 400 mg nilotinib darbtejn kuljum u imatinib).

Studji kliniċi fost pazjenti b’reżistenza għal imatinib jew CML intolleranti fil‑fażi kronika u fil‑fażi aċċellerata
Sar studju tal‑Fażi II multiċentriku, mhux bil‑kontroll, open‑label sabiex tinsab l‑effikaċja ta’ nilotinib f’pazjenti adulti reżistenti għal imatinib jew intolleranti għal CML b’fergħat ta’ kura separati għal marda fil‑fażi kronika u aċċelerata. L‑effikaċja kienet ibbażata fuq it‑321 pazjent CP u l‑137 pazjent AP li ħadu sehem. Il‑medjan ta’ kemm damet il‑kura kienet 561 jum għall‑pazjenti CP u 264 jiem għall‑pazjenti AP (ara tabella 8). Nilotinib ingħata fuq bażi kontinwa (darbtejn kuljum sagħtejn wara ikla u ma ngħatax ikel mill‑anqas siegħa wara li ngħatat d‑doża) sakemm ma kienx hemm evidenza ta’ rispons mhux adegwat jew avvanz tal‑marda. Id‑doża kienet 400 mg darbtejn kuljum u kien permess li d‑doża titella sa 600 mg darbtejn kuljum.

Tabella 8	Tul tal‑esponiment b’nilotinib

	
	Fażi kronika
n=321
	Fażi aċċellerata
n=137

	Medjan tat‑tul tat‑terapija f’jiem
(il‑25‑75 perċentwali)
	561
(196‑852)
	264
(115‑595)



Reżistenza għal imatinib kienet tinkludi nuqqas li jinkiseb rispons ematoloġiku komplet (fi żmien 3 xhur), rispons ċitoġenetiku (fi żmien 6 xhur) jew rispons ċitoġenetiku maġġuri (fi żmien 12‑il xahar) jew avvanz tal‑marda wara li jkun hemm rispons ċitoġenetiku jew ematoloġiku. Intolleranza għal imatinib kien jinkludi pazjenti li kellhom iwaqqfu imatinib minħabba tossiċità u li ma kellhomx rispons ċitoġenetiku maġġuri fi żmien meta daħlu fl‑istudju.

B’mod globali, 73% tal‑pazjenti kienu reżistenti għal imatinib, filwaqt li 27% kienu intolleranti għal imatinib. Il‑maġġoranza tal‑pazjenti kellhom passat twil ta’ CML li kien jinkludi kura estensiva minn qabel b’sustanzi antineoplastiċi oħrajn, inkluż imatinib, hydroxyurea, interferon, u xi wħud li kienu saħansitra tilfu trapjant ta’ organu (tabella 9). Il‑medjan tal‑ogħla doża ta’ imatinib li ngħatat qabel kienet 600 mg/jum. L‑ogħla doża ta’ imatinib li ngħatat qabel kienet ta’  600 mg/jum f’74% tal‑pazjenti kollha, b’40% tal‑pazjenti li kienu qed jirċievu dożi b’imatinib ta’  800 mg/jum.

Tabella 9	Karatteristiċi tal‑passat tal‑marda CML

	
	Fażi kronika
(n=321)
	Fażi aċċellerata
(n=137)*

	Ħin medjan minn meta saret id‑dijanjosi (medda)
	58
(5‑275)
	71
(2‑298)

	Imatinib
	Reżistenti
	Intolleranti mingħajr MCyR
	
226 (70%)
95 (30%)
	
109 (80%)
27 (20%)

	Ħin medjan tal‑kura b’imatinib f’jiem
(il‑25‑75 perċentwali)
	975
(519‑1,488)
	857
(424‑1,497)

	Ingħataw hydroxyurea qabel
	83%
	91%

	Ingħataw interferon qabel
	58%
	50%

	Kellhom trapjant tal‑mudullun qabel
	7%
	8%

	* Informazzjoni dwar l‑istat ta’ reżistenza/intolleranza għal imatinib ta’ pazjent wieħed nieqsa.



Ir‑riżultat ewlieni f’pazjenti CP kien rispons ċitoġenetiku maġġuri (McyR), definit bħala it‑tneħħija (CcyR, rispons ċitoġenetiku komplet) jew tnaqqis sinifikanti għal <35% Ph+ metafażi (rispons ċitoġenetiku parzjali) taċ‑ċelluli impoietiċi Ph+. Rispons ematoloġiku komplet (CHR) f’pazjenti CP kien evalwat bħala r‑riżultat sekondarju. Ir‑riżultat ewlieni fil‑pazjenti AP kien ir‑rispons ematoloġiku (HR) ikkonfermat b’mod globali, definit jew bħala rispons ematoloġiku komplet, bħala l‑ebda evidenza ta’ lewkemija jew bħala ritorn għall‑fażi kronika.
Il‑fażi kronika
Ir‑rata ta’ MCyR f’321 pazjent CP kienet 51%. Il‑parti l‑kbira ta’ dawk li kellhom rispons kisbu l‑MCyR tagħhom malajr fi żmien 3 xhur (medjan ta’ 2.8 xhur) minn meta bdew il‑kura b'nilotinib u dawn baqgħu sostenibbli. Iż‑żmien medjan biex jinkiseb CCyR kien eżatt malli għaddew it‑3 xhur (medjan 3.4 xhur). Mill‑pazjenti li kisbu MCyR, 77% (95% CI: 70% ‑ 84%) kien għad kellhom ir‑rispons fl‑24 xahar. It‑tul ta’ żmien medjan għal MCyR għadu ma ntlaħaqx. Mill‑pazjenti li kisbu CCyR, 85% (95% CI: 78% ‑ 93%) kien għad kellhom ir‑rispons fl‑24 xahar. It‑tul ta’ żmien medjan għal CCyR għadu ma ntlaħaqx. Pazjenti b’CHR fil‑linja bażi kisbu MCyR aktar malajr (1.9 kontra 2.8 xhur). Mill‑pazjenti CP mingħajr CHR fil‑linja bażi, 70% kisbu CHR, il‑ħin medju għas‑CHR kien xahar 1 u t‑tul medjan tas‑CHR kien ta’ 32.8 xhur. L‑istima tar‑rata globali ta’ sopravivenza għal 24 xahar f’pazjenti b’CML‑CP kienet ta’ 87%.

Il‑fażi aċċellerata
Ir‑rata globali ta’ HR konfermata f’137 tal‑pazjenti AP kienet 50%. Ħafna minn dawk li kellhom rispons kisbu HR minn kmieni bil‑kura nilotinib (medjan xahar 1.0) u dawn baqgħu fit‑tul (it‑tul ta’ żmien medjan ta’ HR konfermata kien 24.2 xhur). Mill‑pazjenti li kisbu HR, 53% (95% CI: 39% ‑ 67%) kien għad kellhom ir‑rispons fl‑24 xahar. Ir‑rata MCyR kienet 30% bi żmien medjan għar‑rispons ta’ 2.8 xhur. Mill‑pazjenti li kisbu MCyR, 63% (95% CI: 45% ‑ 80%) kien għad kellhom ir‑rispons fl‑24 xahar. It‑tul ta’ żmien medjan għal MCyR kien 32.7 xhur. L‑istima tar‑rata globali ta’ sopravivenza għal 24 xahar f’pazjenti b’CML‑AP kien ta’ 70%.

Ir‑rati ta’ rispons għaż‑żewġ fergħat ta’ kura huma rrappurtati f’tabella 10.

Tabella 10	Rispons f’CML

	(L‑aqwa rata ta’ rispons)
	Fażi kronika


	Fażi aċċelerata


	
	Intolleranti
(n=95)
	Reżistenti
(n=226)
	Total
(n=321)
	Intolleranti
(n=27)
	Reżistenti
(n=109)
	Total*
(n=137)

	Rispons 
Ematoloġiku (%)

	(95% CI) Globali
Komplet
NEL
Marru lura għall‑CP
	-
87
(74‑94)
-
-
	-
65
(56‑72)
-
-
	-
701 (63‑76)
-
-
	48
(29‑68)
37
7
4
	51
(42‑61)
28
10
13
	50 
(42‑59)
30
9
11

	Rispons 
Ċitoġenetiku (%)

	Maġġuri (95% CI)
Komplet
Parzjali
	57
(46‑67)
41
16

	49
(42‑56)
35
14

	51
(46‑57)
37
15

	33
(17‑54)
22
11
	29
(21‑39)
19
10
	30
(22‑38)
20
10



NEL = l‑ebda evidenza ta’ lewkemija/rispons tal‑mudullun
1 114 pazjent CP kellhom CHR fil‑linja bażi u għalhekk ma setgħux jiġu stmati għal rispons ematoloġiku komplet.
* Informazzjoni dwar l‑istat ta’ reżistenza/intolleranza għal imatinib ta’ pazjent wieħed nieqsa.

Dejta dwar l‑effikaċja f’pazjenti b’CML‑BC għada mhux disponibbli. Fergħat ta’ kura separati kienu wkoll inklużi fl‑istudju ta’ Fażi II sabiex jiġi investigat nilotinib fi grupp ta’ pazjenti CP u pazjenti AP li qabel kienu ġew ikkurati b’mod estensiv b’ħafna terapiji inkluż l‑inibitur ta’ tyrosine kinase flimkien ma’ imatinib. Minn dawn il‑pazjenti 30/36 (83%) kienu reżistenti għall‑kura u mhux intolleranti. F’22 pazjent CP evalwati għall‑effikaċja Nilotinib inudċit rata ta MCyR ta’ 32% u rata ta’ CHR ta’ 50%. Fi 11‑il pazjent AP, evlawati għall‑effikaċja, il‑kura induċit rata ta’ HR globali ta’ 36%.

Wara li imatinib falla, 24 mutazzjonijiet BCR‑ABL differenti kienu nnutati f’42% tal‑fażi kronika u 54% tal‑fażi aċċelerata tal‑pazjenti b’CML li kienu evalwati għall‑mutazzjonijiet. Nilotinib wera effikaċja f’pazjenti li kellhom vajetà ta’ mutazzjonijiet BCR‑ABL assoċjati ma’ reżistenza għal imatinib, ħlief T315I.

Twaqqif għal kollox tat‑trattament f’pazjenti adulti ta’ CML fil‑fażi kronika b’Ph+ li ġew ittrattati b'nilotinib bħala terapija preferuta u li kisbu rispons molekulari ewlieni profond sostenibbli

Fi studju open‑label fost grupp wieħed ta’ pazjenti, issieħbu 215‑il pazjent adulti b’CML fil‑fażi kronika b’Ph+ ittrattati b’nilotinib fl‑ewwel linja għal ≥ sentejn li kisbu MR4.5 kif imkejjel bit‑test MolecularMD MRDx BCR‑ABL sabiex ikomplu t‑trattament b’nilotinib għal 52 ġimgħa oħra (fażi ta’ tisħiħ b’nilotinib). 190 mill‑215‑il pazjent (88.4%) issieħbu fil‑fażi ta’ TFR wara li kisbu rispons molekulari profond sostenibbli tul il‑fażi ta’ tisħiħ, iddefinita skont il‑kriterji li ġejjin:
· l‑aħħar 4 evalwazzjonijiet kwaternali (meħuda kull 12‑il ġimgħa) kienu mill‑inqas MR4.0 (BCR‑ABL/ABL ≤0.01% IS), u baqgħu hekk għal sena waħda
· l‑anqas evalwazzjoni tkun ta’ MR4.5 (BCR‑ABL/ABL ≤ 0.0032% IS)
· mhux aktar minn żewġ evalwazzjonijiet li jaqgħu bejn MR4.0 u MR4.5 (0.0032% IS < BCR‑ABL/ABL ≤ 0.01% IS).

L‑endpoint primarju kien il‑perċentwali ta’ pazjenti b’MMR fit‑48 ġimgħa wara t‑tnedija tal‑fażi TFR (li tqis kwalunkwe pazjent li ħtieġlu jerġa’ jibda mill‑ġdid it‑trattament bħala li mhux jirrispondi).

Tabella 11	Remissjoni mingħajr trattament wara trattament tal-ewwel linja b’nilotinib

	Pazjenti li daħlu fil-fażi ta’ TFR
	190

	ġimgħat wara l-bidu tal-fażi ta’ TFR
	48 ġimgħa
	264 ġimgħa

	pazjenti li baqgħu f’MMR jew aħjar
	98 (51.6%, [95% CI: 44.2; 58.9])
	79[2] (41.6%, 95% CI: 34.5; 48.9)

	Pazjenti li waqqfu l-fażi ta’ TFR
	93 [1]
	109

	minħabba telf ta’ MMR
	88 (46.3%)
	94 (49.5%)

	minħabba raġunijiet oħrajn
	5
	15

	Pazjenti li reġgħu bdew it-trattament wara t-telf ta’ MMR
	86
	91

	li reġgħu kisbu MMR
	85 (98.8%)
	90 (98.9%)

	li reġgħu kisbu MR4.5
	76 (88.4%)
	84 (92.3%)


[1] Pazjent wieħed ma tilifx MMR sa Ġimgħa 48 iżda waqqaf il-fażi ta’ TFR.
[2] Għal 2 pazjenti, evalwazzjoni tal-PCR ma kinitx disponibbli f’Ġimgħa 264, għalhekk ir-rispons tagħhom ma ngħatax kunsiderazzjoni għall-analiżi tad-data fit-tmiem tal-istudju ta’ Ġimgħa 264.

Iż-żmien sakemm 50% tal-pazjenti kollha ttrattati mill-ġdid reġgħu kisbu MMR u MR4.5 kien 7 u 12.9 ġimgħat, rispettivament. Ir-rata kumulattiva ta’ MMR miksuba mill-ġdid f’Ġimgħa 24 wara l-bidu mill-ġdid tat-trattament kienet ta’ 97.8% (89/91 pazjenti) u ta’ MR4.5 miksuba mill-ġdid f’Ġimgħa 48 kienet ta’ 91.2% (83/91 pazjenti).

Iż‑żmien medju stmat skont il‑Kaplan Meier ta’ sopravivenza ħielsa minn trattament (TFS) kien ta’ 120.1 ġimgħat (95% CI: 36.9, li ma tistax tiġi stmata [NE, not estimable]) (Figura 4); 91 mill‑190 pazjent (47.9%) ma kellhomx episodju ta’ TFS.

Figura 4	L‑istima skont Kaplan‑Meier tas‑sopravivenza ħielsa minn trattament wara t‑tnedija ta’ TFR (sett ta’ analiżi sħiħa)

Twaqqif għal kollox tat‑trattament f’pazjenti adulti b’CML fil‑fażi kronika li kisbu rispons molekulari ewlieni profond sostenibbli bit‑trattament b’nilotinib wara li ngħataw terapija b’imatinib

Fi studju open‑label fost grupp wieħed ta’ pazjenti, 163 pazjent adulti b’CML fil‑fażi kronika b’Ph+ mogħtija inibituri ta’ tyrosine kinase (TKIs) għal ≥ 3 snin (imatinib bħala terapija inizjali b’TKI għal aktar minn 4 ġimgħat mingħajr MR4.5 iddokumentat meta mogħti imatinib fil‑perjodu meta wieħed għadda għal nilotinib, u wara reġa’ għadda għal nilotinib għal mill‑inqas sentejn), u li kisbu MR4.5 meta mogħti trattament b’nilotinib kif imkejjel bit‑test MolecularMD MRDx BCR‑ABL issieħbu sabiex ikomplu t‑trattament b’nilotinib għal 52 ġimgħa oħra (fażi ta’ tisħiħ b’nilotinib). 126 minn 163 pazjent (77.3%) daħlu fil‑fażi TFR wara li kisbu rispons molekulari profond sostenibbli matul il‑fażi ta’ tisħiħ, iddefinit skont il‑kriterji li ġejjin:
· L‑aħħar 4 evalwazzjonijiet kwaternali (meħuda kull 12‑il ġimgħa) ma wrew l‑ebda telf ikkonfermat ta’ MR4.5 (BCR‑ABL/ABL ≤ 0.01032% IS) tul sena waħda.

L‑endpoint primarju kien il‑proporzjon ta’ pazjenti mingħajr telf ikkonfermat ta’ MR4.0 jew telf ta’ MMR fi żmien 48 ġimgħa wara t‑twaqqif għal kollox tat‑trattament.
Tabella 12	Remissjoni mingħajr trattament wara trattament b’nilotinib wara terapija preċedenti b’ imatinib

	Pazjenti li daħlu fil-fażi ta’ TFR
	126

	ġimgħat wara l-bidu tal-fażi ta’ TFR
	48 ġimgħa
	264 ġimgħa

	pazjenti li baqgħu f’MMR, ebda telf ikkonfermat ta’ MR4.0, u ebda bidu mill-ġdid ta’ nilotinibr
	73 (57.9%, [95% CI: 48.8;
66.7])
	54 (42.9% [54/126, 95%
CI: 34.1; 52.0])

	Pazjenti li waqqfu l-fażi ta’ TFR
	53
	74 [1]

	minħabba telf ta’ MR4.0 jew telf ta’ MMR
	53 (42.1%)
	61 (82.4%)

	minħabba raġunijiet oħrajn
	0
	13

	Pazjenti li reġgħu bdew it-trattament wara t-telf ta’ MMR jew telf ikkonfermat ta’ MR4.0
	51
	59

	li reġgħu kisbu MR4.0
	48 (94.1%)
	56 (94.9%)

	li reġgħu kisbu MR4.5
	47 (92.2%)
	54 (91.5%)


[1] żewġ pazjenti kellhom MMR (evalwazzjoni tal-PCR) f’Ġimgħa 264, iżda waqfu aktar tard u ma kellhom l-ebda evalwazzjoni oħra tal-PCR.

Iż‑żmien medju stmat skont il‑Kaplan‑Meier għal pazjenti ttrattati b’nilotinib sabiex jiksbu mill‑ġdid MR4.0 u MR4.5 kien ta’ 11.1 ġimgħat (95% CI: 8.1; 12.1) u 13.1 ġimgħat (95% CI: 12.0; 15.9), rispettivament. Ir-rata kumulattiva ta’ MR4 u MR4.5 miksuba mill-ġdid sa Ġimgħa 48 wara bidu mill-ġdid tat-trattament kienet ta’ 94.9% (56/59 pazjent) u 91.5% (54/59 pazjent, rispettivament.

Il‑medja tat‑TFS stmata skont il-Kaplan Meier kienet ta’ 224 ġimgħa (95% CI: 39.9, NE) (Figura 5); 63 tal‑126 pazjent (50.0%) ma kellhomx episodju ta’ TFS.

Figura 5	L‑istima skont Kaplan‑Meier tas‑sopravivenza ħielsa minn trattament wara t‑tnedija ta’ TFR (sett ta’ analiżi sħiħa)

Popolazzjoni pedjatrika

Fl-istudju pedjatriku ewlieni mwettaq b’nilotinib, total ta’ 58 pazjent minn sentejn sa <18-il sena (25 pazjent li għadhom kemm instabu li għandhom Ph+ CML f’fażi kronika u 33 pazjent b’Ph+ CML f’fażi kronika reżistenti għal imatinib/dasatinib jew intolleranti għal imatinib) ingħataw trattament b’nilotinib b’doża ta’ 230 mg/m2 darbtejn kuljum, imdawra għall-eqreb doża ta’ 50 mg (sa doża waħdanija massima ta’ 400 mg). F’tabella 13 issib id-data ewlenija tal-istudju fil-qosor.

Tabella 13	Sommarju tad-data mill-istudju pedjatriku ewlieni mwettaq b’nilotinib

	
	Pazjenti li għadhom kemm instabu li għandhom Ph+ CML‑CP
(n=25)
	Pazjenti b’Ph+ CML‑CP reżistenti jew intolleranti
(n=33)

	Żmien medju ta’ trattament fil-ħalq, (firxa)
	51.9 (1.4 - 61.2)
	60.5 (0.7 - 63.5)

	Intensità medja (firxa) tad-doża attwali (mg/m2/jum)
	377.0 (149 - 468)
	436.9 (196 - 493)

	Intensità tad-doża relattiva (%) imqabbla mad-doża ppjanata ta’ 230 mg/m2 darbtejn kuljum
	
	

	Medja (firxa)
	82.0 (32-102)
	95.0 (43-107)

	Għadd ta’ pazjenti
b’>90%
	12 (48.0%)
	19 (57.6%)

	MMR (BCR‑ABL/ABL
≤ 0.1% IS) fi 12-il ċiklu, (95% CI)
	60%, (38.7, 78.9)
	48.5%, (30.8, 66.5)

	MMR sa ċiklu 12, (95% CI)
	64.0%, (42.5, 82.0)
	57.6%, (39.2, 74.5)

	MMR sa ċiklu 66, (95% CI)
	76.0%, (54.9, 90.6)
	60.6%, (42.1, 77.1)

	Żmien medju sal-MMR fix-xahar (95% CI)
	5.56 (5.52, 10.84)
	2.79 (0.03, 5.75)

	Nru ta’ pazjenti (%) li kisbu MR4.0 (BCR‑ABL/ABL ≤ 0.01% IS) sa ċiklu 66
	14 (56.0%)
	9 (27.3%)

	Nru ta’ pazjenti (%) li kisbu MR4.5 (BCR‑ABL/ABL ≤ 0.0032% IS) sa ċiklu 66
	11 (44.0%)
	4 (12.1%)

	Telf ikkonfermat ta’ MMR fost pazjenti li kisbu MMR
	3 minn 19
	Xejn minn 20

	Mutazzjoni li seħħet waqt li għaddej it-trattament
	Xejn
	Xejn

	Il-progressjoni tal-marda waqt li għaddej it-trattament
	pazjent wieħed li laħaq temporanjament id-definizzjoni teknika għall-progressjoni għal AP/BC *
	pazjent wieħed li laħaq AP/BC wara 10.1 xhur ta’ trattament

	Sopravivenza sħiħa
	
	

	Nru ta’ episodji
	0
	0

	Mewt waqt il-perjodu ta’ trattament
	3 (12%)
	1 (3%)

	Mewt waqt il-perjodu ta’ sopravivenza ta’ wara
	Mhux stimabbli
	Mhux stimabbli


* pazjent wieħed biss laħaq temporanjament id-definizzjoni teknika għall-progressjoni għal AP/BC (minħabba żieda fl-għadd taċ-ċelluli basofili), xahar wara t-tnedija ta’ nilotinib (b’interruzzjoni temporanja tat-trattament ta’ 13-il jum matul l-ewwel ċiklu). Il-pazjent baqa’ fl-istudju, mar lura għal CP u kien f’CHR u CcyR sas-sitt ċiklu ta’ trattament b’nilotinib.

5.2	Tagħrif farmakokinetiku

Assorbiment

L‑ogħla konċentrazzjonijiet ta’ nilotinib jintlaħqu 3 sigħat wara li jingħata mill‑ħalq. L‑assorbiment ta’ nilotinib wara li ngħata mill‑ħalq kienet madwar 30%. Il‑bijodisponibbilta` assoluta ta’ nilotinib ma ġietx stmata. Meta mqabbla ma’ soluzzjoni mill‑ħalq bħala xarba (pH ta’ 1.2 sa 1.3), il‑bijodisponibbilta` relattiva ta’ kapsula ta’ nilotinib hija ta’ madwar 50%. F’voluntiera b’saħħithom, is‑Cmax u l‑erja taħt il‑kurva tal‑konċentrazzjoni tas‑serum‑ħin (AUC) ta’ nilotinib jiżdiedu b’112% u 82%, rispettivament, mqabbla ma’ kundizzjonijiet ta’ sawm meta nilotinib jingħata ma’ l‑ikel. L‑għotja ta’ nilotinib 30 minuta jew sagħtejn wara l‑ikel iżid il‑bijodisponibilità ta’ nilotinib b’29% jew 15%, rispettivament (ara sezzjonijiet 4.2, 4.4 u 4.5).

L‑assorbiment (il‑bijodisponibiltà relattiva) ta’ nilotinib tista’ tonqos b’madwar 48% u 22% f’pazjenti b’gastrektomija totali jew gastrektomija parzjali, rispettivament.

Distribuzzjoni

Il‑proporzjon tad‑demm‑għal‑plażma ta’ imatinib huwa 0.71. It‑twaħħil mal‑proteina tal‑plażma huwa madwar 98% fuq bażi ta’ esperimenti in vitro.

Bijotrasformazzjoni

Il‑mezzi metaboliċi maġġuri li kienu identifikati f’individwi b’saħħithom huma ossidazzjoni u idrosilazzjoni. Nilotinib huwa l‑komponent ewlieni li jkun jiċċirkola fis‑serum. L‑ebda wieħed mill‑metaboli ma jikkontribwixxi b’mod sinifikanti għall‑attività farmakoloġika ta’ nilotinib. Nilotinib huwa metabolizzat l‑aktar permezz ta’ CYP3A4, u jista’ jkun hemm kontribuzzjoni minuri minn CYP2C8.

Eliminazzjoni

Wara doża waħda ta’ nilotinib radjutikkettat f’individwi b’saħħithom, aktar minn 90% tad‑doża tneħħiet fi żmien 7 ijiem, l‑aktar fl‑ippurgar (94% tad‑doża). Nilotinib mhux mibdul kien jammonta għal 69% tad‑doża.

Il‑half‑life ta’ eliminazzjoni apparenti stmata mill‑farmakokinetika b’dożi multipli b’iddożar ta’ kuljum kienet ta’ madwar 17‑il siegħa. Varjabilità bejn il‑pazjenti fil‑farmakokinetika ta’ nilotinib kienet moderata għal għolja.

Linearità/nuqqas ta’ linearità

L‑esponiment ta’ nilotinib fi stat fiss kien jiddependi mid‑doża, b’żiediet li kienu anqas proporzjonali mid‑doża f’esponiment sistemiku b’livelli ta’ dożi ogħla minn 400 mg mogħtija darba kuljum. Esponiment sistemiku għal nilotinib ta’ kuljum b’400 mg darbtejn kuljum fi stat fiss kien 35% ogħla milli b’doża ta’ 800 mg darba kuljum. L‑espożizzjoni sistemika (AUC) ta’ nilotinib fi stadju wieqaf b’doża fil‑livell ta’ 400 mg darbtejn kuljum kienet bejn wieħed u ieħor 13.4% ogħla mid‑doża fil‑livell ta’ 300 mg darbtejn kuljum. L‑ogħla u l‑anqas konċentrazzjonijiet medji ta’ nilotinib fuq perjodu ta’ 12‑il xahar kienu bejn wieħed u ieħor 15.7% u 14.8% ogħla wara doża ta’ 400 mg darbtejn kuljum meta mqabbel ma’ 300 mg darbtejn kuljum. Ma kienx hemm żieda rilevanti fl‑esponiment għal nilotinib meta d‑doża żdiedet minn 400 mg darbtejn kuljum għal 600 mg darbtejn kuljum.

Kondizzjonijiet ta’ stat fiss essenzjalment kienu miksuba sa jum 8. Żieda fl‑esponiment għal nilotinib fis‑serum bejn l‑ewwel doża u stat fiss kienet madwar darbtejn għal dożi mogħtija darba kuljum u 3.8 darbiet għal dożi mogħtija darbtejn kuljum.

Studji ta’ bijodisponibilità/bijoekwivalenza

L‑għoti ta’ doża waħda ta’ 400 mg nilotinib, billi jintużaw 2 kapsuli ibsin ta’ 200 mg fejn il‑kontenut ta’ kull kapsula iebsa tħallat ma’ kuċċarina ta’ purè tat‑tuffieħ, deher li kien bijoekwivalenti għall‑għoti ta’ doża waħda ta’ żewġ kapsuli ibsin sħaħ ta’ 200 mg.

Popolazzjoni pedjatrika

Wara l‑għoti ta’ 230 mg/m2 nilotinib lil pazjenti pedjatriċi darbtejn kuljum, imdawra għall‑eqreb doża ta’ 50 mg (sa doża waħda massima ta’ 400 mg), instab li l‑espożizzjoni fi stat wieqaf u t‑tneħħija ta’ nilotinib kienu jixxiebhu (sa darbtejn l‑ammont) għal dawk ta’ pazjenti adulti ttrattati b’400 mg darbtejn kuljum. L‑espożizzjoni farmakokintetika ta’ nilotinib wara doża waħda jew dożi multipli deher li kienet komparabbli bejn il‑pazjenti pedjatriċi minn sentejn sa < 10 snin u minn ≥ 10 snin sa < 18‑il sena.

5.3	Tagħrif ta' qabel l‑użu kliniku dwar is‑sigurtà

Nilotinib ġie evalwat fi studji ta’ sigurtà farmakoloġika, kif ukoll dwar tossiċità minn dożi ripetuti, ġenotossiċità, tossiċità fis‑sistema riproduttiva, studji fototossiċi u dwar il‑karċinoġenità (firien u annimali).

Studji dwar is-sigurtà farmakoloġika

Nilotinib ma kellux effetti fuq is‑CNS jew funzjonijiet respiratorji. Studji dwar is‑sigurtà kardijaka in vitro wrew sinjal ta’ qabel l‑użu kliniku għal titwil tal‑QT, bażat minn imblukkar tal‑kurrenti hERG u titwil ta’ kemm idum l‑action potential fil‑qlub ta’ fniek iżolati minn nilotinib. Ma dehrux effetti fuq il‑miżuri tal‑ECG fil‑klieb u xadini ikkuurati sa’ 39 ġimgħa jew fi studju speċjali b’telemetrija fil‑klieb.

Studji dwar it-tossiċità minn doża ripetuta

Studji dwar tossiċità minn dożi ripetuti fi klieb sa’ 4 ġimgħat u f’xadini cynomolgus sa’ 9 xhur wrew li l‑fwied huwa l‑organu ewlieni li jintlaqat b’tossiċità minn nilotinib. Tibdil kien jinkludi żiediet tal‑alanine aminotransferase u l‑attività tal‑alkaline phosphatase u sejbiet istopatoloġiċi (l‑aktar taċ‑ċelluli sinusojdali jew iperplażja/ipertrofija taċ‑ċelluli Kupffer, iperplażja tat‑tubu tal‑marrara u fibrożi periportali). B’mod ġenerali, il‑bidliet fil‑kimika klinika kienu riversibbli għall‑kollox wara perijodu ta’ rkupru ta’ erba’ ġimgħat u l‑bidliet istopatoloġiċi wrew riversibilità parzjali. L‑esponimenti bl‑aktar dożi baxxi li bihom dehru l‑effetti fuq il‑fwied kienu aktar baxxi mill‑esponimenti fil‑bniedem b’doża ta’ 800 mg/jum. Bidliet fil‑fwied minuri biss dehru fl-annimali jew firien ikkurati għal 26 ġimgħa. Żiediet fil‑parti l‑kbira riversibbli fil‑livelli ta’ kolesterol dehru fil‑firien, klieb u xadini.

Studji dwar it-tossiċità fuq il-ġeni

Studji dwar ġenotossiċità fuq sistemi bil‑batteri in vitro u fuq sistemi mammali in vitro u in vivo b’attivazzjoni metabolika jew mingħajrha ma wrew l‑ebda evidenza li nilotinib jista’ jkollu effett mutaġeniku.

Studji dwar il-karċinoġeniċità

Fl‑istudju li sar tul sentejn rigward il‑karċinoġeniċità fil‑firien, l‑organu ewlieni li ntlaqat minn leżjonijiet mhux neoplastiċi kien l‑utru (twessigħ, ectażja vaskulari, iperplasija taċ‑ċelluli endoteljali, infjammazzjoni u/jew iperplażja epiteljali). Ma kien hemm l‑ebda evidenza dwar il‑karċinoġeniċità bl‑għoti ta’ dożi ta’ 5, 15 u 40 mg/kg nilotinib kuljum. Espożizzjonijiet (f'termini ta’ AUC) meta kienu qed jingħataw l‑akbar dożi rrappreżentaw espożizzjoni fi stat fiss fil‑bnedmin ta’ madwar 2x u 3x (ibbażat fuq l‑AUC) għal nilotinib bid‑doża ta’ 800 mg/jum.
Fl‑istudju dwar il‑karċinoġeniċità fl‑annimali Tg.rasH2 li dam għaddej 26 ġimgħa, li fih nilotinib ingħata f’dożi ta’ 30, 100 u 300 mg/kg/kuljum, dehru papillomi/karċinomi fil‑ġilda meta ngħataw 300 mg/kuljum, li jirrappreżentaw madwar 30 sa 40 darba (skond l‑AUC) l‑espożizzjoni fil‑bniedem tad‑doża massima approvata ta’ 800 mg/kuljum (mogħtija bħala 400 mg darbtejn kuljum). Il‑Livell‑Fejn‑Ma‑Jidhirx‑Effett‑Avvers għall‑feriti neoplastiċi fil‑ġilda kien ta’ 100 mg/kg/kuljum, li jirrappreżentaw madwar 10 sa 20 darba l‑espożizzjoni fil‑bniedem tad‑doża massima approvata ta’ 800 mg/kuljum (mogħtija bħala 400 mg darbtejn kuljum). L‑organi ewlenin milquta għall‑feriti mhux‑neoplastiċi kienu l‑ġilda (iperplasija epidermika), is‑snien li qed jikbru (deġenerazzjoni/atrofija tal‑organu tal‑enemel tas‑snien inċiżuri u infjammazzjoni tal‑ħanek/epitelju odontoġeniku tas‑snien inċiżuri) u t‑thymus (żieda fl‑inċidenza u/jew gravità tal‑limfoċiti mnaqqsa).

Studji dwar it-tossiċità riproduttiva u l-fertilità

Nilotinib ma kkaġunax teratoġeniċità, iżda wera tossiċità fl‑embriju u l‑fetu b’dożi li kienu wkoll tossiċi għall‑omm. Żieda fit‑telf wara l‑impjant dehret kemm fl‑istudju dwar il‑fertilità, li kien jinvolvi kura kemm ta’ annimali maskili kif ukoll femminili, u fl‑istudju dwar it‑tossiċita għall‑embriju, li kien jinvolvi kura ta’ annimali femminili. Il‑mewt tal‑embriju u effetti fuq il‑fetu (l‑aktar tnaqqis fil‑piż tal‑fetu, fużjoni prematura fl‑għadam tal‑wiċċ (xedaq/żigomatiku fuzi) bidliet fl‑intern u fl‑għadam) fil‑firien u żieda tar‑risorbiment tal‑feti u bidliet fl‑għadam tal‑fniek seħħew fl‑istudji dwar tossiċita għall‑embriju. Fi studju dwar l‑iżvilupp ta’ qabel u wara t‑twelid fil‑firien, l‑esponiment għal nilotinib ikkawża tnaqqis fil‑piż tal‑wild assoċjat ma’ tibdil fil‑parametri tal‑iżvilupp fiżiku kif ukoll fl‑indiċi tat‑tgħammir u fertilità tal‑wild. L‑esponiment għal nilotinib fl‑annimali femminili b’Livelli‑Fejn‑Ma‑Jidhirx‑Effett‑Avvers kien b’mod ġenerali anqas jew daqs dak fil‑bnedmin b’800 mg/jum.

Ma dehrux effetti fuq l‑għadd/motilità tal‑isperma jew fuq il‑fertilità fil‑firien maskili u femminili sa l‑ogħla doża li ġiet eżaminata, madwar 5 darbiet id‑dożaġġ rakkomandat għall‑bnedmin.

Studji dwar annimali mhux adulti

Waqt studju ta’ żvilupp fost annimali mhux adulti, nilotinib ingħata lil annimali mhux adulti permezz ta’ tubu li mill‑ħalq jagħti għall‑istonku mill‑ewwel ġimgħa wara t‑twelid sa meta saru adulti żgħar (70 jum wara t‑twelid) b’dożi ta’ 2, 6 u 20 mg/kg/kuljum. Minbarra l‑parametri normali tal‑istudju, saru wkoll evalwazzjonijiet tal‑mumenti kruċjali tal‑iżvilupp, l‑effetti tas‑CNS, it‑tgħammir u l‑fertilità. Skont it‑tnaqqis fil‑piż kemm fin‑nisa kif ukoll fl‑irġiel u d‑dewmien fis‑separazzjoni tal‑prepuzju fl‑irġiel (li jista’ jkun assoċjat ma’ tnaqqis fil‑piż), il‑Livell b’Ebda Effett Osservat f’annimali mhux adulti kien meqjus li kien 6 mg/kg/kuljum. L‑annimali mhux adulti ma wrewx żieda fis‑sensittività għal nilotinib relattiv għall‑adulti. Barra minn hekk, il‑profil ta’ tossiċità fil‑firien mhux adulti kien jitqabbel ma’ dak osservat fil‑firien adulti.

Studji dwar il-fototossiċità

Intwera li nilotinib jassorbi d‑dawl fil‑medda tal‑UV‑B u UV‑A, jinfirex ġol‑ġilda u wera li jista’ jkun fototossiku in vitro, iżda ma dehrux effetti in vivo. Għaldaqstant ir‑riskju li nilotinib jista’ jikkawża fotosenitizzazzjoni fil‑pazjenti huwa meqjus baxx ħafna.


6.	TAGĦRIF FARMAĊEWTIKU

6.1	Lista ta’ eċċipjenti

Kontenut tal‑kapsula
Lactose monohydrate
Crospovidone
Polysorbate 80
Magnesium aluminometasilicate
Colloidal anhydrous silica
Magnesium stearate

Nilotinib Accord 50 mg u 150 mg kapsuli ibsin

Qoxra tal‑kapsula
Gelatin
Titanium dioxide (E171)
Iron oxide red (E172) 
Iron oxide yellow (E172)

Nilotinib Accord 200 mg kapsuli ibsin

Qoxra tal‑kapsula
Gelatin
Titanium dioxide (E171)
Iron oxide yellow (E172)

Nilotinib Accord 50 mg u 150 mg kapsuli ibsin

Linka tat‑timbru
Shellac
Black iron oxide (E172)
Propylene glycol
Potassium hydroxide

Nilotinib Accord 200 mg kapsuli ibsin

Linka tat‑timbru
Shellac
Propylene glycol 
Sodium hydroxide
Titanium dioxide (E171) 
Povidone
Allura red AC

6.2	Inkompatibbiltajiet

Mhux applikabbli.

6.3	Żmien kemm idum tajjeb il‑prodott mediċinali

3 snin

6.4	Prekawzjonijiet speċjali għall‑ħażna

Dan il-prodott mediċinali m’għandux bżonn ħażna speċjali.

6.5	In‑natura tal‑kontenitur u ta’ dak li hemm ġo fih

Nilotinib Accord jiġi f’pakketti fid‑daqsijiet li ġejjin:
Nilotinib Accord 50 mg kapsuli ibsin
Folji tal‑PVC/PVDC/Alu jew folji ta’ doża waħda perforati tal‑PVC/PVDC/Alu.
· Pakketti ta’ unità li fihom 40 kapsula iebsa (5 folji, kull waħda jkun fiha 8 kapsuli ibsin) jew folji ta’ doża waħda perforati ta’ 40 × 1 kapsuli iebsa (5 folji, kull waħda jkun fiha 8 kapsuli ibsin).
· Pakketti b’ħafna li fihom 120 kapsula iebsa (3 pakketti ta’ 40) jew 120 × 1 kapsuli iebsa (3 pakketti ta’ 40 × 1).

Nilotinib Accord 150 mg u 200 mg kapsuli ibsin
Folji tal‑PVC/PVDC/Alu jew folji ta’ doża waħda perforati tal‑PVC/PVDC/Alu.
· Pakketti ta’ unità li fihom 28 kapsula iebsa (4 folji, kull waħda jkun fiha 7 kapsuli ibsin jew 2 folji, kull waħda jkun fiha 14-il kapsula iebsa jew 7 folji ta’ kuljum, kull waħda jkun fiha 4 kapsuli ibsin) jew 40 kapsula iebsa (5 folji, kull waħda jkun fiha 8 kapsuli ibsin) jew folji ta’ doża waħda perforati ta’ 28 × 1 kapsula iebsa (4 folji, kull waħda jkun fiha 7 kapsuli ibsin jew 2 folji, kull waħda jkun fiha 14-il kapsula iebsa jew 7 folji ta’ kuljum, kull waħda jkun fiha 4 kapsuli ibsin) jew 40 × 1 kapsula iebsa (5 folji, kull waħda jkun fiha 8 kapsuli ibsin).
· Pakketti b’ħafna li fihom 112‑il kapsula iebsa (4 pakketti ta’ 28), 120 kapsula iebsa (3 pakketti ta’ 40) jew 392 kapsula iebsa (14‑il pakkett ta’ 28) jew folji ta’ doża waħda perforati ta’ 112 × 1 kapsula iebsa (4 pakketti ta’ 28 × 1), 120 × 1 kapsula iebsa (3 pakketti ta’ 40 × 1) jew 392 × 1 kapsula iebsa (14-il pakkett ta’ 28 × 1).

6.6	Prekawzjonijiet speċjali għar‑rimi u għal immaniġġar ieħor

Kull fdal tal‑prodott mediċinali li ma jkunx intuża jew skart li jibqa’ wara l‑użu tal‑prodott għandu jintrema kif jitolbu l‑liġijiet lokali.


7.	DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


8.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

50 mg kapsula, iebsa

EU/1/24/1845/001   40 kapsula
EU/1/24/1845/002   40 x 1 kapsula (doża waħda)
EU/1/24/1845/003   120 (3 x 40) kapsula (pakkett b’ħafna)
EU/1/24/1845/004   120 (3 x 40 x 1) kapsula (doża waħda) (pakkett b’ħafna)

150 mg kapsula, iebsa

[bookmark: _Hlk170742539]EU/1/24/1845/005   28 kapsula
EU/1/24/1845/006   28 x 1 kapsula (doża waħda)
EU/1/24/1845/007   40 kapsula
EU/1/24/1845/008   40 x 1 kapsula (doża waħda)
EU/1/24/1845/009   112 (4 x 28) kapsula (pakkett b’ħafna)
EU/1/24/1845/010   120 (3 x 40) kapsula (pakkett b’ħafna)
EU/1/24/1845/011   392 (14 x 28) kapsula (pakkett b’ħafna)
EU/1/24/1845/012   112 (4 x 28 x 1) kapsula (doża waħda) (pakkett b’ħafna)
EU/1/24/1845/013   120 (3 x 40 x 1) kapsula (doża waħda) (pakkett b’ħafna)
EU/1/24/1845/014   392 (14 x 28 x 1) kapsula (doża waħda) (pakkett b’ħafna)

200 mg kapsula, iebsa

EU/1/24/1845/015   28 kapsula
EU/1/24/1845/016   28 x 1 kapsula (doża waħda)
EU/1/24/1845/017   40 kapsula
EU/1/24/1845/018   40 x 1 kapsula (doża waħda)
EU/1/24/1845/019   112 (4 x 28) kapsula (pakkett b’ħafna)
EU/1/24/1845/020   120 (3 x 40) kapsula (pakkett b’ħafna)
EU/1/24/1845/021   392 (14 x 28) kapsula (pakkett b’ħafna)
EU/1/24/1845/022   112 (4 x 28 x 1) kapsula (doża waħda) (pakkett b’ħafna)
EU/1/24/1845/023   120 (3 x 40 x 1) kapsula (doża waħda) (pakkett b’ħafna)
EU/1/24/1845/024   392 (14 x 28 x 1) kapsula (doża waħda) (pakkett b’ħafna)


9.	DATA TAL‑EWWEL AWTORIZZAZZJONI/TIĠDID TAL‑AWTORIZZAZZJONI

Data tal‑ewwel awtorizzazzjoni: 22 Awwissu 2024


10.	DATA TA’ REVIŻJONI TAT‑TEST

Informazzjoni dettaljata dwar dan il‑prodott mediċinali tinsab fuq is‑sit elettroniku tal‑Aġenzija Ewropea għall‑Mediċini https://www.ema.europa.eu



























ANNESS II

A.	MANIFATTUR(I) RESPONSABBLI GĦALL‑ĦRUĠ TAL‑LOTT

B.	KONDIZZJONIJIET JEW RESTRIZZJONIJIET RIGWARD IL‑PROVVISTA U L‑UŻU

C.	KONDIZZJONIJIET U REKWIŻITI OĦRA TAL‑AWTORIZZAZZJONI GĦAT‑TQEGĦID FIS‑SUQ

D.	KONDIZZJONIJIET JEW RESTRIZZJONIJIET FIR‑RIGWARD TAL‑UŻU SIGUR U EFFETTIV TAL‑PRODOTT MEDIĊINALI

A.	MANIFATTUR(I) RESPONSABBLI GĦALL‑ĦRUĠ TAL‑LOTT

Isem u indirizz tal‑manifattur(i) responsabbli għall‑ħruġ tal‑lott

LABORATORI FUNDACIÓ DAU
C/ C, 12-14 Pol. Ind. Zona Franca,
Barcelona, 08040, Spanja

Accord Healthcare Polska Sp. z.o.o.
Ul. Lutomierska 50, 95-200,
Pabianice, il-Polonja

APIS Labor GmbH
Resslstraβe 9
9065 Ebenthal in Kärnten, l-Awstrija

Pharmadox Healthcare Ltd.
KW20A Kordin Industrial Park
Paola, PLA 3000
Malta

Accord Healthcare single member S.A.
64th Km National Road Athens, 
Lamia, Schimatari, 32009, 
il-Greċja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KONDIZZJONIJIET JEW RESTRIZZJONIJIET RIGWARD IL‑PROVVISTA U L‑UŻU

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).

C. KONDIZZJONIJIET U REKWIŻITI OĦRA TAL‑AWTORIZZAZZJONI GĦAT-TQEGĦID FIS‑SUQ

1. Rapporti perjodiċi aġġornati dwar is‑sigurtà

Ir‑rekwiżiti biex jiġu ppreżentati PSURs għal dan il‑prodott mediċinali huma mniżżla fil‑lista tad‑dati ta’ referenza tal‑Unjoni (lista EURD) prevista skont l‑Artikolu 107c(7) tad‑Direttiva 2001/83/KE u kwalunkwe aġġornament sussegwenti ppubblikat fuq il‑portal elettroniku Ewropew tal‑mediċini.


D.	KONDIZZJONIJIET JEW RESTRIZZJONIJIET FIR‑RIGWARD TAL‑UŻU SIGUR U EFFETTIV TAL‑PRODOTT MEDIĊINALI

1. Pjan tal‑ġestjoni tar‑riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l‑attivitajiet u l‑interventi meħtieġa ta’ farmakoviġilanza dettaljati fl‑RMP maqbul ippreżentat fil‑Modulu 1.8.2 tal‑awtorizzazzjoni għat‑tqegħid fis‑suq u kwalunkwe aġġornament sussegwenti maqbul tal‑RMP.

RMP aġġornat għandu jiġi ppreżentat:
· Meta l‑Aġenzija Ewropea għall‑Mediċini titlob din l‑informazzjoni;
· Kull meta s‑sistema tal‑ġestjoni tar‑riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil‑profil bejn il‑benefiċċju u r‑riskju jew minħabba li jintlaħaq għan importanti (farmakoviġilanza jew minimizzazzjoni tar‑riskji).
























ANNESS III

TIKKETTAR U FULJETT TA’ TAGĦRIF

























A. TIKKETTAR


TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ BARRA


1.	ISEM TAL‑PRODOTT MEDIĊINALI

Nilotinib Accord 50 mg kapsuli ibsin
nilotinib


2.	DIKJARAZZJONI TAS‑SUSTANZA(I) ATTIVA(I)

Kapsula iebsa waħda fiha 50 mg nilotinib (bħala hydrochloride monohydrate).


3.	LISTA TA’ EĊĊIPJENTI

Fih lactose – ara l‑fuljett ta’tagħrif għal aktar informazzjoni.


4.	GĦAMLA FARMAĊEWTIKA U KONTENUT

Kapsuli ibsin

40 kapsula iebsa
40 × 1 kapsula iebsa


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Użu orali.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA' KIF JINĦAŻEN


10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/24/1845/001
EU/1/24/1845/002


13.	NUMRU TAL‑LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L‑UŻU


16.	INFORMAZZJONI BIL‑BRAILLE

Nilotinib Accord 50 mg


17.	IDENTIFIKATUR UNIKU – BARCODE 2D

barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN



TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ BARRA (PAKKETT B’ĦAFNA TA’ 120 KAPSULA IEBSA – BIL-KAXXA L-BLU)


1.	ISEM TAL‑PRODOTT MEDIĊINALI

Nilotinib Accord 50 mg kapsuli ibsin
nilotinib


2.	DIKJARAZZJONI TAS‑SUSTANZA(I) ATTIVA(I)

Kapsula iebsa waħda fiha 50 mg nilotinib.


3.	LISTA TA’ EĊĊIPJENTI

Fih lactose – ara l‑fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

Kapsuli ibsin

Pakkett b’ħafna:	120 (3 pakketti ta’ 40) kapsula iebsa.
			120 × 1 (3 pakketti ta’ 40 × 1) kapsula iebsa.


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Użu orali.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


	8.	DATA TA’ SKADENZA



EXP


9.	KONDIZZJONIJIET SPEĊJALI TA' KIF JINĦAŻEN


10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/24/1845/003
EU/1/24/1845/004


13.	NUMRU TAL‑LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L‑UŻU


16.	INFORMAZZJONI BIL‑BRAILLE

Nilotinib Accord 50 mg


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU – DATA LI TINQARA MILL‑BNIEDEM

PC
SN
NN


	TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TAN-NOFS B’PAKKETTI B’ĦAFNA MINGĦAJR IL-KAXXA L-BLU




	1.	ISEM TAL-PRODOTT MEDIĊINALI



Nilotinib Accord 50 mg kapsula iebsa
nilotinib


	2.	DIKJARAZZJONI TAS-SUSTANZA(I) ATTIVA(I)



Kapsula iebsa waħda fiha 50 mg nilotinib.


	3.	LISTA TA’ EĊĊIPJENTI



Fih lactose – ara l-fuljett ta’ tagħrif għal aktar informazzjoni.


	4.	GĦAMLA FARMAĊEWTIKA U KONTENUT



Kapsuli ibsin

40 kapsula iebsa. Jagħmel parti minn pakkett b’ħafna. M’għandhomx jinbiegħu separatament.
40 × 1 kapsula iebsa. Jagħmel parti minn pakkett b’ħafna. M’għandhomx jinbiegħu separatament.


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali.


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA 



EXP


	9.	KONDIZZJONIJIET SPEĊJALI TA’ KIF JINĦAŻEN




	10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI,  JEKK HEMM BŻONN

	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ 



Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


	12.	NUMRU(I) TAL-AWTORIZZAZZJONI GĦAT-TQEGĦID FIS-SUQ



EU/1/24/1845/003
EU/1/24/1845/004


	13.	NUMRU TAL-LOTT <, DONAZZJONI U KOWD TAL-PRODOTT> 



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

Nilotinib Accord 50 mg


17.	IDENTIFIKATUR UNIKU – BARCODE 2D


18.	IDENTIFIKATUR UNIKU - DATA LI TINQARA MILL-BNIEDEM




TAGĦRIF MINIMU LI GĦANDU JIDHER FUQ IL‑FOLJI JEW FUQ L‑ISTRIXXI

FOLJI


1.	ISEM IL‑PRODOTT MEDIĊINALI

Nilotinib Accord 50 mg kapsuli
nilotinib


2.	ISEM TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord


3.	DATA TA’ SKADENZA

EXP


4.	NUMRU TAL‑LOTT

Lot


5.	OĦRAJN

Użu orali


TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ BARRA


1.	ISEM TAL‑PRODOTT MEDIĊINALI

Nilotinib Accord 150 mg kapsuli ibsin
nilotinib


2.	DIKJARAZZJONI TAS‑SUSTANZA(I) ATTIVA(I)

Kapsula iebsa waħda fiha 150 mg nilotinib.


3.	LISTA TA’ EĊĊIPJENTI

Fih lactose – ara l‑fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

Kapsuli ibsin

28 kapsula iebsa
40 kapsula iebsa
28 × 1 kapsula iebsa
40 × 1 kapsula iebsa


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Użu orali.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA' KIF JINĦAŻEN


10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/24/1845/005
EU/1/24/1845/007
EU/1/24/1845/006
EU/1/24/1845/008


13.	NUMRU TAL‑LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L‑UŻU


16.	INFORMAZZJONI BIL‑BRAILLE

Nilotinib Accord 150 mg


17.	IDENTIFIKATUR UNIKU – BARCODE 2D

Barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑DATA LI TINQARA MILL‑BNIEDEM

PC
SN
NN


TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ BARRA TAL‑PAKKETT B’ĦAFNA (INKLUŻ IL‑KAXXA L‑BLU)


1.	ISEM TAL‑PRODOTT MEDIĊINALI

Nilotinib Accord 150 mg kapsuli ibsin
nilotinib


2.	DIKJARAZZJONI TAS‑SUSTANZA(I) ATTIVA(I)

Kapsula iebsa waħda fiha 150 mg nilotinib.


3.	LISTA TA’ EĊĊIPJENTI

Fih lactose – ara l‑fuljett ta’tagħrif għal aktar informazzjoni.


4.	GĦAMLA FARMAĊEWTIKA U KONTENUT

Kapsuli ibsin

Pakkett b’ħafna: 	112‑il kapsula iebsa (4 pakketti ta’ 28).
120 kapsula iebsa (3 pakketti ta’ 40).
392 kapsula iebsa (14‑il pakkett ta’ 28).
112 × 1 kapsula iebsa (4 pakketti ta’ 28 × 1),
120 × 1 kapsula iebsa (3 pakketti ta’ 40 × 1),
				392 × 1 kapsula iebsa(14 pakketti ta’ 28 × 1),


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Użu orali.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


8.	DATA TA’ SKADENZA

EXP


9.	KONDIZZJONIJIET SPEĊJALI TA' KIF JINĦAŻEN

10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/24/1845/009
EU/1/24/1845/010
EU/1/24/1845/011
EU/1/24/1845/012
EU/1/24/1845/013
EU/1/24/1845/014


13.	NUMRU TAL‑LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L‑UŻU


16.	INFORMAZZJONI BIL‑BRAILLE

Nilotinib Accord 150 mg


17.	IDENTIFIKATUR UNIKU – BARCODE 2D

Barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN



TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TAN‑NOFS TAL‑PAKKETT B’ĦAFNA (MINGĦAJR IL‑KAXXA L‑BLU)


1.	ISEM TAL‑PRODOTT MEDIĊINALI

Nilotinib Accord 150 mg kapsuli ibsin
nilotinib


2.	DIKJARAZZJONI TAS‑SUSTANZA(I) ATTIVA(I)

Kapsula iebsa waħda fiha 150 mg nilotinib.


3.	LISTA TA’ EĊĊIPJENTI

Fih lactose – ara l‑fuljett ta’ tagħrif għal aktar informazzjoni.


4.	GĦAMLA FARMAĊEWTIKA U KONTENUT

Kapsuli ibsin

28 kapsula iebsa. Jagħmel parti minn pakkett b’ħafna. M’għandhomx jinbiegħu separatament.
40 kapsula iebsa. Jagħmel parti minn pakkett b’ħafna. M’għandhomx jinbiegħu separatament.
28 × 1 kapsula iebsa. Jagħmel parti minn pakkett b’ħafna. M’għandhomx jinbiegħu separatament.
40 × 1 kapsula iebsa. Jagħmel parti minn pakkett b’ħafna. M’għandhomx jinbiegħu separatament.


5.	MOD TA’ KIF U MNEJN JINGĦATA

Aqra l‑fuljett ta’ tagħrif qabel l‑użu.
Użu orali.


6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL

Żomm fejn ma jidhirx u ma jintlaħaqx mit‑tfal.


7.	TWISSIJA(IET) SPEĊJALI OĦRA, JEKK MEĦTIEĠA


	8.	DATA TA’ SKADENZA



EXP


9.	KONDIZZJONIJIET SPEĊJALI TA' KIF JINĦAŻEN


10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ

EU/1/24/1845/009
EU/1/24/1845/010
EU/1/24/1845/011
EU/1/24/1845/012
EU/1/24/1845/013
EU/1/24/1845/014


13.	NUMRU TAL‑LOTT

Lot


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L‑UŻU


16.	INFORMAZZJONI BIL‑BRAILLE

Nilotinib Accord 150 mg


17.	IDENTIFIKATUR UNIKU – BARCODE 2D


18.	IDENTIFIKATUR UNIKU ‑ DATA LI TINQARA MILL‑BNIEDEM



TAGĦRIF LI GĦANDU JIDHER FUQ IL-PAKKETT TA’ BARRA

FOLJI


1.	ISEM IL‑PRODOTT MEDIĊINALI

Nilotinib Accord 150 mg kapsuli
nilotinib


2.	ISEM TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ

Accord


3.	DATA TA’ SKADENZA

EXP


4.	NUMRU TAL‑LOTT

Lot


5.	OĦRAJN

Użu orali



TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ BARRA


	1.	ISEM TAL‑PRODOTT MEDIĊINALI



Nilotinib Accord 200 mg kapsuli ibsin
nilotinib


	2.	DIKJARAZZJONI TAS‑SUSTANZA(I) ATTIVA(I)



Kapsula iebsa waħda fiha 200 mg nilotinib.


	3.	LISTA TA’ EĊĊIPJENTI



Fih lactose u Allura red AC – ara l‑fuljett ta’ tagħrif għal aktar informazzjoni.


	4.	GĦAMLA FARMAĊEWTIKA U KONTENUT



Kapsuli ibsin

28 kapsula iebsa
40 kapsula iebsa
28 × 1 kapsula iebsa
40 × 1 kapsula iebsa


	5.	MOD TA’ KIF U MNEJN JINGĦATA



Aqra l‑fuljett ta’ tagħrif qabel l‑użu.
Użu orali.


	6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL



Żomm fejn ma jidhirx u ma jintlaħaqx mit‑tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



EXP


	9.	KONDIZZJONIJIET SPEĊJALI TA' KIF JINĦAŻEN




10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN


	11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ



Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


	12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ



EU/1/24/1845/015
EU/1/24/1845/017
EU/1/24/1845/016
EU/1/24/1845/018


	13.	NUMRU TAL‑LOTT



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L‑UŻU




16.	INFORMAZZJONI BIL‑BRAILLE

Nilotinib Accord 200 mg


17.	IDENTIFIKATUR UNIKU – BARCODE 2D

Barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN



TAGĦRIF LI GĦANDU JIDHER FUQ IL‑PAKKETT TA’ BARRA

KARTUNA TA’ BARRA TAL‑PAKKETT B’ĦAFNA (INKLUŻ IL‑KAXXA L‑BLU)


	1.	ISEM TAL‑PRODOTT MEDIĊINALI



Nilotinib Accord 200 mg kapsuli ibsin
nilotinib


	2.	DIKJARAZZJONI TAS‑SUSTANZA(I) ATTIVA(I)



Kapsula iebsa waħda fiha 200 mg nilotinib.


	3.	LISTA TA’ EĊĊIPJENTI



Fih lactose u Allura red AC – ara l‑fuljett ta’tagħrif għal aktar informazzjoni.


	4.	GĦAMLA FARMAĊEWTIKA U KONTENUT



Kapsuli ibsin

Pakkett b’ħafna: 	112‑il kapsula iebsa (4 pakketti ta’ 28).
				120 kapsula iebsa (3 pakketti ta’ 40).
392 kapsula iebsa (14‑il pakkett ta’ 28).
112 × 1 kapsula iebsa (4 pakketti ta’ 28 × 1).
120 × 1 kapsula iebsa (3 pakketti ta’ 40 × 1).
392 × 1 kapsula iebsa (14-il pakkett ta’ 28 × 1).


	5.	MOD TA’ KIF U MNEJN JINGĦATA



Aqra l‑fuljett ta’ tagħrif qabel l‑użu.
Użu orali.


	6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL



Żomm fejn ma jidhirx u ma jintlaħaqx mit‑tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



EXP


	9.	KONDIZZJONIJIET SPEĊJALI TA' KIF JINĦAŻEN




	10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ



Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


	12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ



EU/1/24/1845/019
EU/1/24/1845/020
EU/1/24/1845/021
EU/1/24/1845/022
EU/1/24/1845/023
EU/1/24/1845/024


	13.	NUMRU TAL‑LOTT



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L‑UŻU




16.	INFORMAZZJONI BIL‑BRAILLE

Nilotinib Accord 200 mg


17.	IDENTIFIKATUR UNIKU – BARCODE 2D

Barcode 2D li jkollu l‑identifikatur uniku inkluż.


18.	IDENTIFIKATUR UNIKU ‑ DATA LI TINQARA MILL‑BNIEDEM

PC
SN
NN


	TAGĦRIF LI GĦANDU JIDHER FUQ IL‑PAKKETT TA’ BARRA
KAXXA TAL KARTUN TAN NOFS TAL PAKKETT B’ĦAFNA (MINGĦAJR IL KAXXA L BLU)




	1.	ISEM TAL‑PRODOTT MEDIĊINALI



Nilotinib Accord 200 mg kapsuli ibsin
nilotinib


	2.	DIKJARAZZJONI TAS‑SUSTANZA(I) ATTIVA(I)



Kapsula iebsa waħda fiha 200 mg nilotinib.


	3.	LISTA TA’ EĊĊIPJENTI



Fih lactose, allura red AC – ara l‑fuljett ta’ tagħrif għal aktar informazzjoni.


	4.	GĦAMLA FARMAĊEWTIKA U KONTENUT



Kapsuli ibsin

28 kapsula iebsa. Komponent tal‑pakkett b’ħafna. M’għandhomx jinbiegħu separatament.
40 kapsula iebsa. Komponent tal‑pakkett b’ħafna. M’għandhomx jinbiegħu separatament.
28 × 1 kapsula iebsa. Komponent tal‑pakkett b’ħafna. M’għandhomx jinbiegħu separatament.
40 × 1 kapsula iebsa. Komponent tal‑pakkett b’ħafna. M’għandhomx jinbiegħu separatament.


	5.	MOD TA’ KIF U MNEJN JINGĦATA



Aqra l‑fuljett ta’ tagħrif qabel l‑użu.
Użu orali.


	6.	TWISSIJA SPEĊJALI LI L‑PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT‑TFAL



Żomm fejn ma jidhirx u ma jintlaħaqx mit‑tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



EXP


	9.	KONDIZZJONIJIET SPEĊJALI TA' KIF JINĦAŻEN





	10.	PREKAWZJONIJIET SPEĊJALI GĦAR‑RIMI TA’ PRODOTTI MEDIĊINALI MHUX UŻATI JEW SKART MINN DAWN IL‑PRODOTTI MEDIĊINALI, JEKK HEMM BŻONN




	11.	ISEM U INDIRIZZ TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ



Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja


	12.	NUMRU(I) TAL‑AWTORIZZAZZJONI GĦAT‑TQEGĦID FIS‑SUQ



EU/1/24/1845/019
EU/1/24/1845/020
EU/1/24/1845/021
EU/1/24/1845/022
EU/1/24/1845/023
EU/1/24/1845/024


	13.	NUMRU TAL‑LOTT



Lot


	14.	KLASSIFIKAZZJONI ĠENERALI TA’ KIF JINGĦATA




	15.	ISTRUZZJONIJIET DWAR L‑UŻU




16.	INFORMAZZJONI BIL‑BRAILLE

Nilotinib Accord 200 mg


17.	IDENTIFIKATUR UNIKU – BARCODE 2D


18.	IDENTIFIKATUR UNIKU ‑ DATA LI TINQARA MILL‑BNIEDEM



TAGĦRIF LI GĦANDU JIDHER FUQ IL-PAKKETT TA’ BARRA

FOLJI


	1.	ISEM IL‑PRODOTT MEDIĊINALI



Nilotinib Accord 200 mg kapsuli
nilotinib


	2.	ISEM TAD‑DETENTUR TAL‑AWTORIZZAZZJONI GĦAT‑TQEGĦID FIS‑SUQ



Accord


	3.	DATA TA’ SKADENZA



EXP


	4.	NUMRU TAL‑LOTT



Lot


5.	OĦRAJN

Użu orali


























B. FULJETT TA’ TAGĦRIF

Fuljett ta’ tagħrif: Informazzjoni għall‑utent

Nilotinib Accord 50 mg kapsuli ibsin
Nilotinib Accord 150 mg kapsuli ibsin
Nilotinib Accord 200 mg kapsuli ibsin
nilotinib

Aqra sew dan il‑fuljett kollu qabel tibda tieħu din il‑mediċina peress li fih informazzjoni importanti għalik.
· Żomm dan il‑fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, staqsi lit‑tabib jew lill‑ispiżjar tiegħek.
· Din il‑mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il‑ħsara anke jekk għandhom l‑istess sinjali ta’ mard bħal tiegħek.
· Jekk ikollok xi effett sekondarju, kellem lit‑tabib jew lill‑ispiżjar tiegħek. Dan jinkludi xi effett sekondarju possibbli li mhuwiex elenkat f’dan il‑fuljett. Ara sezzjoni 4.

F’dan il‑fuljett

1.	X’inhu Nilotinib Accord u għalxiex jintuża
2.	X’għandek tkun taf qabel ma tieħu Nilotinib Accord
3.	Kif għandek tieħu Nilotinib Accord
4.	Effetti sekondarji possibbli
5.	Kif taħżen Nilotinib Accord
6.	Kontenut tal‑pakkett u informazzjoni oħra


1.	X’inhu Nilotinib Accord u għalxiex jintuża

X’inhu Nilotinib Accord
Nilotinib Accord hija mediċina li fih sustanza attiva msejjħa nilotinib.

Għalxiex jintuża Nilotinib Accord
Nilotinib Accord jintuża biex jikkura tip ta’ lewkemija imsejjħa lewkemija majelojde kronika pożittiva għall‑kromosoma ta’ Filadelfja (CML Ph‑pożittiva). CML huwa tumur tad‑demm li jikkawża lill‑ġisem biex jipproduċi wisq ċelluli bojod anormali.

Nilotinib Accord jintuża f’pazjenti adulti u pedjatriċi b’dijanjosi ġdida ta’ CML jew f’pazjenti b’CML li m’għadhomx jiksbu benefiċċju mill‑kura li kienu jingħataw qabel inkluż imatinib. Jintuża wkoll f’pazjenti adulti u pedjatriċi li kellhom effetti sekondarji serji bil‑kura li ngħataw qabel u li ma jistgħux ikomplu jieħduha.

Kif jaħdem Nilotinib Accord
F’pazjenti b’CML, bidla fid‑DNA (materjal ġenetiku) jibda sinjal li jgħid lill‑ġisem biex jipproduċi ċelluli bojod tad‑demm anormali. Nilotinib Accord jimblokka dan is‑sinjal, u b’hekk iwaqqaf il‑produzzjoni ta’ dawn iċ‑ċelluli.

Monitoraġġ waqt il‑kura b’Nilotinib Accord
Ser isirulek testijiet regolari, inklużi testijiet tad‑demm, waqt il‑kura. Dawn it‑testijiet ser jimmonitorjawlek:
· l‑ammont ta’ ċelluli tad‑demm (ċelluli bojod tad‑demm, ċelluli ħomor tad‑demm u plejtlits) fil‑ġisem sabiex ikun magħruf kemm tiflaħ għal Nilotinib Accord.
· il‑frixa u l‑funzjoni tal‑fwied fil‑ġisem biex wieħed jara kif Nilotinib Accord huwa tollerat.
· l‑elettroliti fil‑ġisem (potassju, manjeżju). Dawn huma importanti sabiex tiffunjzona l‑qalb.
· il‑livell ta’ zokkor u xaħmijiet fid‑demm.
Ir‑rata tat‑taħbit tal‑qalb se tkun iċċekkjata wkoll permezz ta' tagħmir li jkejjel l‑attività elettrika tal‑qalb (test imsejjaħ “ECG”).

It‑tabib tiegħek se jevalwa ta’ spiss it‑trattament tiegħek u jiddeċiedi jekk għandekx tkompli tieħu Nilotinib Accord. Jekk jgħarrfuk li għandek twaqqaf għal kollox din il‑mediċina, it‑tabib tiegħek se jkompli jiċċekkja s‑CML tiegħek u jaf jgħidlek sabiex terġa’ tibda tieħu Nilotinib Accord jekk il‑kundizzjoni tiegħek tindika li dan hu meħtieġ.

Jekk għandek xi mistoqsijiet dwar kif jaħdem Nilotinib Accord jew għaliex ordnawh għalik jew għal ibnek/bintek, staqsi lit‑tabib tiegħek.


2.	X’għandek tkun taf qabel ma tieħu Nilotinib Accord

Segwi l‑istruzzjonijiet kollha tat‑tabib b’attenzjoni. Jistgħu jkunu differenti mit‑tagħrif ġenerali li hawn f’dan il‑fuljett.

Tiħux Nilotinib Accord
· jekk inti allerġiku għal nilotinib jew għal xi sustanza oħra ta’ din il‑mediċina (imniżżla fis‑sezzjoni 6).
Jekk taħseb li inti allerġiku/a, għid lit‑tabib tiegħek qabel ma tieħu Nilotinib Accord.

Twissijiet u prekawzjonijiet
Kellem lit‑tabib jew l‑ispiżjar tiegħek qabel tieħu Nilotinib Accord:
· jekk qabel batejt minn episodji kardjovaskulari bħalma huma attakk tal‑qalb, uġigħ f’sidrek (anġina), problemi bl‑ammont ta’ demm li jgħaddi għal moħħok (puplesija) jew problemi bl‑ammont ta’ demm li jgħaddi għal riġlek (klawdikazzjoni) jew jekk għandek fatturi ta’ riskju ta’ mard kardjovaskulari bħalma huma pressjoni għolja (ipertensjoni), dijabete jew problemi b’livell ta’ xaħmijiet fid‑demm tiegħek (disturbi fil‑lipidi).
· jekk int għandek disturb tal‑qalb, bħal sinjal elettriku anormali imsejjaħ “titwil tal‑intervall QT”.
· jekk qed tingħata kura b’mediċini li jbaxxulek il-kolesterol fid-demm (statini), jew jeffettwawlek it‑tħabbit tal‑qalb (anti‑arritmiċi) jew il‑fwied (ara Mediċini oħra u Nilotinib Accord).
· jekk tbati minn nuqqas ta’ potassju jew magnesium.
· jek għandek disturb fil‑fwied jew fil‑frixa.
1. jekk għandek sintomi bħal tbenġil malajr, tħossok għajjien jew nifsek maqtugħ jew kellek infezzjonijiet ripetuti.
· jekk kellek proċedura kirurġika li kienet tinvolvi t‑tneħħija tal‑istonku sħiħ (gastrektomija totali).
· jekk qatt kellek jew jekk issa jista' jkun li għandek l‑infezzjoni tal‑epatite B. Dan minħabba li Nilotinib Accord jista' jwassal sabiex epatite B jerġa' jiġi attiv, u f'xi każijiet dan jista' jkun fatali. Il‑pazjenti ser jiġu ċċekjati bir‑reqqa mit‑tabib tagħhom għal sinjali ta' din l‑infezzjoni qabel ma tibda l‑kura.
Jekk xi wieħed minn dawn jgħodd għalik jew għal ibnek/bintek, għid lit‑tabib tiegħek.

Waqt kura b’Nilotinib Accord
· jekk jagħtik ħass ħażin (tintilef minn sensik) jew ikollok taħbit tal‑qalb irregolari waqt li tkun qed tieħu din il‑mediċina, għid lit‑tabib tiegħek immedjatament minħabba li dan jista’ jkun sinjal ta’ kundizzjoni serja tal‑qalb. Titwil tal‑intervall QT jew taħbit tal‑qalb irregolari jista’ jwassal għal mewt zoptu. Każijiet mhux komuni ta’ mewt zoptu ġew irrappurtati f’pazjenti li kienu qed jieħdu Nilotinib Accord.
· jekk ikollok palpitazzjonijiet għal għarrieda f’qalbek, dgħufija severa fil‑muskoli jew paraliżi, aċċessjonijiet jew bidliet f’daqqa fil‑ħsieb jew fil‑livell ta’ allerta tiegħek, għid lit‑tabib tiegħek immedjatament billi dan jista’ jkun sinjal ta’ qsim mgħaġġel taċ‑ċelloli tat‑tumur imsejjaħ is‑sindrome tal‑lisi tat‑tumur. Kienu rrappurtati każijiet rari tas‑sindrome tal‑lisi tat‑tumur f’pazjenti kkurati b’Nilotinib Accord.
· jekk tiżviluppa uġigħ f’sidrek jew skmudità, tnemnim jew dgħufija, problemi bil‑mixi jew fit‑taħdit, uġigħ, telf ta’ kulur jew tħoss riġlejk jew dirgħajk kesħin, kellem minnufih lit‑tabib għax dan jista’ jkun sinjal ta’ episodju kardjovaskulari. Kienu rrappurtati episodji kardjovaskulari serji jinkludu problemi bl‑influss tad‑demm fir‑riġel (mard okklussiv arterjali periferali), mard iskemiku tal‑qalb u problemi bl‑ammont ta’ demm li jgħaddi għall‑moħħ (mard ċelebrovaskulari iskemiku) f’pazjenti li jieħdu Nilotinib Accord. It‑tabib tiegħek għandu jevalwa l‑livell ta’ xaħam (lipidi) u zokkor fid‑demm tiegħek qabel it‑tnedija tat‑trattament b’Nilotinib Accord u matul it‑trattament.
· jekk tiżviluppa nefħa tas‑saqajn jew tal‑idejn, nefħa ġġeneralizzata jew żieda mgħaġġla fil‑piż kellem lit‑tabib tiegħek għax dawn jistgħu jkunu sinjali ta’ retenzjoni fluwida gravi. Kienu rrappurtati każijiet mhux komuni ta’ retenzjoni fluwida severa f’pazjenti ttrattati b’Nilotinib Accord.
Jekk inti ġenitur ta’ tfal ittrattati b’Nilotinib Accord, għid lit‑tabib tiegħek jekk kwalunkwe waħda mill‑kundizzjonijiet ta’ hawn fuq japplikaw għal ibnek/bintek.

Tfal u adolexxenti
Nilotinib Accord hu trattament għal tfal u adolexxenti b’CML. M’hemm ebda esperjenza dwar l‑użu ta’ din il‑mediċina fi tfal taħt is‑sentejn. M’hemm ebda esperjenza dwar l‑użu ta’ Nilotinib Accord fi tfal taħt l‑10 snin li għadhom kemm ġew iddijanjonizzati u teżisti esperjenza limitata f’pazjenti taħt is‑6 snin li m’għadhomx jibbenefikaw mit‑trattament li kienu jieħdu qabel għal CML.

Xi tfal u adolexxenti li qed jieħdu Nilotinib Accord jaf jikbru b’rata aktar kajmana mqabbel man-normali. It-tabib se josserva r-rata t-tkabbir waqt visti regolari.

Mediċini oħra u Nilotinib Accord
Nilotinib Accord jista’ jinterferixxi ma’ xi mediċini oħrajn.

Għid lit‑tabib jew lill‑ispiżjar tiegħek jekk qed tieħu, ħadt dan l‑aħħar jew tista’ tieħu xi mediċini oħra. Dan jinkludi b’mod partikolari:
· antiarritmiċi – li jintużaw għall‑kura ta’ meta l‑qalb ma tħabbatx regolari;
· chloroquine, halofantrine, clarithromycin, haloperidol, methadone, moxifloxacin – mediċini li jista’ jkollhom effett mhux mixtieq fuq l‑attività elettrika tal‑qalb;
· ketoconazole, itraconazole, voriconazole, clarithromycin, telithromycin – jintużaw għall‑kura ta’ infezzjonijiet;
· ritonavir – mediċina mill‑klassi “antiproteażi” li tintuża għall‑kura tal‑HIV;
· carbamazepine, phenobarbital, phenytoin – jintużaw għall‑kura tal‑epilessija;
· rifampicin – jintuża għall‑kura tat‑tuberikulożi;
· St. John’s Wort – prodott magħmul mill‑ħxejjex li jintuża għall‑kura ta’ depressjoni u kundizzjonijiet oħra (magħruf ukoll bħala Hypericum perforatum);
1. midazolam – jintuża biex iserraħ mill‑ansjetà qabel operazzjoni;
1. alfentanil u fentanyl ‑ jintużaw biex jikkuraw l‑uġigħ u bħala sedattivi qabel jew waqt kirurġija jew proċeduri mediċi;
1. cyclosporine, sirolimus u tacrolimus ‑ mediċini li jrażżnu l‑kapaċità ta “difiża” tal‑ġisem u biex jiġġieldu infezzjonijiet u huma użati b’mod komuni biex jipprevjenu r‑rifjut ta’ organi trapjantati bħal fwied, qalb u kliewi;
1. dihydroergotamine u ergotamine ‑ jintużaw biex jikkuraw d‑dimenzja;
1. lovastatin, simvastatin ‑ jintużaw biex jikkuraw livell għoli ta’ xaħmijiet fid‑demm;
· warfarin – tintuża għall‑kura ta’ disturbi tal‑koagulazzjoni tad‑demm (bħal demm magħqud jew trombożi);
· astemizole, terfenadine, cisapride, pimozide, quinidine, bepridil jew ergot alkaloids (ergotamine, dihydroergotamine).

Dawn il‑mediċini għandhom jiġu evitati waqt il‑kura b’Nilotinib Accord. Jekk qed tieħu xi wieħed minn dawn, it‑tabib tiegħek jista’ jordnalek xi mediċini oħrajn.

Jekk qed tieħu statin (tip ta’ mediċina li tbaxxilek il-kolesterol fid-demm), kellem lit-tabib jew lill-ispiżjar tiegħek. Jekk użajt ċerti statini, Nilotinib Accord jista’ jżid ir-riskju li jkun hemm problemi minħabba l-istatini, li f’każijiet rari jistgħu jwasslu sabiex il-muskoli jċedu b’mod gravi (rabdomijoliżi) li jwassal għal ħsara fil-kliewi.

Barra minn hekk, għid lit‑tabib jew lill‑ispiżjar tiegħek qabel tieħu Nilotinib Accord jekk inti qed tieħu xi antaċidi, li huma mediċini kontra l‑ħruq ta’ stonku. Dawn il‑mediċini jeħtieġ li jittieħdu b’mod separat minn Nilotinib Accord:
‑	imblokkaturi ta’ H2, li jnaqqsu l‑produzzjoni tal‑aċidu fl‑istonku. Imblokkaturi ta’ H2 għandhom jittieħdu madwar 10 sigħat qabel u madwar sagħtejn wara li inti tieħu Nilotinib Accord;
‑	Antaċidi bħal dawk li fihom aluminium hydroxide, magnesium hydroxide u simethicone, li jinnewtralizzaw aċidita` qawwija fl‑istonku. Dawn l‑antaċidi għandhom jittieħdu madwar sagħtejn qabel jew madwar sagħtejn wara li inti tieħu Nilotinib Accord.

Għandek ukoll tgħid lit‑tabib tiegħek jekk diġà qed tieħu Nilotinib Accord u jordnawlek mediċina ġdida li ma kontx qed tieħu qabel waqt il‑kura b’Nilotinib Accord.

Nilotinib Accord ma’ ikel u xorb
Tiħux Nilotinib Accord mal‑ikel. L‑ikel jista’ jżid l‑assorbiment ta’ Nilotinib Accord u għalhekk iżid l‑ammont ta’ Nilotinib Accord fid‑demm, possibbilment għal livell li jagħmel il‑ħsara. M’għandekx tixrob meraq tal‑grejpfrut jew tiekol grejpfrut. Tista’żżid l‑ammont ta’ Nilotinib Accord fid‑demm tiegħek, u dan jista’ jkun għall‑livell li jgħamillek il‑ħsara.

Tqala u treddigħ
· Nilotinib Accord mhux rakkomandat waqt it‑tqala sakemm ma jkun hemm bżonn ċar. Jekk ħriġt tqila jew taħseb li tista’ tkun, għid lit‑tabib tiegħek li se jiddiskuti miegħek jekk tistax tieħu din il‑mediċina waqt it‑tqala.
· Nisa li jistgħu joħorġu tqal huma konsiljati li jużaw kontraċezzjoni mill‑aktar effettiva waqt il‑kura u sa ġimagħtejn wara li jintemm it‑trattament.
· It‑treddigħ mhux rakkomandat waqt kura b’Nilotinib Accord u għal ġimagħtejn wara l‑aħħar doża. Għid lit‑tabib tiegħek jekk qed tredda’.
Jekk inti tqila jew qed tredda’, taħseb li tista’ tkun tqila jew qed tippjana li jkollok tarbija, itlob il‑parir tat‑tabib jew tal‑ispiżjar tiegħek qabel tieħu din il‑mediċina.

Sewqan u tħaddim ta’ magni
Jekk tħoss xi effetti sekondarji (bħal sturdament jew disturbi viżivi) li jista’ jkollhom impatt fuq il‑ħila biex issuq b’mod sigur jew tuża kwalunkwe magni wara li tieħu din il‑mediċina, m’għandekx tagħmel dawn l‑attivitajiet sakemm l‑effett ikun għeb.

Nilotinib Accord fih il‑lactose (bħala monoidrat)
Din il‑mediċina fiha lactose (magħruf ukoll bħala zokkor tal‑ħalib). Jekk it‑tabib qallek li għandek intolleranza għal ċerti tipi ta’ zokkor, ikkuntattja lit‑tabib tiegħek qabel tieħu dan il‑prodott mediċinali.

Nilotinib Accord fih is-sodium
Din il-mediċina fiha anqas minn 1 mmol sodium (23 mg) f’kull kapsula, jiġifieri essenzjalment ‘ħielsa mis-sodium’.

Nilotinib Accord fih il-potassium
Din il-mediċina fiha ammont ta’ potassium, anqas minn 1 mmol (39 mg) f’kull kapsula, jiġifieri essenzjalment ‘ħielsa mill-potassium’.

Nilotinib Accord fih allura red AC (għal 200 mg)
Din il-mediċina fiha allura red AC, li jista’ jikkawża reazzjonijiet allerġiċi.


3.	Kif għandek tieħu Nilotinib Accord

Dejjem għandek tieħu din il‑mediċina skont il‑parir eżatt tat‑tabib jew l‑ispiżjar tiegħek. Iċċekkja mat‑tabib jew mal‑ispiżjar tiegħek jekk ikollok xi dubju.

Kemm għandek tieħu Nilotinib Accord

Użu fl‑adulti
· Pazjenti b’dijanjosi ġdida ta’ CML: Id‑doża rrakkomandata hi ta’ 600 mg kuljum. Din id‑doża tinkiseb billi jittieħdu żewġ kapsuli ibsin ta’ 150 mg darbtejn kuljum.
· Pazjenti li m’għadhomx jibbenefikaw mill‑kura li kienu jingħataw qabel għal CML: Id‑doża rakkomandata hija 800 mg kuljum. Din id‑doża tinkiseb billi jittieħdu żewġ kapsuli ibsin ta’ 200 mg darbtejn kuljum.

Użu fit‑tfal u l‑adolexxenti
· Id‑doża mogħtija lil ibnek/bintek tiddependi mill‑piż ta’ ġisimu/ġisimha u t‑tul. It‑tabib se jikkalkula d‑doża korretta u jgħidlek liema u kemm‑il kapsula ta’ Nilotinib Accord għandu/għandha jingħata/tingħata ibnek/bintek. Id‑doża totali għal kuljum mogħtija lil ibnek/bintek ma tistax taqbeż it‑800 mg.

It‑tabib tiegħek jista’ jiktiblek doża anqas jiddependi minn kif qiegħed tirrispondi għall‑kura.

Nies anzjani (minn 65 sena ’l fuq)
Nilotinib Accord jista’ jintuża minn nies li għandhom 65 sena u aktar bl‑istess doża bħall‑adulti l‑oħrajn.

Meta għandek tieħu Nilotinib Accord
Ħu l‑kapsuli ibsin:
· darbtejn kuljum (bejn wieħed u ieħor kull 12‑il siegħa);
· mill‑anqas sagħtejn wara kwalunkwe ikel;
· imbagħad stenna siegħa 1 qabel terġa tiekol.
Jekk għandek xi mistoqsijiet dwar meta għandek tieħu din il‑mediċina, tkellem mat‑tabib jew spiżjar tiegħek. Jekk tieħu Nilotinib Accord fl‑istess ħin kuljum dan ser jgħinek biex tiftakar meta għandek tieħu l‑kapsuli ibsin tiegħek.

Kif għandek tieħu Nilotinib Accord
· Ħu l‑kapsuli ibsin sħaħ ma’ l‑ilma.
· Tieħu l‑ebda ikel mal‑kapsuli ibsin.
· Tiftaħx il-kapsuli ibsin sakemm ma tkunx tista’ tiblagħhom. Jekk tagħmel dan, tista’ xxerred il-kontenut ta’ kull kapsula iebsa f’kuċċarina waħda ta’ zalza tat-tuffieħ u teħodha immedjatament. Tużax aktar minn kuċċarina waħda ta’ zalza tat-tuffieħ għal kull kapsula iebsa u tużax xi ikel differenti minn zalza tat-tuffieħ.

Kemm għandek iddum tieħu Nilotinib Accord
Kompli ħu Nilotinib Accord kuljum sakemm jgħidlek it‑tabib. Din hija kura fit‑tul.It‑tabib tiegħek ser jimmonitorja l‑kundizzjoni tiegħek b’mod regolari sabiex jara li l‑kura qed ikollha l‑effett mixtieq. It‑tabib tiegħek jista’ jikkunsidra li twaqqaf għal kollox it‑trattament tiegħek b’Nilotinib Accord skont kriterji speċifiċi. Jekk għandek xi mistoqsijiet dwar kemm għandek iddum tieħu Nilotinib Accord, tkellem mat‑tabib tiegħek.

Jekk tieħu Nilotinib Accord aktar milli suppost
Jekk ħadt aktar Nilotinib Accord milli suppost, jew jekk xi ħadd ħa l‑kapsuli ibsin tiegħek b’aċċident, għamel kuntatt mat‑tabib jew l‑isptar tiegħek għall‑parir minnufih. Urihom il‑pakkett tal‑kapsuli ibsin u l‑fuljett ta’ tagħrif. Jista’ jkun hemm bżonn attenzjoni medika.

Jekk tinsa tieħu Nilotinib Accord
Jekk taqbiżlek doża, ħu d‑doża li jmiss kif skedat. M’għandekx tieħu doża doppja biex tpatti għal kull kapsula iebsa li tkun insejt tieħu.

Jekk tieqaf tieħu Nilotinib Accord
Tieqafx tieħu din il‑mediċina sakemm ma jgħidlekx it‑tabib biex tagħmel hekk. It‑twaqqif ta’ Nilotinib Accord mingħajr ir‑rakkomandazzjoni tat‑tabib tiegħek ipoġġik f’riskju li l‑marda tiegħek tmur għall‑agħar, b’konsegwenzi li jistgħu jkunu ta’ theddida għall‑ħajja. Ara li tiddiskuti mat‑tabib, l‑infermier, u/jew l‑ispiżjar tiegħek jekk qiegħed tikkunsidra li twaqqaf Nilotinib Accord.
Jekk it‑tabib tiegħek jirrakkomanda li inti twaqqaf għal kollox it‑trattament b’Nilotinib Accord
It‑tabib tiegħek se jiċċekkja ta’ spiss it‑trattament tiegħek permezz ta’ test dijanjostiku speċifiku u jiddeċiedi jekk għandekx tkompli tieħu din il‑mediċina. Jekk jgħarrfuk li għandek tieqaf tieħu Nilotinib Accord, it‑tabib tiegħek se jkompli jiċċekkja mill‑qrib is‑CML tiegħek qabel, waqt u wara li tkun waqaft tieħu Nilotinib Accord għal kollox u jaf jgħidlek biex terġa’ tibda tieħu Nilotinib Accord jekk il‑kundizzjoni tiegħek tindika li dan hu meħtieġ.

Jekk għandek aktar mistoqsijiet dwar l‑użu ta’ din il‑mediċina, staqsi lit‑tabib jew lill‑ispiżjar tiegħek.


4.	Effetti sekondarji possibbli

Bħal kull mediċina oħra, din il‑mediċina tista’ tikkawża effetti sekondarji, għalkemm ma jidhrux f’kulħadd. Fil‑parti l‑kbira l‑effetti sekondarji huma ħfief għal moderati u ġeneralment jgħaddu wara ftit jiem sa ftit ġimgħat ta’ kura.

Xi ftit effetti sekondarji jistgħu jkunu serji.
· sinjali ta’ wġigħ muskoloskeletriku: uġigħ fil-ġogi u l-muskoli
· sinjali ta’ disturbi kardijaċi: uġigħ jew skumdità fis-sider, pressjoni għolja jew baxxa, ritmu irregolari tal-qalb (mgħaġġel jew bil-mod), palpitazzjonijiet (sensazzjoni ta’ taħbit mgħaġġel tal-qalb), mejt, xofftejn, ilsien jew ġilda jagħtu fil-blu)
· sinjali ta’ imblukkar tal-arterja: uġigħ, skumdità, dgħufija jew bugħawwieġ fil-muskoli tar-riġlejn, li jistgħu jkunu minħabba tnaqqis fiċ-ċirkulazzjoni tad-demm, ulċeri fir‑riġlejn jew fid‑dirgħajn li jfiequ bil‑mod jew ma jfiqux u tibdiliet li wieħed jista’ jinnuthom fil‑kulur (blu jew bla kulur) jew fit‑temperatura (kesħa) tar‑riġlejn, id‑dirgħajn, is-swaba’ tal-idejn jew tas-saqajn
· sinjali li l-glandola tat-tirojde qed taħdem inqas: żieda fil-piż, għeja, telf ta’ xagħar, dgħufija fil-muskoli, tħoss il-bard
· sinjali li l-glandola tat-tirojde qed taħdem iżjed: qalb tħabbat tgħaġġel, għajnejn imqabbżin, telf ta’ piż, nefħa fuq quddiem tal-għonq
· sinjali ta’ disturbi fil-kliewi jew fil-passaġġ tal-awrina: għatx, ġilda xotta, irritabilità, awrina skura, tnaqqis fil-volum ta’ awrina li tgħaddi, diffikultà u wġigħ meta tiġi biex tgħaddi l-awrina, sensazzjoni esaġerata li għandek bżonn tgħaddi l-awrina, demm fl-awrina, kulur tal-awrina mhux normali
· sinjali ta’ livell għoli ta’ zokkor fid-demm: għatx eċċessiv, produzzjoni ta’ volum kbir ta’ awrina, żieda fl-aptit u telf ta’ piż, għeja
· sinjali ta’ vertigo: sturdament jew tħoss kollox idur bik
· sinjali ta’ pankreatite: uġigħ qawwi fin-naħa ta’ fuq taż-żaqq (fin-nofs jew fuq ix-xellug)
· sinjali ta’ disturbi fil-ġilda: għoqiedi ħomor li jweġġgħu, uġigħ fil‑ġilda, ġilda ħamra, il‑ġilda ssir qxur qxur jew timtela infafet
· sinjali ta’ żamma ta’ ilma: żieda mgħaġġla fil-piż, nefħa tal-idejn, għekiesi, saqajn jew wiċċ
· sinjali ta’ emikranja: uġigħ ta’ ras qawwi akkumpanjat spiss b’dardir, rimettar u sensittività għad-dawl
· sinjali ta’ disturbi fid-demm: deni, titbenġel faċilement jew fsada mingħajr spjegazzjoni, infezzjonijiet gravi jew frekwenti, tħossok dgħajjef mingħajr spjegazzjoni
· sinjali ta’ emboli fil-vina: nefħa u wġigħ f’xi parti tal-ġisem
· sinjali ta’ disturbi fis-sistema nervuża: dgħufija jew paraiżi tar-riġlejn, dirgħajn jew tal-wiċċ, tbatija biex titkellem, uġigħ ta’ ras qawwi, tara, tħoss jew tisma’ affarijiet li ma jkunux hemm, tibdil fil-vista’, tintilef minn sensik, konfużjoni, diżorjentament, tregħid, sensazzjoni ta’ tingiż, uġigħ jew titrix fis-swaba’ tal-idejn u tas-saqajn
· sinjali ta’ disturbi fil-pulmun: tbatija biex tieħu n-nifs jew uġigħ meta tieħu n-nifs, sogħla, tħarħir bid-deni jew le, nefħa tas-saqajn jew riġlejn
· sinjali ta’ disturbi gastrointestinali: uġigħ fl-addome, dardir, rimettar tad-demm, ippurgar iswed jew bid-demm, stitikezza, ħruq ta’ stonku, ħruġ ta’ aċidu mill-istonku, addome minfuħ
· sinjali ta’ disturbi fil-fwied: ġilda u għajnejn sofor, dardir, telf tal-aptit, awrina skura fil-kulur
· sinjali ta’ infezzjoni fil-fwied: rikorrenza (riattivazzjoni tal-infezzjoni tal-epatite B)
· sinjali ta’ disturbi fl-għajnejn: disturbi fil-vista li jinkludu vista mċajpra, tara doppju jew tara leħħiet ta’ dawl, vista anqas ċara jew telf tal‑vista, demm fl‑għajn, sensittività akbar tal‑għajnejn għad‑dawl, uġigħ fl‑għajn, ħmura, ħakk jew irritazzjoni, għajn xotta, kpiepel tal-għajn minfuħin jew li jikluk
· sinjali ta’ żbilanċ fl-elettroliti: nawsja, qtugħ ta’ nifs, taħbit tal‑qalb irregolari, awrina mċajpra, għeja u/jew skumdità fil‑ġogi b’rabta ma’ riżultati mhux normali tat‑testijiet tad‑demm (fosthom livelli għoljin ta’ potassju, aċidu uriku u fosfru u livelli baxxi ta’ kalċju)
Kellem minnufih fit-tabib tiegħek jekk tinnota xi wieħed mill-effetti sekondarji ta’ hawn fuq.

Xi effetti sekondarji huma komuni ħafna (jistgħu jaffettwaw iżjed minn 1 minn kull 10 persuni)
· dijarea
· uġigħ ta’ ras
· nuqqas ta’ enerġija
· uġigħ fil‑muskoli
· ħakk, raxx
· dardir
· stitikezza
· rimettar
· telf ta’ xagħar
· uġigħ fid-dirgħajn u r-riġlejn, uġigħ fl‑għadam u uġigħ fix‑xewka tad‑dahar malli jitwaqqaf għal kollox it‑trattament b’Nilotinib Accord
· it-tfal u l-adolexxenti jikbru b’rata aktar kajmana
· infezzjoni fil‑parti ta’ fuq tal‑passaġġ respiratorju li jinkludi grieżem misluħin u flissjoni jew imnieħer misdud, għatis
· livell baxx ta’ ċelluli tad-demm (ċelluli ħomor, plejtlits) jew emaglobina
· livell għoli ta’ lipasi fid-demm (funzjoni tal-frixa)
· livell għoli ta’ bilirubina fid-demm (funzjoni tal-fwied)
· livell għoli ta’ aminotransferasi tal-analina fid-demm (enzimi tal-fwied)

Xi effetti sekondarji huma komuni (jistgħu jaffettwaw sa 1 minn kull 10 persuni)
· pulmonite
· uġigħ fiż-żaqq, fastidju fl‑istonku wara l‑ikel, gass, nefħa  fiż-żaqq
· uġigħ fl‑għadam, spażmi tal‑muskoli
· uġigħ li jinkludi wġigħ fl‑għonq)
· ġilda xotta, akne, tnaqqis fis‑sensittività tal‑ġilda
· tnaqqas jew iżżid fil‑piż
· tbati biex torqod, depressjoni, ansjetà
· tgħereq matul il‑lejl, tgħereq b’mod eċċessiv
· tħossok ma tiflaħx b’mod ġenerali
· fġir l‑imnieħer
· sinjali ta’ gotta: ġogi miġugħin u minfuħin
· ma tkunx tista’ tikseb jew iżżomm erezzjoni
· sintomi bħal tal-influwenza
· griżmejn misluħin
· bronkite
· uġigħ fil-widnejn, tisma’ ħsejjes (eż. ċempil, żarżir) fil-widnejn li ma jkun ġej minn imkien (imsejjaħ ukoll tinnitus)
· murliti
· ħakk mal-basal tax-xagħar
· traxx fil‑ħalq jew fil‑vaġina
· sinjali ta’ konġunktivite: tisfija mill-għajn bil-ħakk, ħmura u nefħa
· irritazzjoni tal-għajnejn, għajnejn ħomor
· sinjali ta’ pressjoni għolja: pressjoni għolja, uġigħ ta’ ras, sturdament
· fwawar
· sinjali ta’ mard okklussiv tal-arterja periferali: uġigħ, skumdità, dgħufija jew bugħawwieġ fil‑muskoli tar‑riġel, li jistgħu jkunu minħabba tnaqqis fiċ‑ċirkulazzjoni tad‑demm, ulċeri fir‑riġlejn jew fid‑dirgħajn li jfiequ bil‑mod jew ma jfiqux u tibdiliet li wieħed jista’ jinnutahom fil‑kulur (blu jew bla kulur) jew fit‑temperatura (kesħa) tar‑riġlejn jew tad‑dirgħajn (jistgħu jkunu sinjali ta’ mblukkar ta’ arterja fid‑driegħ jew fis‑sieq, drigħ, swaba’ tas‑saqajn jew tal‑idejn affettwati)
· qtugħ ta’ nifs (imsejħa wkoll dispnea)
· ulċeri fil-ħalq b’infjammazzjoni tal-ħanek (imsejħa wkoll stomatite)
· livell għoli ta’ amilasi fid-demm (funzjoni tal-frixa)
· livell għoli ta’ kreatinina fid-demm (funzjoni tal-klieewi)
· livell għoli ta’ fosfat alkalina jew fosfokinasi kreatinina fid-demm
· livell għoli ta’ aminotransferasi tal-aspartat fid-demm (enzimi tal-fwied)
· livell għoli ta’ gamma-glutamiltransferasi fid-demm (enzimi tal-fwied)
· sinjali ta’ lewkopenija jew newtropenija: livell baxx ta’ ċelluli bojod tad-demm
· żieda fl-għadd ta’ plejtlits jew ta’ ċelluli bojod fid-demm
· livell baxx ta’ manjeżju, potassju, sodju, kalċju jew fosfru fid-demm
· żieda fil-livell ta’ potassju, kalċju jew fosfru fid-demm
· livell għoli ta’ xaħmijiet fid-demm (inkluż kolesterol)
· livell għoli ta’ aċidu uriku fid-demm

Xi effetti sekondarji mhumiex komuni (jistgħu jaffettwaw sa 1 minn kull 100 persuna)
· allerġija (sensittività eċċessiva għal Nilotinib Accord)
· ħalq xott
· uġigħ tas‑sider
· uġigħ jew skumdità mal-ġenb ta’ ġismek
· żieda tal‑aptit
· jikber is‑sider fl‑irġiel
· infezzjoni bil-virus tal-erpete
· ebusija fil‑muskoli u fil‑ġogi, ġogi minfuħin
· tħoss bidla fit‑temperatura tal‑ġisem (inkluż li tħoss is‑sħana, tħoss il‑bard)
· disturb fit-tegħim
· tgħaddi l-awrina b’mod frekwenti
· sinjali ta’ infjammazzjoni tar-rita tal-istonku: uġigħ fl-addome, dardir, rimettar, dijarrea, addome minfuħ
· telf ta’ memorja
· ċesta tal-ġilda, traqqiq jew tħaxxin tal-ġilda, tħaxxin tal-aktar saff estern tal-ġilda, il-ġilda titlef il-kulur
· sinjali ta’ psorjasi: irqajja’ ħoxnin fuq il-ġilda lewn ħamrani/il-fidda
· żieda tas‑sensittività tal‑ġilda għad‑dawl
· tbatija biex tisma’
· infjammazzjoni tal-ġogi
· inkontinenza tal-awrina
· infjammazzjoni tal-imsaren (imsejħa wkoll enterkolite)
· axxess anali
· beżżula minfuħa
· sintomi tas-sindrome tas-saqajn mingħajr mistrieħ (kilba irreżistibbli biex iċċaqlaq parti minn ġismek, normalment ir-riġlejn, flimkien ma’ sesnsazzjonijiet ta’ skumdità)
· sinjali ta’ sepsi: deni, uġigħ fis-sider, rata tat-taħbit tal-qalb għolja/miżjuda, qtugħ ta’ nifs jew teħid mgħaġġel tan-nifs
· infezzjoni fil-ġilda (axxess taħti il-ġilda)
· felul fil-ġilda
· żieda f’tipi speċifiċi ta’ ċelluli bojod tad-demm (imsejħa eosinofili)
· sinjali ta’ limfopenijia: livell baxx ta’ ċelluli bojod fid-demm
· livell għoli tal-ormon paratirojde fid-demm (ormon li jirregola l-livell tal-kalċju u tal-fosfru)
· livell għoli ta’ lactate dehydogenase fid-demm (enzima)
· sinjali ta’ livell baxx ta’ zokkor fid-demm: dardir, togħroq, dgħufija, sturdament, tregħid, uġigħ ta’ ras
· deidratazzjoni
· livell mhux normali ta’ xaħam fid-demm
· tregħid involontarju (imsejjaħ ukoll rogħda)
· diffikultà biex tikkonċentra
· ma tħossokx tajjeb u normali meta xi ħadd imissek (imsejħa wkoll disaestesija)
· għeja
· sensazzjoni ta’ titrix jew tnemnim fis-swaba’ tal-idejn u tas-saqajn (imsejħa wkoll newtropatija periferali)
· paraliżi ta’ xi muskolu tal-wiċċ
· roqgħa ħamra fil-abjad tal-għajn minn vini tad-demm mifqugħin (imsejħa wkoll emorraġija konġunktivali)
· demm fl-għajnejn (imsejħa wkoll emorraġija)
· irritazzjoni fl-għajn
· sinjali ta’ attakk tal-qalb (imsejħa wkoll infart mijokardijaku): tagħfi bl-uġigħ f’sidrek għal għarrieda, għeja, taħbit tal-qalb irregolari
· sinjali ta’ tħarħir fil-qalb: għeja, skumdità fis-sider, tħoss rasek iddur bik, uġigħ fis-sider, palpitazzjonijiet
· infezzjoni fungali tas-saqajn
· sinjari ta’ insuffiċjenza kardijaka: qtugħ ta’ nifs, diffikultà biex tieħu n-nifs meta timtedd, saqajn jew riġlejn minfuħin
· uġigħ fuq wara tal-qafas ta’ sidrek (imsejħa wkoll perikardite)
· sinjali ta’ kriżi ta’ sensittività eċċessiva: uġigħ ta’ ras qawwi, sturdament, dardir
· uġigħ u dgħufija fir-riġlejn wara li timxi (imsejħa wkoll klawdikazzjoni intermittenti)
· sinjali ta’ tidjiq tal-arterji tal-estremitajiet: possibbiltà ta’ pressjoni għolja, bugħawwiġ bl-uġigħ f’ġenb minnhom jew fit-tnejn, fil-koxxtejn jew fil-muskoli tal-pexxul wara ċerti attivitajiet bħalma huma l-mixi jew it-tlugħ tat-taraġ, riġlejn imtarrxin jew dgħajfin
· tbenġil (meta ma tkunx weġġajt)
· depożiti ta’ xaħam fl-arterji li jistgħu jwasslu biex jinstaddu l-arterji (imsejħa wkoll arterijosklerożi)
· sinjali ta’ pressjoni baxxa fid-demm (imsejħa wkoll ipotensjoni): tħoss rasek iddur bik, sturdament jew mejt
· sinjali ta’ edema pulomonari: qtugħ ta’ nifs
· sinjali ta’ effużjoni tal-plewra: ġmigħ ta’ fluwidu bejn is-saffi tat-tessut li jiksi l-pulmun u l-qafas ta’ sidrek (li, jekk gravi, jista’ jwassal biex tonqos il-ħila tal-qalb li tippompja d-demm), sogħla, sogħla b’uġigħ f’sidrek, sulluzzu, teħid tan-nifs bl-għaġla
· sinjali ta’ mard fl-insterstizju tal-pulmun: sogħla, diffikultà biex tieħu n-nifs, uġigħ biex tieħu n-nifs
· sinjali ta’ uġigħ fil-plewra: uġigħ f’sidrek
· sinjali ta’ plewriżi: sogħla, uġigħ biex tieħu n-nifs
· leħen maħnuq
· sinjali ta’ pressjoni għolja fil-pulmun: pressjoni għolja fl-arterji tal-pulmun
· ħarħir
· snien sensittivi
· sinjali ta’ infjammazzjoni (imsejħa wkoll ġinġivite): demm mill-ħanek, ħanek tari jew minfuħ
· livell għoli ta’ demm fl-urea (funzjoni tal-kliewi)
· bidla fil-proteini fid-demm (livell baxx ta’ globulini jew preżenza ta’ paraproteina)
· livell għoli ta’ bilirubina mhux konjugata fid-demm
· livell għoli ta’ tropnini fid-demm

Uħud mill-effetti sekondarji huma rari (jistgħu jaffettwaw sa persuna waħda minn kull 1 000)
· ħmura u/jew nefħa u jista’ jkun hemmm ukoll tqaxxir fil‑keff tal‑id u l‑qiegħ tas‑sieq (hekk imsejjaħ sindrome tal‑id u tas‑sieq)
· felul fil-ħalq
· tħoss sidrek jibbies
· infjammazzjoni tal-glandola tat-tirojde (imsejħa wkoll tirojdite)
· burdata ddisturbata jew dipressa
· sinjali ta’ iperparatirojdiżmu: uġigħ fl-għadam u l-ġogi, awrina eċċessiva, uġigħ fl-addome, dgħufija, għeja
· sinjali ta’ tidjiq tal-arterji fil-moħħ: telf tal-vista f’parti mill-għajnejn jew fit-tnejn li huma, tara doppju, vertigo (tħoss kollox idur bik), titrix jew tnemnim, telf ta’ koordinazzjoni, sturdament jew konfużjoni
· moħħ jintefaħ (jista’ jkun hemm uġigħ ta’ ras u/jew tibdil fil-qagħda mentali)
· sinjali ta’ newrite ottika: vista mċajpra, telf ta’ vista
· sinjali ta’ disfunzjoni kardijaka (tnaqqis fil-frazzjoni ta’ tfigħ ’il barra): għeja, skumdità fis-sider, tħoss rasek iddur bik, uġigħ, palpitazzjonijiet
· livell għoli jew baxx ta’ insulina fid-demm (ormon li jirregola l-livell ta’ zokkor fid-demm)
· livell baxx ta’ C-peptide tal-insulina (funzjoni tal-frixa)
· mewt zoptu

L‑effetti sekondarji oħrajn li kienu rrappurtati bi frekwenza mhijiex magħrufa u (ma tistax tkun stmata mid‑dejta disponibbli):
· sinjali ta’ disfunzjoni kardijaka (disfunzjoni ventrikulari): qtugħ ta’ nifs, taħbit tal-qalb irregolari, skumdità fis-sider, tħoss rasek ħafifa, uġigħ, palpitazzjonijiet, awrina eċċessiva, nefħa fir-riġlejn, fl-għekiesi u fl-addome

Rappurtar tal‑effetti sekondarji
Jekk ikollok xi effett sekondarju, kellem lit‑tabib jew lill‑ispiżjar tiegħek. Dan jinkludi xi effett sekondarju possibbli li mhuwiex elenkat f’dan il‑fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l‑effetti sekondarji tista’ tgħin biex tiġi pprovduta aktar informazzjoni dwar is‑sigurtà ta’ din il‑mediċina.


5.	Kif taħżen Nilotinib Accord

-	Dan il-prodott mediċinali m’għandux bżonn ħażna speċjali
· Żomm din il‑mediċina fejn ma tidhirx u ma tintlaħaqx mit‑tfal.
· Tużax din il‑mediċina wara d‑data ta’ meta tiskadi li tidher fuq il‑kartuna u l‑folja wara EXP. Id‑data ta’ meta tiskadi tirreferi għall‑aħħar ġurnata ta’ dak ix‑xahar.
· Tużax din il‑mediċina jekk tinnota li l‑pakkett huwa bil‑ħsara jew juri sinjali ta’ tbagħbis.
· Tarmix mediċini mal‑ilma tad‑dranaġġ jew mal‑iskart domestiku. Staqsi lill‑ispiżjar tiegħek dwar kif għandek tarmi mediċini li m'għadekx tuża. Dawn il‑miżuri jgħinu għall‑protezzjoni tal‑ambjent.


6.	Kontenut tal‑pakkett u informazzjoni oħra

X’fih Nilotinib Accord
· Is‑sustanza attiva hi nilotinib.

· Kull kapsula iebsa fiha 50 mg, 150 mg u 200 mg nilotinib.
Is-sustanzi l-oħra huma:
Kontenut tal-kapsula: Lactose monohydrate, Crospovidone, Polysorbate 80+Magnesium aluminometasilicate, Colloidal anhydrous silica, Magnesium stearate
Qoxra tal-kapsula (għal 50 mg u 150 mg): Ġelatina, Titanium dioxide (E171), Iron oxide red (E172), Iron oxide yellow (E172)
Qoxra tal-kapsula (għal 200 mg) Ġelatina, Titanium dioxide (E171), Iron oxide yellow (E172)
Linka tal-istampar (għal 50 mg u 150 mg): Shellac, Black iron oxide (E172), Propylene glycol, Potassium hydroxide
Linka tal-istampar (għal 200 mg) Shellac, Propylene glycol, Sodium hydroxide, Titanium dioxide (E171), Povidone, Allura red AC (E129).

Ara sezzjoni 2 “Nilotinib Accord fih lactose, potassium u allura red AC”.

Kif jidher Nilotinib Accord u l‑kontenut tal‑pakkett

Nilotinib Accord 50 mg jiġi bħala kapsuli ibsin. Kapsula iebsa tal ġelatina (daqs “4” (b’tul ta’ madwar 14-il mm)) b’għatu aħmar opak u qafas isfar ċar opak stampata b’“SML” b’linka sewda fuq l-għatu u “39” fuq il-qafas li fiha trab granulari abjad maħmuġ jagħti fil-griż.

Nilotinib Accord 150 mg jiġi bħala kapsuli ibsin. Kapsula iebsa tal-ġelatina (daqs “1” (b’tul ta’ madwar 19-il mm)) b’għatu aħmar opak u qafas aħmar opak stampata b’“SML” b’linka sewda fuq l-għatu u “26” fuq il-qafas li fiha trab granulari abjad maħmuġ jagħti fil-griż..

Nilotinib Accord 200 mg jiġi bħala kapsuli ibsin. Kapsula iebsa tal-ġelatina (daqs “0” (b’tul ta’ madwar 21 mm)) b’għatu isfar ċar opak u qafas isfar ċar opak stampata b’“SML” b’linka ħamra fuq l-għatu u “27” fuq il-qafas li fiha trab granulari abjad maħmuġ jagħti fil-griż.

Nilotinib Accord 50 mg kapsuli ibsin huma disponibbli f’pakketti li fihom 40 kapsula iebsa u f’pakketti b’ħafna ta’ 120 kapsula iebsa (li jinkludu 3 kartuniet, kull waħda fiha 40 kapsula iebsa) jew folji ta’ doża waħda perforati ta’ 40 × 1 kapsula iebsa u f’pakketti b’ħafna ta’ 120 × 1 kapsula iebsa (li fihom 3 kartuni, kull waħda jkun fiha 40 × 1 kapsula iebsa).

Nilotinib Accord 150 mg u 200 mg kapsuli ibsin jiġu f’pakketti li fihom 28 jew 40 kapsula iebsa u f’pakketti multipli ta’ 112‑il kapsula iebsa (li jinkludu 4 kartuniet, kull waħda fiha 28 kapsula iebsa), 120 kapsula iebsa (li jinkludu 3 kartuniet, kull waħda fiha 40 kapsula iebsa) jew 392 kapsula iebsa (li jinkludu 14‑il kartuna, kull waħda fiha 28 kapsula iebsa) jew folji ta’ doża waħda perforati ta’ 28 × 1 jew 40 × 1 kapsula iebsa jew f’pakketti b’ħafna ta’ 112 × 1 kapsula iebsa (li fihom 4 kartuni, kull waħda jkun fiha 28 × 1 kapsula iebsa), 120 × 1 kapsula iebsa (li fihom 3 kartuni, kull waħda jkun fiha 40 × 1 kapsula iebsa) jew 392 × 1 kapsula iebsa (li fihom 4 kartuni, kull waħda jkun fiha 28 × 1 kapsula iebsa).

Jista’ jkun li mhux il‑pakketti tad-daqsijiet kollha jkunu fis‑suq f’pajjiżek.

Detentur tal‑Awtorizzazzjoni għat‑Tqegħid fis‑Suq u l-Manifattur

Marketing Authorisation Holder
Accord Healthcare S.L.U.
World Trade Center, Moll de Barcelona, s/n
Edifici Est, 6a Planta
08039 Barcelona
Spanja

Manifattur

LABORATORI FUNDACIÓ DAU
C/ C, 12-14 Pol. Ind. Zona Franca,
Barcelona, 08040, Spanja

Accord Healthcare Polska Sp. z.o.o.
Ul. Lutomierska 50, 95-200,
Pabianice, il-Polonja

APIS Labor GmbH
Resslstraβe 9
9065 Ebenthal in Kärnten, l-Awstrija

Pharmadox Healthcare Ltd.
KW20A Kordin Industrial Park
Paola, PLA 3000
Malta
Accord Healthcare single member S.A.
64th Km National Road Athens, 
Lamia, Schimatari, 32009, 
il-Greċja

Għal kull tagħrif dwar din il‑mediċina, jekk jogħġbok ikkuntattja lir‑rappreżentant lokali tad‑Detentur tal‑Awtorizzazzjoni għat‑Tqegħid fis‑Suq:

AT / BE / BG / CY / CZ / DE / DK / EE / ES / FI / FR / HR / HU / IE / IS / IT / LT / LV / LU / MT / NL / NO / PL / PT / RO / SE / SI / SK 

Accord Healthcare S.L.U. 
Tel: +34 93 301 00 64 

EL 
Win Medica Α.Ε.
Τηλ: +30 210 74 88 821

Dan il‑fuljett kien rivedut l‑aħħar f’{XX/SSSS}

Informazzjoni dettaljata dwar din il‑mediċina tinsab fuq is‑sit elettroniku tal‑Aġenzija Ewropea għall‑Mediċini: https://www.ema.europa.eu.

